Reefs | Mihaaru\nހިންމަފުށި ފަރަށް އެރި ބާޖް އަދި ފުނެއް ނުކުރެވޭ\nކ. ހިންމަފުށީ ފަރަށް މިދިޔަ އަންގާރަދުވަހު އެރި ހިލަ ބާޖް އަދި ފުން ނުކުރެވޭ ކަމަށާއި ފުން ކުރުމަށްޓަކައި ބާޖުން ހިލަ ހުސްކުރަމުން އަންނަ ކަމަށް މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) އިން މިއަދު ބުނެފި އެވެ.\nސަމާ އައިލެންޑް ރިސޯޓުގައި މަސްނޫއީ ފަރެއް ހަދައިފި\nދުނިޔޭގައި މިހާތަނަށް ހެދި އެންމެ ބޮޑު މަސްނޫއީ ފަރު ރާއްޖޭގެ ސަމާ އައިލެންޑް ރިސޯޓުގައި އިއްޔެ ހަދައިފި އެވެ.\nއަސްކަރީ ވެހިކަލްތަކެއް މޫދަށް ފައްތައިގެން ފަރެއްހަދަނީ\nބެއިރޫތު (ޖުލައި 29) - ސިފައިން ބޭނުންކޮށްފައިވާ އަސްކަރީ ޓޭންކްތަކެއް ކަނޑަށް ފައްތައިގެން ފަރެއް ހެދުމުގެ މަސައްކަތް ތިމާވެއްޓަށް ލޯބިކުރާ ލުބުނާނުގެ ބައެއް ފަރާތްތަކުން ފަށައިފި އެވެ.\nފަރުތައް ދިރުވުން؛ ކޮންމެ މީހަކަށް ވެސް ކުރެވިދާނެކަމެއް!\nރާއްޖޭގެ ފަރުތަކަކީ މުޅި ދުނިޔެ އަށް މަޝްހޫރު އަދި އެތައް ބައެއްގެ ޝައުގުވެރިކަން ހުއްޓިފައިވާ ގުދުރަތީ ވެއްޓެކެވެ. މީގެ އިތުރުން ފަރުތަކަކީ ރައްޖޭގެ ކުދި ޖަޒީރާ ރަށްތައް ސަލާމަތްކޮށްދީ، ދެމެހެއްޓެނިވި ގޮތެއްގައި ދިގު މުއްދަތަކަށް ރައްކާތެރިކަމާ އެކު އޮތުމަށް އެހީވެދޭ ގުދުރަތީ ވަސީލަތެވެ. ރާއްޖޭގެ ފަރުތައް އެކުލެވިގެންވަނީ...\nރާއްޖޭގެ ކަނޑު އަޑީގެ ތަފާތު މަންޒަރުތަކެއް\nދިވެހިރާއްޖެ ދުނިޔެއަށް މަޝްހޫރުވެފައި އޮންނަނީ ގުދުރަތީ ގޮތުން އުފެދިފައިވާ ރީތި ރަށްތަކުގެ ސަބަބުންނެވެ. ޗުއްޓީ ހޭދަކުރުމަށް، ހުދު ގޮޑުދޮށްތަކާއި ކަނޑު އަޑީގެ ރީތިކަމަކީ ފަތުރުވެރިންގެ ހިތް ފަތަހަކޮށްފައިވާ ތަންތަނެވެ. ކަނޑު އަޑީގެ ރީތިކަން، ފޮޓޯގެ ޒަރީއާއިން މުޅި ދުނިޔެއަށް އަންނަނީ ކޮންމެ ދުވަހަކުހެން ފެންނަމުންނެވެ....\nކެންދޫ ފަރަށް ޓަގު ބޯޓެއް އަރައި، ފަރަށް ގެއްލުން\nބ. ކެންދޫ ފަރަށް ޓަގު ބޯޓެއް އަރައި، ފަރަށް ގެއްލުންތަކެއް ލިބިއްޖެ އެވެ.\nފަރުތަކަކީ ޖަޒީރާވަންތަކަމުގެ ވިންދު: ހިމާޔަތްކުރަންޖެހޭ\n"މުޅި އިންޑިޔާ ކަނޑުގެ މަސްވެރިކަމުގެ ނާސަރީ އަކީ ދިވެހިރާއްޖެ. މިހާރު ރާއްޖޭގެ އިރުމަތީ ބިތުގެ 80 ޕަސެންޓް ފަރުތައް ވަނީ މަރުވެފައި. މުޑަހަންޖަކަށް ވެގެން ތިލަތަކަށް ދާނެ ކޮރަކައްޔެއް މިހާރަކު ނެތް. މިޔަރު ފަދަ ބޮޑެތި މަސްތަކަށް އެކަމުގެ އަސަރު ކުރާނެ. މަސްވެރިކަން ނެތިދާނެ،" ރާއްޖޭގެ ކަނޑުފަޅުތަކުގެ ޙާލަތު، މަޝްހޫރު ޑައިވަރެއް...\nNovember 19, 2016 14\nގޮއްވަނީ މީދޫ ފަރުގެ ކުޑަ މިންވަރެއް: މިނިސްޓްރީ\nއައްޑޫ މީދޫ ކައިރީ އޮންނަ އިސްމެހެލާހެރަ އާއި މީދުއާ ދޭތެރޭ ނެރު ކެނޑުމަށްޓަކައި ފަރު ގޮއްވައިލުމުގެ ހުއްދަ ދިނީ ތިމާވެއްޓަށް ގެއްލުން ކުޑަވާ ގޮތަށް އެކަން ކުރުމަށް ޝަރުތު ކުރުމަށް ފަހު ކަމަށް ތިމާވެއްޓާ ބެހޭ މިނިސްޓްރީން މިއަދު ބުނެފި އެވެ.\nއިންޑިއާގެ ބޯޓެއް ރާއްޖޭގެ ފަރަކަށް އަރައިފި\nއިންޑިއާގެ މުދާ އުފުލާ ބޯޓެއް ޅ. ކުރެއްދޫ ކައިރީގައި އޮތް ފަރަކަށް އަރައިފި އެވެ.\nފުވައްމުލަކު ހުޅަނގު ފަރާތު ފަރަށް އެރި ވިއެޓްނާމްގެ އާގު ބޯޓުގެ ސަބަބުން ފަރަށް ލިބުނު ގެއްލުން 633.7 މިލިއަން ރުފިޔާއަށް އަރާ ކަމަށް އެންވަޔަރަމަންޓަލް ޕްރޮޓެކްޝަން އެޖެންސީ (އީޕީއޭ) އިން ލަފާކޮށް އެ ފައިސާ ދައްކާނެ ގޮތެއް ހުށަހަޅަން ސަރުކާރުން އަންގައިފި އެވެ.


ނަންބަރު: (IUL) PSM-FP/ PSM/2020/48\nސުންގަޑި: 28 ޖޫން 2020 1500\nނ.މަނަދޫން ޕީއެސްއެމްއަށް ދޫކޮށްފައިވާ ބިން ސާފްކުރުމާއި ކަރަންޓްލުމާއި ފެންވަޅު ބަހައްޓައިދޭނެ ފަރާތެއް ހޯދުމަށް\n(IUL) PSM-FP/ PSM/2020/48\n(PROC-11-20) PSM-GA /2019/159\nއައިއެސްޑީބީޓީ ޕްރޮޖެކްޓްގެ ޚިދުމަތް ރާއްޖެތެރޭގެ ރަށްތަކަށް ފޯރުކޮށްދިނުމުގެ ގޮތުން ނ.މަނަދޫން ޕީއެސްއެމްއަށް ދޫކޮށްފައިވާ ބިން ސާފްކުރުމާއި ކަރަންޓްލުމާއި ފެންވަޅު ބަހައްޓައިދޭނެ ފަރާތެއް ހޯދަން ބޭނުންވެގެން ކުރެވުނު (IUL) PSM-FP/ PSM/2020/30 ނަންބަރު އިޢުލާނާ ގުޅިގެން ދީފައިވާ މަޢުލޫމާތުގައި ބައެއް އަސާސީ ކަންކަން ފުރިހަމަނުވުމުގެ ސަބަބުން އެއިޢުލާން ބާޠިލްކޮށް، މިމަސައްކަތް ކޮށްދޭނެ ފަރާތެއް ހޯދުމަށް ޕްރޮޕޯސަލް ހުށަހެޅުމުގެ ފުރުޞަތު ހުޅުވާލަމެވެ.\nއައިއެސްޑީބީޓީ ޕްރޮޖެކްޓްގެ ޚިދުމަތް ރާއްޖެތެރޭގެ ރަށްތަކަށް ފޯރުކޮށްދިނުމުގެ ގޮތުން ނ.މަނަދޫން ޕީއެސްއެމްއަށް ލިބިފައިވާ ބިން ސާފްކުރުމާއި ކަރަންޓްލުމާއި ، ފެންވަޅު ބަހައްޓައިދިނުމަށް ޝައުޤްވެރިކަން ހުރި ފަރާތްތަކުން ތިރީގައި ދެންނެވިފައިވާ މަޢުލޫމާތުގެ މައްޗަށް މި މަސައްކަތްކޮށްދިނުމަށް އެދި ޕްރޮޕޯސަލް ހުށަހެޅުމަށް ޢާއްމުކޮށް ހުޅުވާލަމެވެ.\n· ބިޑް ޕްރޮޕޯސަލް ހުށަހެޅުމަށް ބޭނުންވާ މަޢުލޫމާތު\nނ.މަނަދޫން ޕީއެސްއެމްއަށް ދޫކޮށްފައިވާ 15000 އަކަފޫޓްގެ ބިން ސާފުކުރުމާއި ،ކަރްންޓްލުމާއި ފެންވަޅު ބެހެއްޓުމާއި ކުރަން ކަނޑައެޅިފައިވާ ހުރިހާ ކަމެއްކުރުމަށްދޭ މަޢުލޫމާތު:\n1- ބިމުގެ ސަރަޙައްދުގައި ހިމެނޭ ހުރިހާރުއް، ގަސް ކަނޑާ ބުޑުތަކާއެކު ބިމުން ކޮނެ ނަގާ އުކާލާ ސާފުކުރުން.\n2- ބިމުގައިހުރި، ގައު ތަކާއި، ގައުކުނޑިތައް އުކާލާ ބިން ސާފުކުރުން.\n3- ބިމުގެ ސަރަޙައްދުގައިހުރި އެހެނިހެން ތަކެތި ނަގައި، ވިނަތައް ނޮޅާ އުކާލާ ސާފުކުރުން.\n4- ބިމުގެ ސަރަޙައްދު ކުނި ނަގާ އުކާލުމަށްފަހު ބިން ލެވެލްކޮށް އެއްވަރު ކުރުން.\n5- ލެވެލްކުރާއިރު އުފެދޭ ކުންޏާއި، ގައުފަދަ ތަކެތި ނަގާ އުކާލާ ބިން ސާފުކުރުން.\n6- ރަށު ކައުންސިލުން ކަޑަ ޖަހާދިނުމަށްފަހު، ކައުންސިލުން ޤަބޫލްކުރާ ފެންވަރަށް ކަންމުޑި އެޅުން.\n7- ކަރަންޓް ނަގާނީ، ގޯއްޗާއި އެއްމެ ކައިރީގައި ހުރި ސަރުކާރުގެ ޑިސްޓްރިބިއުޝަން ފޮށިންނެވެ. އަދި ކޭބަލް ޕީއެސްއެމްގެ ގޯއްޗަށް ވައްދާނީ، މަގުމަތީ ޑިސްޓިރިބިއުޝަން ފޮއްޓާ އެންމެ ކާރި ދިމާލުންނެވެ.\n8- ކޭބަލް ވަޅުލުމަށް ކޯރު ކޮންނައިރު އެރަށެއްގައި ހަމަޖެހިފައިވާ ފުންމިނަށް ކޯރު ކޮންނަންވާނެއެވެ.\n9- ކޯރަށް ފަސްލާއިރު، އެރަށެއްގެ ޕަވަރ ހައުސްއިން ކަނޑައަޅާފައިވާ އުޞޫލުން ކޭބަލެއްއޮތްކަން އެނގޭނޭ ނިޝާން ކޯރުތެރޭން ފެންނަން އޮންނަން ވާނެއެވެ.\n10- ކޭބަލްގެ ސައިޒަކީ،4ކޯ 25 އެމްއެމްގެ އާމޯޑް3ފޭސް ކޭބަލެވެ.\n11- ކޭބަލްގެ ގޯތިތެރެއަށް ވަންނަ ކޮޅު ވެއްދުމަށްޓަކައި، އައުޓްޑޯރ ޑިސްޓްރިބިއުޝަން ފޮއްޓެއް ގޯތިތެރޭގައި ބެހެއްޓިފައި ހުންނަންވާނެއެވެ.\n12- ފޮއްޓަކީ، ތަޅުލެވޭ ފޮއްޓަކަށް ވާންޖެހޭނެއެވެ.\n13- ކޭބަލްގެ ކޮޅު ހުންނަންވާނީ، ފޮށީގެ އެތެރެއަށް ވައްދާފައެވެ. އަދި ކޭބަލްގެ ދެކޮޅު އިންސްލޭޝަން ކުރަންވާނެއެވެ.\n14- ޑިސްޓްރި ބިއުޝަންފޮށި ހަރުކުރަންވާނީ، ސިމެންތިއާއި، ހިލަވެލިން3ފޫޓް އުސްމިނުގައި ހަދާފައިހުރި ޕޯސްޓެއްގައެވެ.\n15- ޕޯސްޓް ހުންނަންވާނީ، ގޯތީގެ ކަނަކާއި ދިމާލުން، ކޮންމެފަރާތަކުންވެސް އިންފާރަށްވުރެ3ފޫޓް އެތެރޭގައެވެ.\n16- ޑިސްޓްރިބިއުޝަން ފޮށީގެ ތެރޭގައި،3ފޭސް މީޓަރަކާއި،4ޕޯލް ބްރޭކަރަކާއި،3ފޭސް އީ. އެލް. ސީ. ބީ އަކާއި،3ޕޯލް ބްރޭކަރެއް، ހަރުކުރެވިފައި ހުންނަންވާނެއެވެ. ހަރުކުރެވޭ ތަކެއްޗަކީ، ސްޓެލްކޯ/ ފެނަކަ ޤަބޫލުކުރާފެންވަރުގެ ތަކެއްޗަށް ވާންޖެހޭނެއެވެ.\n17- ވަޅުގެ ޑައިމީޓަރގައި4ފޫޓު ހުންނަ ވަށް ވަޅަކަށް ވާންޖެހޭނެއެ\n18- ވަޅު ހަދަންވާނީ ހިލަޔާއި ހިލަވެލި، ސިމެންތި ބޭނުންކޮށްގެން ކޮންކްރީޓްންނެވެ.\n19- ވަޅުތެރޭ ފެނުގެ ފުންމިނުގައި3ފޫޓް ހުންނަންވާނެއެވެ.\n20- ވަޅުގެ އަޑީގައި ކޮންކްރީޓްން ފޫ އަޅާފައި އޮންނަންވާނެއެވެ.\n21- ހަމަބިމުން ފެށިގެން ބިމުން މައްޗަށް2ފޫޓް އުސްމިން ހުންނަންވާނެއެވެ.\n22- ވަޅުގެ މަތި ކޮންކްރީޓް ޝީޓަކުން އަޅާފައި އޮންނަންވާނެއެވެ.\n23- ވަޅުގެ މަތީ ޝީޓް އަޅާއިރު، ވަޅަށް ފައިބަންޖެހިއްޖެ ޙާލަތެއްގައި ފޭބޭގޮތަށް ވަކިން ނަގާ ބޭއްވޭ މަތިގަނޑެއް، ކޮންކްރީޓްން އަޅާފައި އޮންނަންވާނެއެވެ.\n24- ވަޅުން ފެންނެގުމަށް ބަހައްޓާ މޯޓަރގެ ޕްޓްވޭލް ހޮޅިލުމަށް ނުނެގޭގޮތަށް އޮންނަ މަތިގަނޑުގައި2އިންޗި ހޮޅިއެއް ބޭނޭވަރުގެ ހޯލްއެއް ހުންނަންވާނެއެވެ.\n25- ވަޅު ބަހައްޓާނީ، ގޯތީގެ ކަނަކާ ދިމާލުން، އިންފާރާ ވަޅާދެމެދު، ވަށައިގެން ހިނގޭގޮތަށް3ފޫޓުގެ އެތެރޭގައެވެ.\n7785339 ހަސަން ޝާކިރް\n1,000.000.00 (އެއްމިލިޔަން) ރުފިޔާއަށްވުރެ މަތިނަމަ، ހުށަހަޅާއަގުގެ އަށްވާވަރު ބިޑްކާމިޔާބުކުރާފަރާތުން ޕާރފޯމަންސްސެކިއުރިޓީއެއް ، އެގްރީމެންޓްގައި ސޮއިކުރުމުގެކުރިން ހުށަހަޅަންވާނެއެވެ. (ޕާރފޮމެންސް ސެކިއުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 120 ދުވަހެވެ.)\nމަސައްކަތުގެ ޖުމްލައަގު: 50 ޕޮއިންޓް\nމަސައްކަތުގެ ތަޖްރިބާ: 30 ޕޮއިންޓް\n(28 ޖޫން 2020 ވާ އާދީއްތަ ދުވަހުގެ 15:00 ގެ ކުރިންނެވެ.


Zuvaan team ge kaamiyaabu faahaga kurun hoama dhuvahu\nޒުވާން ޓީމުގެ ކާމިޔާބު ފާހަގަ ކުރުން ހޯމަ ދުވަހު\n19 އަހަރުން ދަށުގެ ޓީމު\nސާފް ޗެމްޕިއަންޝިޕްގެ 18 އަހަރުން ދަށުގެ މުބާރާތުގެ ބްރޯންޒް މެޑަލް ހޯދި ރާއްޖޭގެ 19 އަހަރުން ދަށުގެ ޓީމުގެ ކާމިޔާބު ފާހަގަ ކުރަން ހޯމަ ދުވަހުގެ ރޭ ހާއްސަ ހަފުލާއެއް ބާއްވަން ތައްޔާރު ވެއްޖެ އެވެ.\nސާފް ޗެމްޕިއަންޝިޕާއި އޭޝިއާގެ 19 އަހަރުން ދަށުގެ ޗެމްޕިއަންޝިޕްގެ ކޮލިފިކޭޝަން ގެ މުބާރާތް ނިންމުމަށް ފަހު މިދިޔަ އަންގާރަ ދުވަހު ޓީމު ވަނީ މާލެ އައިސްފަ އެވެ. ޓީމަށް މަރުހަބާ ކިއުމަށް އެފްއޭއެމްގެ އެއްވެސް ވެރިޔަކު ވަޑައިގެންފައެއް ނުވެ އެވެ. އަދި މިދިޔަ މަހު އެފްއޭއެމުން އަލަށް އެކުލަވާލި ގައުމީ ޓީމުތަކުގެ ކޮމިޓީގެ މެންބަރަކު ވެސް ޔޫތު މިނިސްޓަރު ވެސް ވަޑައެއް ނުގަންނަވަ އެވެ.\nމީގެ ކުރިން މެޑަލް ގެންނަ ޓީމުތައް މާލެ އަންނައިރު އެ ޓީމުތަކަށް މަރުހަބާ ކިޔުމަށް އެފްއޭއެމްގެ ވެރިން އެއާޕޯޓަށް ވަޑައިގެން ކުޅުންތެރިންނަށް މާބޮނޑި ދީ އޭއާޕޯޓް ވީއައިޕީން މަރުހަބާ ކިޔަ އެވެ. މިދިޔަ އަހަރު ސިންގަޕޫރުގައި ބޭއްވި އިންޓަނޭޝަނަލް ވިމެންސް ކުއަޑްރަންގިއުލާ މުބާރާތުން ލޯ މެޑަލް ގެނައި ރާއްޖޭގެ އަންހެން ޓީމަށް މަރުހަބާ ވިދާޅުވުމަށް އެފްއޭއެމްގެ ވެރިންނާއި ޔޫތު ސްޕޯޓްސް މިނިސްޓަރު ވަޑައިގެންނެވި އެވެ.\nޒުވާން ޓީމް މާލެ އައިރު ޓީމާ ހަވާލުވާން ގޮސް ހުރީ އެފްއޭއެމްގައި މަސައްކަތު މީހެއްގެ މަގާމުގައި ވަޒީފާ އަދާ ކުރާ ބިދޭސީ މުވައްޒިފެކެވެ. އޭނާ ދިޔައީ ޓީމުގެ ސަމާނުތަކާ ހަވާލުވާށެވެ. އެ ޓީމު މާލެ އައިރު އެފްއޭއެމްގެ ފަރާތުން މަރުހަބާއެއް ކިޔާފައި ނުވުމުން ޓީމުގެ ބައެއް ކުޅުންތެރިންނާއި ބައެއް ބެލެނިވެރިން ވަނީ އެކަމާ ހިތާމަކޮށް ޝުއޫރު ފާޅު ކޮށްފަ އެވެ. އެކަން ފާހަގަކޮށް ސޯޝަލް މީޑިއާގައި ޕޯސްޓެއް ޝެއާ ކުރި ޓީމުގެ ކުޅުންތެރިޔަކަށް އެފްއޭއެމްގެ ރައީސް ބައްސާމް އަދީލް ޖަލީލް ކުރި މެސެޖެއްގައި ވިދާޅުވެފައި ވަނީ 19 އަހަރުން ދަށުގެ ޓީމުގެ ކާމިޔާބު ކުލަގަދަ ގޮތެއްގައި ފާހަގަ ކުރަން ހަމަޖެހިފައިވާ ކަމަށެވެ.\nއެކަން ފާހަގަ ކުރުން ލަސްވެގެން ދިޔައީ 19 އަހަރުން ދަށުގެ ޓީމުގެ ތިން ކުޅުންތެރިޔަކު ސީނިއާ ޓީމާއެކު އެމިރޭޓްސްގައި ތިބުމުން ކަމަށް ބައްސާމް ވިދާޅުވެފައި ވެއެވެ. އަދި އެކަމާ 19 އަހަރުން ދަށުގެ ގައުމީ ޓީމުގެ ކޯޗް ޝާޒްލީ މުހައްމަދުއާވެސް މަޝްވަރާ ކޮށްފައި ވާނެ ކަން ބާއްސާމް ފާހަގަ ކުރެއްްވި އެވެ.\nޖެނަރަލް ސެކެޓްރީ ހުސައިން ޖަވާޒު ވިދާޅުވީ ހޯމަ ދުވަހުގެ ރޭ ހަފުލާއެއް ބާއްވަން މަސައްކަތް ކުރަމުންދާ ކަމަށާއި އަދި އިންތިޒާމުތައް މުޅިން ފައިނަލު ނުވާ ކަމަށެވެ.\nތިން ވަނަ ހޮވި މެޗުގައި ބޫޓާން ބަލިކޮށް 19 އަހަރުން ދަށުގެ ޓީމު ހޯދި ކާމިޔާބަކީ ސަރަހައްދީ ފުޓްބޯޅާގައި ރާއްޖޭގެ ޖޫނިއާ ޓީމެއް މިހާތަނަށް ހޯދި އެންމެ ބޮޑު ކާމިޔާބެވެ. މި ކާމިޔާބަކީ ރާއްޖޭގެ ޒުވާން ޓީމުތަކުގެ ޓާގެޓް ކުރިމަގަށް ކަނޑައަޅާއިދިން ކާމިޔާބެކެވެ.


Party Kuran Sanitizer Bui Bayaku India In Maruvehje - Vaguthu\nއަވައްޓެރި އިންޑިއާގައި ސެނެޓައިޒާ ބޮއެގެން ޕާޓީކުރި ގިނަ އަދަދެއްގެ ބަޔަކު މަރުވެއްޖެ އެވެ.\nފުލުހުންނާއި ހަވާލާދީ އިއްޔެ އިންޑިއާގެ ނޫސްތަކުގައި ބުނެފައި ވަނީ އަންދްރަޕްރަދޭޝްގައި ހިނގި މި ހާދިސާގައި ޖުމްލަ ނުވަ މީހަކު މަރުވެފައިވާ ކަމަށެވެ. މި މީހުން ސެނެޓައިޒާ ބުއީ ބަނގުރާ ވިއްކާ ތަންތަން އެ ސްޓޭޓުގައި ބަންދުކޮށްފައި ހުރުމުން، ބަނގުރަލުގެ ބަދަލުގައި އެތަކެތި ބޮއެގެން މަސްތުވުމުގެ ބޭނުމުގައި ކަމަށް ވެސް ފުލުހުން ބުނެފައި ވެއެވެ.\nސެނެޓައިޒާ ބުއިމުގެ ސަބަބުން ވިހަވެގެން މި ނުވަ މީހުން މަރުވީ ހާލު ދެރަވެގެން ހޮސްޕިޓަލަށް ގެންދިއުމުގެ މަސައްކަތް ކުރަމުން ދަނިކޮށެވެ. މި ނުވަ މީހުން ހޮސްޕިޓަލަށް ގެންދިޔައިރުވެސް މަރުވެފައިވާ ކަމަށް އިންޑިއާގެ ސިއްޙީ އޮފިޝަލުން ނޫސްތަކުގައި ބުނެފައި ވެއެވެ.\nއަންދްރަޕްރަދޭޝްގައި ބަނގުރާ ވިއްކާ ތަންތަން ބަންދުކޮށްފައި ވަނީ ކޮވިޑް-19 ފެތުރޭތީ އެ ސްޓޭޓް ފުރަބަންދުކޮށް އާންމު ވިޔަފާރިތައް ހިންގުން ހުއްޓުވުމާއި ގުޅިގެންނެވެ.\nއިންޑިއާގައި ކޮންމެ އަހަރަކުވެސް "އަލްކަހޯލް" ވިހަވެގެން އެތައް ސަތޭކަ ބަޔަކު މަރުވެއެވެ. ފާއިތުވެދިޔަ ދުވަސްތަކުގައި ކޮވިޑް-19 އާއި ގުޅިގެން އެޤައުމުން ގިނަ ބަޔަކު ސެނެޓައިޒާ، ބުއިމަށް ބޭނުންކުރާ މައްސަލަތަކެއް ވެސް އަންނަނީ އިތުރުވަމުންނެވެ.\nއެޤައުމުގައި ބައެއް މީހުން މަސްތުވުމުގެ ބޭނުމުގައި ސެނެޓައިޒާ ބުއިމަށް ބޭނުންކުރަމުންދާއިރު، އަނެއް ބަޔަކު މިތަކެތި ބޮނީ ކޮވިޑް-19 އިން ރައްކާތެރިވުމަށްޓަކައި ކަމަށް ބުނެއެވެ. ނަމަވެސް ސެނެޓައިޒާއަކީ މިގޮތަށް ބޭނުންކުރުން ނުރައްކާ ބައިތަކެއް އެކުލެވޭ އެއްޗެއްކަމަށް ސިއްޙީ ތަޖުރިބާކާރުން ކުރިންވެސް ބުނަމުން ދިޔައެވެ.\nއިންޑިއާގައި ސެނެޓައިޒާ ބޮއެގެން އެއްފަހަރާ ގިނަ ބަޔަކު މަރުވެފައި ވާއިރު، އެޤައުމަކީ ކޮވިޑް-19 ގެ ނުރައްކާ ވެސް އެންމެ ބޮޑުވެފައިވާ ޤައުމުތަކުގެ ތެރޭގައި ހިމެނޭ ޤައުމެކެވެ. މިގޮތުން އެޤައުމުން މިހާތަނަށް 1.6 މިލިއަނަށްވުރެ ގިނަ މީހުން ކޮވިޑް-19 އަށް ފައްސިވެ، އޭގެތެރެއިން 36000 އަށްވުރެ ގިނަ މީހުން ވަނީ މަރުވެފައެވެ.\nއިންޑިއާއަކީ މިހާރު ދުނިޔެއިން ތިންވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވެ، މި ބަލީގައި ދުނިޔެއިން ފަސްވަނައަށް އެންމެ ގިނަ ބަޔަކު މަރުވި ޤައުމެވެ. އެޤައުމުގައި ދުވަހެއް ދުވަހަކަށް ބަލީގެ ވޭދަނަ (ކޭސް) ތައް އިތުރުވަމުން އަންނައިރު، އެޤައުމަށް މި ބަލިމަޑުކަމުގެ ޕީކް އަންނާނެ ކަމަށް ބެލެވިފައި ވަނީ ވެސް އަންނަ ނޮވެމްބަރުގައެވެ.\nރަހުމްކުޑަ އިންޑިއާ ގާތިލު މަރާލައިފި\nކޮވިޑް-19: ހެކަރުންގެ ހަމަލާތައް ވެކްސިން ރައްކާކޮށްފައި ހުންނަ ތަންތަނަށް އަމާޒުވާން ފަށައިފި\nކޮވިޑް-19: ޗައިނާގެ ވެކްސިން އާއްމުންނަށް ދިނުމަށް ތުރުކީ ތައްޔާރުވާން ފަށައިފި\nއޮގަސްޓް 1, 2020 06:31\nބޮންދުއަންނި ގެ ޕާޓުން ހާދަ ކޯޕުޅީ ދަށްކޮށް އެ އުޅެނީ


Mieehey loiybakee ? - Episode: 26 – adduLIVE\nމިއީހޭ ލޯތްބަކީ؟ ( ސައްބީސްވަނަ ބައި)\nDec 25, 2019, 19:48 ޝައިން\n" ޝިޔާ…އަހަރެންނަށް މާފުކުރޭ! އެއީ ގަސްތުގަ ވީކަމެއްނޫން…ރާފިއުވެސް ފަހުން ވަރަށް ހިތާމަކުރި….އޭނަވެސް ޝިޔާގާތުން މާފަށް އެދެން ބޭނުންވި….ޝިޔާގެ ގާތުން މާފަށް އެދެން އަހަރެން ޝިޔާގެ ގެޔަށްވެސް ދިޔައިން…..އެކަމު ޝިޔާގެ ހާލުފެނިފަ އަހަރެންނަށް އެހާހިތްވަރެއް ނުލިބުނު….އެކަމާ ވިސްނޭވަރުން އަހަރެން ނިދިން މަހުރޫމުވި، އަހަރެންގެ ހުރިހާ ހަމަޖެހުމެއް ގެއްލިގެން ދިޔަ، އެންމެފަހުން ކެތްނުވެގެން ވަޒީފާއިން ކެނޑިގެން ރަށަށް ބަދަލުވީވެސް….ބަރާބަރު ހަތަރު އަހަރުވީ އަހަރެންގެ ހިތަށް ހަމަޖެހުމެއް ނުލިބި މިހެން އުޅޭތާ….އެކި ފަހަރުމަތިން އެކި ގޮތްގޮތުން އަހަރެން ޝިޔާގެ ހާލުބެލިން…..ޝިޔާގެ ގާތުން މާފަށް އެދެން މަސައްކަތްކުރިން…އެކަމު ކޮންމެ ފަހަރަކުވެސް ފަސްޖެހެވެނީ….ރަނގަޅު އާމްދަނީއެއް ލިބިގެން ރަށުގަ، އާއިލާގާތު އުޅެވެން އޮއްވާވެސް އަހަރެން މިރަށަށް ބަދަލުވީ ހަމައެކަނި ޝިޔާއަށްޓަކާ….ޝިޔާގެ މާފުހޯދަން…" ދެރަވިވަރުން ޒަލަފްގެ އަޑުކުރެހިގެން ދިޔައެވެ.\n" ޝިޔާ ޕްލީޒް…އަހަރެންނަށް މާފުކޮށްދީ…." ޝިޔާގެ އަތުގައި ހިފާލަމުން އަސަރާއެކު ޒަލަފް ބުނެލިއެވެ.\nޝިޔާ އިސްއުފުލައި ޒަލަފްގެ މޫނަށް ބަލާލިއިރު، އެދެލޯވަނީ ކަރުނުން ފުރިފައެވެ. އޭނާ ނުހަނު އުފަލުންހުރެ ޒަލަފްއާ ބައްދަލުކުރަން އައީ މިފަދަ ވާހަކައެއް އަޑުއިވިދާނެކަމަށް ހީކޮށްފައެއް ނޫނެވެ. ޒަލަފްގެ ފަރާތުން އޭނާ އުއްމީދުކުރީ މުޅިން އެހެންކަމެކެވެ. ޒަލަފް ބުނާނެ ވާހަކައަކަށްޓަކައި ކެތްތެރިކަމެއްނެތި ތެޅެމުން ދިޔަ ހިތަށް އެއްފަހަރާ އެތައްތީރުތަކެއް ހެރުނު ފަދައެވެ. އެބިރުވެރި ހާދިސާގެ މަތިން ހަނދާން ނައްތާލައި ޒަލަފްއާއި އެކުގައި އުފާވެރި ދިރިއުޅުމަކަށް އޭނާ ދުށް ހުވަފެން ވަގުތުން ވިއްސިވިހާލިވެގެން ހިނގައްޖެއެވެ.\n" ޝިޔާ…ކޮންމެވެސް އެއްޗެއް ބުނެބަލަ! ޕްލީޒް.." ބަހެއް ނުބުނެ ހިމޭންކަމާއެކު ރޮމުން ދިޔަ ޝިޔާއަށް ބަލާލާފައި އާދޭހައި އެކު ޒަލަފް ބުންޏެވެ.\n" އަހަރެން ދެންދަނީ…" ކުއްލިއަކަށް ޒަލަފްގެ އަތްފޮޅުވާލަމުންޝިޔާ ތެދުވިއެވެ. ޒަލަފްގެ ކުރިމަތީގައި ގިސްލާ ރޮވިދާނެތީ އޭނާ ބޭނުންވީ އަވަހަށް އެތަނުން ދާށެވެ.\n" ޝިޔާ މަޑުކޮށްބަލަ! އާދޭސްކޮށްފަ ބުނަން….އިރުކޮޅަކު މަޑުކޮށްބަލަ!…" ޝިޔާގެ އަތުގައި ހިފާ ހުއްޓުވަމުން ޒަލަފް އެދުނެވެ.\n" އަހަރެން ދިޔަދީ ޒަލަފް…އަހަރެން ދިޔަދީ…" ހިތްވަރުކޮށްގެން ހުއްޓައިވެސް ޝިޔާއަށް ގިސްލެވެގެން ފެށިއެވެ.\n" އޯކޭ..އޯކޭ…ހިނގާ އަހަރެންނާއެކު ދާން…." ޝިޔާ ރޯމަންޒަރު ބަލަން ބޭނުން ނުވާތީ ޒަލަފް އަވަހަށް ބުންޏެވެ.\nޒަލަފްގެ ފަހަތުން ރެސްޓޯރެންޓުން ނުކުމެ ކާރަށް އެރިއިރުވެސް ޝިޔާ ރޮމުންދިޔައެވެ.\n" ލޯފުހެލާ…." ކާރުތެރޭގައިވާ ޓިޝޫފޮއްޓެއް ޝިޔާއަށް ދިއްކޮށްލަމުން ޒަލަފް އެދުނެވެ. ޝިޔާ ޓިޝޫއެއް ނަގައި ލޯފުހެލިނަމަވެސް، އޭނާގެ ރުއިމެއް ނުހުއްޓުނެވެ. އެހެންކަމުން ޒަލަފް ބޭނުންވީ، ޝިޔާ ގޮވައިގެން ވީހާވެސް ދުރުމަގަކުން ގެޔަށް ދިއުމަށެވެ. ޝިޔާ ހަމައަކަށް އެޅުމުން ނޫނީ ގެޔަށް ފޮނުވާކަށް އޭނާ ބޭނުމެއް ނޫނެވެ.\n" ކޮންތާކަށް މިދަނީ؟…" ކާރު މިސްރާބުހުރިގޮތުން ޒަލަފްދަނީ ގެޔަށް ނޫންކަން އެނގުމުން ޝިޔާއެހިއެވެ.\n" މިހެން ބުރެއް ޖަހާލަން…." ޖެހިލުންވެ އިނދެ ޒަލަފް ބުނެލިއެވެ.\n" ނޫން..އަހަރެން ބޭނުމީ ގެޔަށްދާން…" ކުޑަކުއްޖަކު ފަދައިން ޝިޔާ ބޮޑާ ހާކާލާފައި ރޯންފެށިއެވެ.\n" އޯކޭ…އޯކޭ…މިމަޑުކުރީ…އެކަމު ތިހެންހުރެ ގެޔަށް ދިޔައީމަ، މަންމަމެން ސުވާލު ކުރާނެ…އޭރުން ކޮންޖަވާބެއްދޭނީ؟…" ޒަލަފް އުޅުނީ ޝިޔާއަށް ވިސްނަދޭށެވެ.\n" އަހަރެން ބޭނުމީ އެކަނިވެލަން…" ގިސްލުމުގެ ތެރެއިން ޝިޔާ ބުންޏެވެ.\n" އޯކޭ…އަހަރެން ކާރުން ފައިބައިގެން ތަންކޮޅެއް ދުރުގަ މަޑުކޮށްލާނަން….ޝިޔާ ހިތްފުރޭންދެން ރޯލާ….އަހަރެންނަށް އެނގޭ ޝިޔާ ދެރަވާނެކަން….އަދި މިވަގުތު އަހަރެންގެ މޫނު ދެކޭކަށްވެސް ބޭނުމެއް ނުވާނެކަން…" ޒަލަފްގެ އަޑުގައިވަނީ ހިތާމައިގެ އަސަރެވެ.\nމަގުގެ އެއްފަރާތުގައި ކާރު ޕާރކް ކުރުމަށްފަހު، އޭނާ ކާރުން ފޭބިއެވެ. އެކަނިވުމުން ޝިޔާ ހިތްފުރޭންދެން ރުޔެވެ. އެހާދިސާގެ ހަނދާނުގައި އޭނާވަނީ ލައްކަގިނަ ކަރުނަ އޮހޮރުވާފައެވެ. ވޭތުވެދިޔަ ހަތަރު އަހަރު އޭނާ ހޭދަކުރީ އެހިތާމައިގައެވެ. އެހާދިސާގެ ސަބަބުން އޭނާގެ އަމިއްލަ ނަފްސު ފިޔަވައި އިތުރު އެއްވެސް މީހަކު ކުށްވެރިއެއް ނުކުރެއެވެ. އެރޭ އޭނާގެ ސައިކަލުގައި އެހެން ސައިކަލެއް ޖެހުނުކަން އެނގިހުރެވެސް، އޭނާ އެންމެނަށް އެވާހަކަ ސިއްރުކުރީ، އެކަން ހިނގީ އޭނާގެ ކުށުންކަމަށް ވީތީއެވެ.\nޒަލަފް އޭނާގެ ކުށް ގަބޫލުކޮށް މާފަށް އެދުނު ނަމަވެސް، އެކަމުގައި ޒަލަފްގެ ކުށެއް ނެތްކަން ޚުދު އޭނާއަށްވެސް އެނގެއެވެ. ނަމަވެސް ޒަލަފްއަށް މާފުކޮށްފީމޭ ބުނާކަށްވެސް އޭނާގެ ހިތެއް ނުރުހުނެވެ. އެއީ ޒަލަފް އޭނާގެ ހިތަށް ތަދުކުރީތީއެވެ. އޭނާ ހީކުރީ ޒަލަފް ހިތުގައިވެސް އޭނާއަށްޓަކައި ޚާއްސަ މަޤާމެއް ދެވިފައިވާ ކަމުގައެވެ. އަދި މިރޭ އޭނާއާ ބައްދަލުކުރީވެސް އެވާހަކަ ބުނަން ކަމަށެވެ. ނަމަވެސް އޭނާއަށް ކުރެވުނީ ކުށްހީއެކެވެ. ޒަލަފްގެ ހިތުގައި އޭނާއަށްޓަކައި އެއްވެސް ޖާގައެއް ނެތެވެ. ޒަލަފް އޭނާއާ އެކުވެރިކަން އުފައްދައި، އޭނާއަށް ގާތްކަން އިހުސާސްކޮށްދިނީ ހަމައެކަނި އޭނާގެ ހާލަށް ހަމްދަރުދީވެގެންކަން އެނގުމުން އޭނާ މާޔޫސްވިއެވެ. އަމިއްލަ މޮޔަކަމާމެދު އަމިއްލަ ނަފްސަށް މަލާމާތް ކުރެވުނެވެ. އަދި އޭނާ އެންމެ ދެރަވީ، ޒީޝާންއާވެސް އެވާހަކަ ހިއްސާ ކުރެވުނީތީއެވެ. ޒީޝާން ސުވާލުކޮށްފިނަމަ އޭނާ ދޭނީ ކޮންޖަވާބެއް ހެއްޔެވެ؟ އޭނާއަށް ކުށްހީއެއް ކުރެވުނީއޭ ބުނާނީ ހެއްޔެވެ؟ ޒަލަފްގެ ހިތުގައި އަދިވެސް އޮތީ ޒީޝާންގެ ނަމޭ ބުނާނީ ހެއްޔެވެ؟ ވިސްނިވަރަކަށް ޝިޔާގެ ރުއިން އިތުރުވިއެވެ.\nއަނެއްކޮޅުން ޒަލަފް ހާސްވެގެން މަގުމަތީގައި ދެކޮޅަށް ހިނގަމުން ދިޔައެވެ. އެހާދިސާގެ މަތިން ހަނދާންކޮށްދީގެން ޝިޔާ ދެރަކޮށްލެވުނީތީ އޭނާހުރީ ނުހަނު ދެރަވެފައެވެ. ނަމަވެސް މާފަށް އެދެވުނީތީ ހިތަށް ކުޑަނަމަވެސް ހަމަޖެހުމެއް ލިބިއްޖެއެވެ. ޝިޔާ މާފުކުރި ދުވަހަކުން ނޫނީ އެހިތަށް ފުރިހަމަ ހަމަޖެހުމެއް ނުލިބޭނެއެވެ.\nދިހަވަރަކަށް މިނެޓްފަހުން ޒަލަފް އެނބުރި އައިސް ކާރަށްއެރިއެވެ. އޭރު ޝިޔާއިނީ ރުއިން ހުއްޓާލައިގެންނެވެ. ނަމަވެސް މަޑުމަޑުން ގިސްލެވެމުން ދިޔައެވެ. އުފަލުން ހިނިތުންވެހުރެ އޭނާއާ ބައްދަލުކުރަން އައި ކުއްޖާގެ މޫނު މިހާރު ވަނީ މުޅީން މިލާފައެވެ.\n" ޕްލީޒް ގެޔަށް ހިނގާބަލަ!" ކާރަށް އަރާފައިވެސް ޒަލަފް އިންނަން ފެށުމުން ޝިޔާއެދުނެވެ.\nޒަލަފް ބަހެއް ނުބުނެ ކާރު ދުއްވާލިއެވެ. ގެޔާ ހަމައަށް އާދެވެންދެންވެސް ދެމީހުންކުރެ އެކަކުވެސް ވާހަކައެއް ނުދައްކައެވެ. ދެމީހުންވެސް ތިބީ މާޔޫސްކަމާއި މޮޅިވެރި ކަމުގައި ވިސްނުމަކަށް ގެއްލިފައެވެ.\nމެންދަމުގެ ވަގުތެވެ. ޒައިކްގެ މޭގައި ބޯއަޅާލައިގެން އޮތް ޒީޝާން ވިސްނަމުން ދިޔައީ މިއަދު ޝިޔާ ދެއްކި ވާހަކަތަކާއި މެދުގައެވެ. މިރޭ ޝިޔާ ޒަލަފްއާއި ބައްދަލުކުރަން ދާވަހަކަ ބުނި ނަމަވެސް ފަހުން އެއްވެސް ޚަބަރެއް ނުވިއެވެ. އޭނަ ފޯނުކުރުމުން ފޯނުވެސް ނުނެގިއެވެ. އެހެންކަމުން ޒީޝާންއޮތީ ކަންބޮޑުވެފައެވެ.\n" ކޮންކަމަކާ ތިވިސްނަނީ؟….މިއަދު ހަވީރުވީއްސުރެ ކަމަކާ ވިސްނާކަށް އަހަރެންނަށް އެނގޭ….ބުނެބަލަ! ކިހިނެއްތަވީ؟…" ޒީޝާންގެ ހިމޭނުން އޮތުމުން ޒައިކް ސުވާލުކުރިއެވެ.\n" މިވިސްނަނީ ޝިޔާއާމެދު….މިއަދު އެގެޔަށް ދިޔައީމަ ހީނުކުރާ ކަހަލަ ވާހަކައެއް އެނގުނީ…." އެއޮތްގޮތަށް އޮވެ ޒީޝާން ބުނެލިއެވެ.\n" އަނެއްކާ ގޯސް ޚަބަރަކީތަ؟…" ޝައުޤުވެރިކަމާއެކު ޒައިކް އެހިއެވެ. ޒީޝާން ވަރަށް ތަފްސީލުކޮށް އޭނާއަށް އެނގުނު ވާހަކަ ކިޔައިދިނެވެ. އަދި މިރޭ ޝިޔާގެ ޚަބަރެއްނުވި ވާހަކަވެސް ބުންޏެވެ.\n" އަހަރެންވެސް ވަރަށް ހައިރާންވެއްޖެ ތި ވާހަކަ އިވިފަ…. އެކަމު ދެން އެކަމާ ކަންބޮޑުނުވޭ!…މާދަމާ ޝިޔާ އަމިއްލަށް ބުނާނެ ކަންތައްވީގޮތް….މިގަޑީގަ އެކަމާ ނުވިސްނާ ނިދާލެވޭތޯ ބަލާ!" ޒައިކް ލަފާދިނެވެ.\n" ޝިޔާއާ ޒަލަފް ގުޅިދާނެހެން ހީވޭތަ؟…" ވިސްނާލުމެއްނެތި ޒީޝާން އަހާލިއެވެ.\n" ކިހިނެއްވީ؟…އެދެމީހުން ނުގުޅެނީތަ؟…ނޫނީ އަދިވެސް ޒަލަފްއަށް ހިތްކިޔަނީތަ؟…އަހަރެން ހީކުރީ އަހަރެންދެކެ ކަމަށް ލޯބިވަނީ" ހަޤީޤަތް އެނގިހުރެވެސް ޒީޝާންއާ ދިމާކޮށްލުމުގެ ގޮތުން ޒައިކް ބުނެލިއެވެ.\n" ދެން ވަރަށް ފޫހިވޭ…ނުވެސް އުޅެން ވާހަކަދައްކާކަށް…" ތުންއޫކޮށްލަމުން ޒީޝާން ބުނެލިގޮތުން ޒައިކްއަށް ހެވުނެވެ.\n" ލަވް ޔޫ ބޭބީ…" ޒީޝާންގެ ނިތްކުރީގައި ބޮސްދެމުން ހީލާފައި ޒައިކް ބުނެލިއެވެ.\n" އެކަމު އަހަރެން ރުޅި…ސޮރީ ބުނޭ" ބޮޑާހާކާލަމުން ޒީޝާން ބުނެލިއެވެ.\n" ސޮރީ ބޭބީ…" ޒީޝާންގެ ބޮލުގައި ފިރުމާލަމުން ލޯތްބާއެކު ޒައިކް ބުނެލިއެވެ.\n" އަހަރެން ލޯބިވާ ހަމައެކަނި މީހަކީ ތީކަން އަދިވެސް ނޭނގެނީތަ؟" ބޯއުފުލާލާފައި ޒައިކްގެ ތުންފަތުގައި ބޮސްދެމުން ޝަކުވާގެ ރާގެއްގައި ޒީޝާން އެހިއެވެ.\n" އެނގެޔޭ މަގޭ ޖާނުގަނޑާ…" ޒީޝާންގެ ކޮލުގައި މަޑުމަޑުން ދަތްއަޅާލަމުން ހީލާފައި ޒައިކް ބުންޏެވެ.\nޝިޔާގެ ކިބައިން މާފަށް އެދުނުފަހުން ދެދުވަސް ފާއިތުވެގެން ދިޔައިރުވެސް، ޝިޔާގެ ފަރާތުން އެއްވެސް ޖަވާބެއް ޒަލަފްއަކަށް ނުލިބުނެވެ. ޒަލަފް މެސެޖް ކުރިނަމަވެސް ޝިޔާޖަވާބެއް ނުދެއެވެ. ފޯނުކުރުމުން ފޯނެއްވެސް ނުނަގައެވެ. ޝިޔާ ގަސްތުގައި އޭނާއާ ވާހަކަ ދައްކަން ބޭނުން ނުވަނީކަން އެނގުމުން ޒަލަފް ނުހަނު ދެރަވިއެވެ. އެގޮތުގައި ހަފްތާއެއް ވެގެން ދިޔައިރު، އޭނާގެ ކެތްތެރިކަން ކޮޅުންލައިފިއެވެ. ޝިޔާގެ ޚަބަރެއްނުވާތީ ހިތްނުތަނަވަސް ވެގެން މީހާގެ ތަބީއަތްވެސް ގޯސްވާ ހިސާބަށް ހިނގައްޖެއެވެ. އެހެންކަމުން ޝިޔާއަށް އަންގާލުމަކާއިވެސް ނުލައި އޭނާ އެގެއަށް ދިޔައެވެ. ސަލާމް ގޮވާލުމާއެކު ސަލާމުގެ ޖަވާބުދިނީ ޝިޔާގެ މަންމަ ނާދިރާއެވެ. އޭރު ޝިޔާ ފެންނާކަށް ނެތެވެ.\n" ތީ ކޮންކުއްޖެއް؟…" ނާދިރާ ސުވާލުކުރިއެވެ.\n" މީ…ޝިޔާ އުޅޭތަ؟…" ޖެހިލުންވެހުރެ ޒަލަފް އެހިއެވެ.\n" އާނ އެބައުޅޭ….ވަދެ އިށީނދޭ!…" އެތެރެއަށް ވަނުމުން ދައުވަތު ދިނުމުން ޒަލަފް ވަދެ ސޯފާއެއްގައި އިށީނެވެ.\nހަމަ އެވަގުތު ކާކޮޓަރިން ނުކުތް ޝިޔާއަށް ޒަލަފް ފެނިފައި ހުއްޓެވުނެވެ. ދެމީހުންގެ ހަތަރުކަޅި ބައްދަލުވެގެން ދިޔަ ވަގުތު ޒަލަފް އަވަސް އަވަހަށް އިސްދަށަށް ޖަހާލީ ޝިޔާ ހުރިގޮތުންނެވެ. ޝިޔާއަށް ބުރުގާ ނާޅާހުރެވުނުކަން ރޭކާލުމާއެކު ވައިސޫރިއެއްފަދައިން ދުވެފައި ގޮސް ކޮޓަރިއަށް ވަނެވެ.\n" މަންމަވެސް މީހަކު އައި ވާހަކަވެސް ނުބުނޭ…" ކޮޓަރިތެރެއިން ނާދިރާ ފެނުމާއެކު ޝަކުވާގެ ރާގެއްގައި ޝިޔާ ބުންޏެވެ.\n" މަންމަ ހީކުރީ ދަރިފުޅު ކޮޓަރީގަކަމަށް…އަވަހަށް ބުރުގާ އަޅައިގެން ދެންވެސް ނުކުމެބަލަ!" ޖަވާބުގައި ނާދިރާ ބުންޏެވެ.\nޝިޔާ ލޯގަނޑު ކުރިމައްޗަށް ހުއްޓި އަމިއްލަ ސޫރަޔަށް ނަޒަރެއް ހިންގާލިއެވެ. ގޭތެރޭގައި ލާންގެންގުޅާ ބާ ޓީޝާޓަކާއި ޓައިޓް ހަރުވާޅެއް ލައިގެންހުރިއިރު، ހަށިގަނޑުގެ ވަނާތައްހުރީ ދިމާއަށް ފާޅުވާށެވެ. ދާދި ދެންމެއަކު ނިދާ ހޭލުމުގެ ސަބަބުން، މޫނުގައި ނިދީގެ އަސަރުހުރިއިރު، އިސްތަށިގަނޑުވެސްވަނީ ކޮންމެވެސް ވަރަކަށް ހޭވިފައެވެ.\n" އަޅެ މިހެން ހުއްޓާތަ އެފެނުނީ؟…ހީވަނީ ފެންނުވަރާ ހަޑިގިއްލާއެއްހެން….ޒަލަފް ހީކުރާނީވެސް ކީކޭ….މަންމަގެ ކަންތަކޭ…" ޝިޔާ އެކަނި ހުރެގެން ޝަކުވާކުރަމުން ދިޔައެވެ.\nޒަލަފް ސިޓިންރޫމުގައި އެކަނި ބައިންދާފައި ނުދާންވެގެން ނާދިރާ އެތާނގައި މަޑުކުރިއެވެ. އަދި ޒަލަފްއަކީ ކާކުތޯ އޮޅުންފިލުވަން ސުވާލުކުރިއެވެ. ޒަލަފް އޭނާއަކީ ކުރިންވެސް ޝިޔާއާއި ހުސެންގެ ރައްޓެއްސެއްކަމުގައި ބުންޏެވެ. އަދި ހުސެން ނިޔާވި ޚަބަރު ލިބުމުން ކުރިންވެސް އެއްފަހަރު އެގެއަށް އައި ވާހަކަވެސް ބުންޏެވެ.\n" އެހެންތަ؟…ދައްތަ ހަނދާނެއް ނެތް ކޮއްކޮ އައިކަމެއް….ދައްތަ އަންނާނަން ބޯލާނެ އެއްޗެއް ހިފައިގެން…..އެހާ ދުވަހަށްފަހު އައީމަ އެއްޗެއް ބޮއެގެންނު ދާންވާނީ…" ނާދިރާ ޒަލަފްއަށް ދޭނެ އެއްޗެއް ގަތުމަށްޓަކައި ނާދިރާ ނުކުތެވެ.\nޝިޔާގެ އިންތިޒާރުގައި ޒަލަފް އިންނަތާ ފަނަރަ ވަރަކަށް މިނިޓްފަހުން ފަހުން އޭނާ ކޮޓަރިން ނުކުތެވެ. އޭރު އޭނާހުރީ ކަޅުކުލައިގެ އަބާޔާއަކާއި ކަޅުބުރުގާއެއް އަޅާފައެވެ. ޒަލަފްގެ ތުންފަތް މައްޗަށް ލުއިލުއި ހިނިތުންވުމެއް ވެރިވީ ދާދި ދެންމެއަކު ޝިޔާހުރިގޮތް ހިތަށްއަރާފައެވެ. ޝިޔާ އައިސް ޒަލަފްއާއި ތަންކޮޅެއްދުރުގައި އިށީނެވެ.\n" ބަލީތަ؟…" ޝިޔާގެ މޫނަށް ބަލާލަމުން ޒަލަފް އެހިއެވެ.\n" ނޫން…" ވަރަށް ކުރުކޮށް ޝިޔާ ޖަވާބުދިނެވެ.\n" ދެން ކީއްވެ ފޯނަށް ޖަވާބުނުދެނީ….ޝިޔާއަށް އެނގެއެއްނު އަހަރެން ގުޅަނީ ޝިޔާގެ ހާލުބަލަންކަން…" ޝަކުވާގެ ރާގަކަށް ޒަލަފް ބުނެލިއެވެ.\n" ކީއްވެ އައުމުގެކުރިން ނުބުނީ؟…" ޝިޔާވެސް ޝަކުވާކޮށްލިއެވެ.\n" އަހަރެން ގުޅިން…އެކަމު ފޯނު ނުނެގީމަ ދެން ހަމަ މެސެޖް ނުކުރީ….އަހަރެން އަންނަކަން އެނގިގެން ފިލާވެސްފާނެއްނު.." ހީލާފައި ޒަލަފް ބުނިނަމަވެސް، އޭނާގެ އަޑުގައިވަނީ މޮޅިވެރި ކަމެވެ. ޝިޔާ އިތުރު އެއްޗެއް ނުބުނެއެވެ. ބުނަންވީ އެއްޗެއްވެސް އޭނާއަށް ނޭނގުނީއެވެ. ޒަލަފް ގުޅުމުން ފޯނު ނުނަގާ ހުންނަން އޭނާއަށްވެސް ފަސޭހައެއްނޫނެވެ. ޒަލަފް މެސެޖެއްކޮށްލާތަނުން އޭނާ އެކިޔައެވެ. ޖަވާބު ލިޔަންވެސް ލިޔެއެވެ. ނަމަވެސް ނުފޮނުވާ ފުހެލަނީއެވެ.\n" ޝިޔާ…އަހަރެން ހިތުގެއަޑިން ޝިޔާގެ ކިބައިން މާފަށް އެދުނީ….މާފު ނުކުރެވޭނެ ނަމަވެސް ކުއްލިއަކަށް ތިހެން ހަދާނެ ކަމަކަށް ހިއެއް ނުކުރަން….އެކަމު ޝިޔާބޭނުންވަނީ އަހަރެންނާ ގުޅުން ކަނޑާލައިގެން އަހަރެންނަށް އަދަބުދޭން ކަމަށްވާނަމަ އެގޮތާވެސް އަހަރެން ގަބޫލު…ސާފުކޮށް އަހަރެންގާތު ބުނެދީ އަހަރެން ކަންތައް ކުރަންވީ ގޮތެއް…އަހަރެން ކިތަންމެ މަސައްކަތެއް ކުރިނަމަވެސް މާޒީއެއް ބަދަލެއް ނުކުރެވޭނެ…ހުސެން އަނބުރާ ނުވެސް ގެނެވޭނެ…އެކަމު ޝިޔާ ދޭންބޭނުން ކޮންމެ އަދަބެއް ލިބިގަންނަންވެސް އަހަރެން މިހުރީ ތައްޔާރަށް…" ރިހުން އެކުލެވިގެންވާ އަޑަކުން ޒަލަފް ވާހަކަދެއްކިއެވެ.\n" އަހަރެން ޒަލަފް ކުށްވެރިއެއް ނުކުރަން….އަހަރެންގެ ހިތުގަ ޒަލަފްއާމެދު އެއްވެސް ޝަކުވާއެއްވެސް ނެތް….އެހާދިސާއަކީ އަހަރެން ފިޔަވައި އެއްވެސް މީހެއްގެ ކުށުންވީކަމެއްނޫން…އެރޭ އަހަރެން ގޮތްދޫނުކޮށް ސައިކްދުއްވަން ގަދަހެދީ….އަހަރެން އުޅުނީ ގެޔަށް އަންނަން ސައިކް އަނބުރާލަން…..ހަމައެވަގުތު ޒަލަފްމެން އައި ސައިކް ބާރަށް އަންނާތީ ފެނިގެން ބިރުގަތްވަރުން އަހަރެންނަށް ބްރެކީގެ ބަދަލުގަ ސްޕީޑް މައްޗަށް ޖެއްސުނީ……ޒަލަފްމެން އައީވެސް މަގުގެ ރަނގަޅުފަޅިން….ގޯސްހެދުނީ އަހަރެންނަށް….އެކަމު، އެކަމުގެ އަދަބުލިބުނީ ހުސެންއަށް…." އެރޭގެ ހާދިސާ ސިފަވުމާއެކު ޝިޔާގެ ގައިން ހީބިނަގައިގެން ދިޔައެވެ. އަދި އިސާހިތަކު ލޮލުން ހޯސްލާފައި ކަރުނައައެވެ.\n" ނޫން….ޝިޔާގެ އަމިއްލަ ނަފްސު އެކަނި ކުށްވެރި ނުކުރޭ!…އެރޭ ވާރެވެހެން ފެށީމަ ރާފިއުވެސް ސައިކްގެ ދުއްވީ ވަރަށްބާރަށް….އެހެންވީމަ އޭގަ ދެފަރާތުގެވެސް އިހުމާލުވޭ….ރާފިއުއަށްވެސް ވިސްނާލެވުނުނަމަ ފަހަރެއްގަ އެހެންނުވީސް….އަދި ކޮންމެހާލެއްގަވެސް ޝިޔާމެންނަށް އެހީވާން ދެވުނުނަމަ ރަނގަޅުވީސް…އަހަރެންނަށްވެސް ރާފިއު ބުނި އެއްޗެއް ގަބޫލުނުކޮށް ގޮސް ޝިޔާމެންނަށް އެހީވެވުނު ނަމަ ފަހަރެއް ހާލަތު ބަދަލުވީސް….އެކަމު މިހާރު މިހެން ކިޔުމަކުން ކުރެވޭނެ ކަމެއްނެތް…ވީކަމެއްވެ ނިމިއްޖެ…ދެން ހަމައެކަނިކުރެވޭނެހާވެސް ކަމަކީ ހުސެންއަށް ހެޔޮދުޢާކުރުން….އަދި އަހަރެމެންގެ އިހުމާލުން ފާފައެއްވެވިފަ ވާނަމަ ފުއްސަވާތޯ ދުޢާކުރުން….ހިތާމަކުރުމަކުން ނުވަތަ އަމިއްލަ ނަފްސު ކުށްވެރިކުރުމަކުން ވާނެ އެއްވެސް ފައިދާއެއްނެތް…." ޒަލަފް ބޭނުންވީ ޝިޔާއަށް ހިތްވަރުދޭށެވެ.\nޝިޔާގެ ފަރާތުން އެހާދިސާ ހިނގިގޮތް ރަނގަޅަށް އެނގުމުން ޝިޔާއާމެދުގައި ކުރިޔަށްވުރެވެސް ބޮޑަށް އޭނާގެ ހިތުގައި ރަހުމާއި ހަމްދަރުދީ އުފެދުނެވެ. ޝިޔާ މުޅި އުމުރު އޭނާގެ އަމިއްލަ ނަފްސުކުށްވެރިކޮށްގެން އުޅެފާނެކަށްޓަކައި ބިރުގަތެވެ.\n" އަހަރެންގެ މާފު ލިބިގެން ޒަލަފްގެ ހިތްހަމަޖެހޭނަމަ، އަހަރެން ޒަލަފްއަށް މާފުކޮށްފިން….އެކަމު އަހަރެން ހިތަށްއަރަނީ އަހަރެން މާފަށް އެދޭނީ ކާކުގެ ކިބައިން ބާވޭ….އަހަރެންނަށް މާފުދޭނީ ކާކުބާއޭ….ހުސެންގެ އާއިލާމީހުންގާތުން އަހަރެން މާފަށް އެދުނީމަ، އެމީހުން އަހަރެންގެ ކުށެއް އޮތްކަމަކަށް ގަބޫލެއްނުކުރޭ….އެމީހުން ބުނަނީ ތަޤުދީރުގަ ވާން އޮތްކަމެއް ނުހުއްޓުވޭނެޔޭ…އެމީހަކު މަރުވާންހުރި ގޮތަކަށޭ މަރުވާނީ…" އެހިސާބަށް ބުނުމާއެކު ޝިޔާއަށް ރޮވުނެވެ. ޝިޔާ ރޯމަންޒަރު ބަލަން ޒަލަފްއަށް ދުރުގައެއް ނީނދެވުނެވެ. އެހެންކަމުން އޭނާ ޝިޔާގެ ގާތަށް ޖެހިލިއެވެ.


BHansali, Ranbir Covid-19 ah positive ve, Alia quarantine ah\nބާންސާލީ، ރަންބީރު ކޮވިޑަށް ޕޮޒިޓިވްވެ، އާލިއާ ކަރަންޓީނަށް\nބާންސާލީ އާއި ރަންބީރު އަދި އާލިއާ\nމަޝްހޫރު ފިލްމު ޑައިރެކްޓަރު ސަންޖޭ ލީލާ ބާންސާލީ އަށާއި އެކްޓަރު ރަންބީރު ކަޕޫރަށް ކޯވިޑް-19 ޖެހިއްޖެ ކަމަށް އިންޑިޔާގެ ނޫސްތަކުން ބުނެފި އެވެ. ރަންބީރަށް ކޯވިޑް ޖެހިއްޖެ ކަމަށް އިއްޔެ އިންޑިޔާގެ ބައެއް ނޫސްތަކުން ބުނި ނަމަވެސް އާއިލާއިން އެކަން ޔަގީން ކޮށްދީފައިވަނީ މާ ފަހުންނެވެ. ކުރިން ރަންބީރުގެ ބޮޑުބޭބެ ރަންދީރު ކަޕޫރު ބުނެފައިވަނީ ރަންބީރު ވަރަށް ބަލިވެ އުޅޭ ކަމަށާއި ކޯވިޑްކަން ޔަގީން ނުވާ ކަމަށެވެ.\nނަމަވެސް ރަންބީރުގެ މަންމަ ނީތޫ ކަޕޫރު އިއްޔެ ސޯޝަލް މީޑިއާގައި ޝެއާކުރި މެސެޖެއްގައި ރަންބީރަށް ކޮވިޑް ޖެހިފައިވާ ކަމަށް ބުނެފައި ވެއެވެ.\nއިންޑިއާގެ ނޫހަކުން ބުނި ގޮތުގައި ބާންސާލީ ޕޮޒިޓިވްވީކަން އެނގުނީ އާލިއާ ބަޓް ލީޑް ރޯލަށް ލައިގެން އޭނާ އުފެއްދުމަށް މަސައްކަތްކުރާ "ގަންގުބައި ކަތިއާވަޅީ"ގެ ޝޫޓިންގްގައި މުމްބައިގެ ގޮރެގައޮން ފިލްމު ސިޓީގައި ހުއްޓަ އެވެ.\nވަގުތުން އޭނާ އެހެން މީހުންނާ އެކަހެރިވެ އަދި ގޭގައި ކަރަންޓީނު ވާން ދިޔައީ ކަމަށާއި ކޯވިޑްގެ އަލާމާތްތައް އަދި އޭނާގެ ކިބައިން ނުފެންނަ ކަމަށް ވެސް ރިޕޯޓުތައް ބުނެ އެވެ.\nއާލިއާ ވެސް މި ވަގުތު ހުރީ ކަރަންޓީނުގަ އެވެ. އެއީ ރަންބީރު އާއި ބާންސާލީ އާއެކު އޭނާ ވަރަށް ގާތްކޮށް ފާއިތުވީ ދުވަސްތަކުގައި މަސައްކަތް ކޮށްފައިވާތީ އެވެ. ރަންބީރު އާއެކު "ބްރަހްމަޝްތުރާ"ގެ ޝޫޓިންގައި ދާދި ފަހަކާ ޖެހެންދެން އާލިއާ އުޅެފައި ވެއެވެ. އަދި ބާންސާލީ އާއެކު "ގަންގޫބާއީ"ގެ ޝޫޓިންގައި ވެސް އޭނާ ދިޔައީ ބައިވެރި ވަމުންނެވެ. ނަމަވެސް އާލިއާގެ ޓެސްޓްގެ ނަތީޖާ ދެއްކީ ނެގެޓިވްކޮށް ކަމަށް އިންޑިޔާގެ ބައެއް ނޫސްތަކުން ވަނީ ބުނެފަ އެވެ. އަނެއްބައި ނޫސްތަކުން ބުނަނީ އާލިއާގެ ޓެސްޓުގެ ނަތީޖާ އަދި ނުލިބޭ ކަމަށެވެ.\nބާންސާލީ ޕޮޒިޓިވް ވުމުން އޭނާއާއެކު ފިލްމުގެ ޝޫޓިންގްގައި މަސައްކަތްކުރި އެންމެން ޓެސްޓްކޮށް މިހާރު ވަނީ ކަރަންޓީނަށް ފޮނުވާފަ އެވެ. އަދި ބާންސާލީގެ މަންމަ ވެސް ޓެސްޓްކޮށް ގޭގައި ވަކިން ކަރަންޓީނު ކޮށްފައި ވެއެވެ.\nރަންބީރުގެ މަންމަ ނީތޫ ބުނީ ރަންބީރު ކޮވިޑަށް ފަރުވާ ހޯދަމުންދާ ކަމަށާއި ބޭސް ކައިގެން ހާލު ރަނގަޅުވަމުން އަންނަ ކަމަށެވެ.\nބޮލީވުޑްގެ ގިނަ އަދަދެއްގެ ފަންނާނުންނަށް މިހާތަނަށް ކޯވިޑް ޖެހިފައި ވެއެވެ. އޭގެ ތެރޭގައި އަމީތާބު ބައްޗަން އާއި އަބީޝެކް ބައްޗަން އަދި އައިޝްވަރިޔާ ރާއީ ހިމެނެ އެވެ. އަދި ވަރުން ދަވަން އާއި ކްރީތީ ސެނޯން އަށް ވެސް ކޯވިޑް ޖެހި މިހާރު ވަނީ ފަސޭހަ ވެފަ އެވެ.\nއުނދަގުލުގައި "ގަންގޫބާއީ"ގެ ޝޫޓިން ނިންމައިފި


4 million rufiya heydhakuree bodu jalsaa ah meehun ufulan, 1million dhakkaifi | Mihaaru\nރައީސް ޔާމީންގެ ކެމްޕެއިނަށް މާލޭގައި ބޭއްވި ބޮޑު ޖަލްސާގެ ތެރެއިން.---ފޮޓޯ: ރައީސް އޮފީސް\nހަތަރު މިލިއަން ހޭދަކުރީ ބޮޑު ޖަލްސާއަށް މީހުން އުފުލަން، އެއް މިލިއަން ދައްކައިފި\n31 އޮކްޓޯބަރ 2018 - 16:07 49 comments\nވެރިކަން ކުރާ ޕާޓީ، ޕީޕީއެމުން އައިލެންޑް އޭވިއޭޝަން ސާވިސަސް (އައިއޭއެސް) އަށް ދަރާފައި އޮތް 4.8 މިލިއަން ރުފިޔާ އަކީ ރައީސް އަބްދުﷲ ޔާމީންގެ ކެމްޕޭންގައި މާލޭގައި ބޭއްވި ބޮޑު ޖަލްސާ އަށް މަތިންދާބޯޓުގައި މީހުން އުފުލަން ކުރި ހޭދައެއް ކަމަށް "މިހާރު" އަށް އެނގިއްޖެ އެވެ.\nނަން ނުޖަހާ ގޮތަށް ވާހަކަ ދެއްކެވި، މޯލްޑިވިއަން ހިންގާ އައިއޭއެސްގެ އޮފިޝަލަކު މިއަދު ވިދާޅުވީ، އޭގެ ތެރެއިން އެއް މިލިއަން ރުފިޔާ ޕީޕީއެމުން މިހާރު ދައްކާފައިވާ ކަމަށެވެ.\n"އެ މީހުން އެއް މިލިއަން ދައްކާފައި، އަނެއް ބައި އަންނަ ހަފުތާގައި ދައްކާނަމޭ ބުނީ،" އޮފިޝަލް ވިދާޅުވި އެވެ.\nމިދިޔަ މަހުގެ 23 ގައި ބޭއްވި ރިޔާސީ އިންތިޚާބުގައި ވާދަކުރެއްވި އެ ޕާޓީގެ ކެންޑިޑޭޓު ރައީސް ޔާމީންގެ ކެމްޕެއިންގެ ބޮޑު ޖަލްސާއަށް މާލެ ސަޕޯޓަރުން އުފުލުމަށް ކުރި ޚަރަދުތަކަށް ފައިސާ ނުދައްކައިގެން އިލެކްޝަންސް ކޮމިޝަން (އީސީ) އަށް ވެސް އައިއޭއެސް އިން ހުށައެޅި އެވެ. އެ ކުންފުނިން އެދުނީ އިލެކްޝަންސް ކޮމިޝަނުން ޕާޓީތަކަށް ދޭ ފައިސާގެ ތެރެއިން ޕީޕީއެމަށް ދޭން ޖެހޭ އެއްޗަކުން 4.8 މިލިއަން ރުފިޔާ ލިބޭނެ އިންތިޒާމެއް ހަމަޖައްސައި ދިނުމަށެވެ. އެކަމަކު، އީސީން ބުނީ އެގޮތަށް ކަންތައް ނުކުރެވޭނެ ކަމަށެވެ.\nEC in nimmee budget in unikoh, Island Aviation ah faisaa nudheveyne kamah!\nއައިއޭއެސް އިން އީސީއަށް މައްސަލަ ހުށައެޅުމާ އެކު ޕީޕީއެމުން އެއް މިލިއަން ރުފިޔާ ދެއްކުމުން ބަކީ އަދިވެސް 3.8 މިލިއަން ރުފިޔާ ދައްކަން އެބަ އޮތެވެ.\nއައިއޭއެސްގެ އޮފިޝަލް ވިދާޅުވި ގޮތުގައި އެ ފައިސާ އަކީ މާލޭގައި ޕީޕީއެމުން ބޭއްވި ބޮޑު ޖަލްސާއަށް ރާއްޖޭގެ އެކި ރަށްރަށުން އުފުލު މީހުންގެ ދަތުރަށް ދައްކަން ޖެހޭ ވަރެވެ. އެގޮތުން ބައެއް ފްލައިޓްތައް ޕީޕީއެމުން ޗާޓަރު ކުރި ކަމަށް ވެސް އޭނާ ވިދާޅުވި އެވެ.\nއޮފިޝަލް ވިދާޅުވީ، އެއީ އެއްގޮތަކަށް ވެސް ގިނަ ދުވަހަށް ކްރެޑިޓް ދީގެން ލިބެން ޖެހޭ ފައިސާއެއް ނޫން ކަމަށެވެ. އެއީ އެ ދުވަހުން އެދުވަހަށް ދައްކަން ޖެހޭ އެއްޗެއް ކަމަށް ވެސް އޭނާ ވިދާޅުވި އެވެ. އެކަމަކު އޭނާ ވިދާޅުވި ގޮތުގައި ކަމާ ބެހޭ ބައެއް އިދާރާތަކަށް މައްސަލަ ހުށަހެޅީ ފައިސާ ނުދައްކާ ގިނަ ދުވަސް ވާން ފެށުމުންނެވެ.\nއިތުރު ލިޔުންތައް އައިލެންޑް އޭވިއޭޝަން ޕީޕީއެމް ރައީސް އަބްދުﷲ ޔާމީން ޕީޕީއެމް ކެމްޕޭން މޯލްޑިވިއަން އެއާލައިން އިލެކްޝަންސް ކޮމިޝަން\nދަތުރު ޚަރަދު ޕީޕީއެމްގެ ބަޖެޓުން އުންޏެއް ނުކުރާނެ


Emme meeru Indomie noodles Raajeygai\nލިލީ އިންޓަނޭޝަނަލް އިން ރާއްޖެ އެތެރެކޮށް ވިއްކަމުން އަންނަ އިންޑޯމީ ނޫޑްލްސް.-- ފޮޓޯ: އަވަސް\n1 އޭޕްރީލް 20194ކޮމެންޓް\nއެންމެ މީރު އިންޑޯމީ ނޫޑްލްސް ރާއްޖޭގައި\nދުނިޔޭގެ އެންމެ މަގުބޫލް އެއް ނޫޑްލްސް އެވެ. ތައްޔާރުކޮށްލަން އެހާ ފަސޭހަ އެވެ. އިރުކޮޅެއްގެ ތެރޭގައި، ތަފާތު މީރު ރަހަތައް ލިބިގެން ދެއެވެ. މި ދައްކަނީ އާދައިގެ ކެއުމެއްގެ ވާހަކަ އެއް ނޫނެވެ؛ އެންމެ ރަހަމީރު އިންޑޯމީ ނޫޑްލްސްގެ ވާހަކަ އެވެ.\nކޮންމެ ވަގުތަކަށް ވެސް އެކަށީގެންވާ އިންޑޯމީ ނޫޑްލްސް ވަނީ، 1970 ވަނަ އަހަރުން ފެށިގެން އެތައް މިލިޔަން ބައެއްގެ ފޭވަރިޓަކަށް ވެފަ އެވެ. ސަބަބުތައް ބައިވަރެވެ. އިންޑޯމީ ނޫޑްލްސް ބަންދުކޮށްފައިވަނީ ކާނާގެ ބާވަތްތައް ބަންދުކުރުމުގެ މިންގަނޑުގެ އެންމެ މަތީ ކޮލެޓީގަ އެވެ. އެއްވެސް ޕްރިސަވެޓިވް އެއް އެކުލެވިގެނެއް ނުވެ އެވެ؛ މިއީ ކޮންމެ މީހަކު ވެސް ވިސްނާލަން ޖެހޭ މުހިންމު ޕޮއިންޓެކެވެ.\nލިލީ އިންޓަނޭޝަނަލް އިން ރާއްޖޭގެ ބާޒާރަށް ނެރެގެން ވިއްކަމުން އަންނަ އިންޑޯމީ ނޫޑްލްސް، ރާއްޖޭގައި ވިއްކަނީ ދިވެހިންނަށް "ރަހަ ހެޔޮވަރު" ކޮށްގެންނެވެ. އެގޮތުން ކަރީ ޗިކަން އާއި ސްޕެޝަލް ޗިކަން ފްލޭވާގެ އިންޑޯމީ ނޫޑްލްސް ޕެކެޓުތައް ރާއްޖޭން މިހާރު ލިބޭނެ އެވެ.\nއިންޑޯމީގެ ދެ ފްލޭވާއެއް ރާއްޖޭން މިހާރު ލިބޭނެ.\nދިވެހިންގެ ހިތްތަކުން ބާރު ދުވެލީގައި ޖާގަ ހޯދަމުން އަންނަ އިންޑޯމީ ނޫޑްލްސް އަކީ ޔޫރަޕާއި އެހެން ސަރަހައްދުތަކުގެ ގައުމުތަކުގައި ވެސް އެންމެ މަގުބޫލު އެއް ނޫޑްލްސް އެވެ. ދުނިޔޭގެ އެންމެ މަގުބޫލް ނޫޑްލްސް ބްރޭންޑްތަކުގެ ކުރީގައި އިންޑޯމީ ނޫޑްލްސް ހިމެނޭ ސަބަބާއި މެދު ވިސްނާލާށެވެ؛ އިންޑޯމީގެ ކޮލެޓީ ރަނގަޅެވެ. އަނެއްކާ އިންޑޯމީ ތައްޔާރުކޮށްލަން ވެސް ހަމަ ފަސޭހައީ އެވެ. އަދި އިންޑޯމީ ނޫޑްލްސްގެ ރަހަވެސް އެހާ މީރީއެވެ.\nއިންޑޯމީ ނޫޑްލްސް އެއް ފަހަރު ވެސް ތަޖުރިބާ ކޮށްލާށެވެ. މީރުކަން އިހުސާސްވެ، އިންޑޯމީ ނޫޑްލްސް އަކީ ފޭވަރިޓް ނޫޑްލްސް އަށް ބަދަލުވާނެ އެވެ؛ ދުނިޔޭގެ އެތައް މިލިޔަން ބަޔަކު އެ ވަނީ އިންޑޯމީގެ މީރު ރަހައިގެ ޖާދުލުގައި ޖެހިފަ އެވެ.\nއިންޑޯމީ ނޫޑްލްސް އެޑްވަޓޯރިއަލް ވިޔަފާރި ޕްރޮމޯޝަން ލިލީ އިންޓަނޭޝަނަލް\nމި ރަހަބެލީ އިންޑޯމީގެ. ތަފާތު ރަހައެއް!\nމިއީ އަސްލު ހަގީގީ އިންސްޓަންޓް ނޫޑްލްސް އަކީ.\nފްލޭވާތައް އިތުރުކޮށްލަދީ، އަހަރެން ބޭނުންވާ ފްލޭވާއެއް ރާއްޖޭން ނުލިބޭ.\nއަހަރެން މީ އިންޑޯމީގެ ވަރަށް ބޮޑު ފޭނެއް. އިންޑޯ މީގެ ވެޖެޓަބަލް ބޭނުން ވަނީ: ތުރުކީ ގައި ދިރިއުޅުނު އިރު އިންޑީމީ އެއް ކާނުލާ ނުވެސް ނިދޭ. ވަރަށް ދެރަވޭ ރާއްޖެއިން އިންޑޯމީގެ ވެޖެޓަބަލް ނުލިބޭތީ😢😢😢😢😢😢😢😢


Riyaasee Inthihaabuge kurin Media thakaai oberverun thamreen kuranee – adduLIVE\nއިންތިހާބަށް މީޑިއާތަކާއި އޮބްޒާވަރުން ތަމްރީނު ކުރަނީ\n0 Apr 16, 2018, 13:35 ލިޔުނީ އަލީ ހުޒާމް\nއަންނަ ރިޔާސީ އިންތިހާބުގެ ކަންކަން މޮނީޓަރ ކުރާ މީޑިއާތަކާއި އޮބްޒާވަރުން ތަމްރީނު ކުރުމުގެ ޕްރޮގްރާމެއް ވަރަށް އަވަހަށް ފަށާނެކަމަށް އިލެކްޝަން ކަމިޝަނުން ބުނެފިއެވެ.\nއިލެކްޝަން ކަމިޝަންގެ މެމްބަރ އަހުމަދު އަކުރަމްއާއި ހަވާލާދީ ދައުލަތުގެ މީޑިއާގައި ބުނެފައިވަނީ ވޯޓުލާ ދުވަހު ކެންޑިޑޭޓުންގެ މަންދޫބުންނާއި، އިންތިހާބް މިނިޓަރ ކުރާ ފަރާތްތަކަށް އަމާޒުކޮށްގެން ހާއްސަ ތަމްރީނު ޕްރޮގްރާމެއް ހިންގަން ނިންމާފައިވާ ކަމަށެވެ.\nއަދި އިންތިހާބު ކަވަރު ކުރުމުގައި ހަރަކާތްތެރިވާ މީޑިއާގެ ފަރާތްތަކަށް އަމާޒުކޮށްގެން ބްރޯޑްކާސްޓިން ކަމިޝަނާއި އެކު ތަމްރީނު ޕްރޮގްރާމެއް ހިންގުމަށް ނިންމާފައިވާ ކަމަށް އީސީން ވަނީ ބުނެފައެވެ.\nމިއަހަރުގެ އިންތިހާބުގައިވެސް 4000 އެއްހާ އޮބްޒާވަރުން ހަރަކާތްތެރިވާނެކަމަށް އިލެކްޝަން ކަމިޝަނުންވަނީ ބުނެފައެވެ. އަދި އިންތިހާބާއި ގުޅިގެން އާއްމު ރައްޔިތުން ހޭލުންތެރި ކުރުމަށް އީސީގެ ޓީމްތައް އަތޮޅުތަކަށް ޒިޔާރަތް ކުރުމަށް ނިންމާފައިވާ ކަމަށްވެސް އިލެކްޝަނުން ވަނީ ބުނެފައެވެ.\nރިޔާސީ އިންތިހާބް އަންނަ ސެޕްޓެމްބަރ މަހު ބޭއްވުމަށް އިލެކްޝަނުން ނިންމާފައިވާއިރު އިންތިހާބު މިނިވަން ނުވާނެކަމަށް އިދިކޮޅު ފަރާތްތަކުން ވަނީ ބުނެފައެވެ. އެގޮތަށް އިދިކޮޅު ސިޔާސީ ޕާޓީތަކުން ބުނެފައިވަނީ އީސީގެ މެމްބަރުންގެ މިނިވަންކަމެއް ނެތުމުންކަމަށް އެޕާޓީތަކުން ވަނީ ބުނެފައެވެ.


ލަންދޫސްކޫލްގެ ވޭތުވެ ދިޔައަހަރުގެ އިނާމްދިނުމުގެ ޖަލްސާ ރޭ ބާއްވައިފި. | Landhooinfo\nލަންދޫސްކޫލްގެ ވޭތުވެ ދިޔައަހަރުގެ އިނާމްދިނުމުގެ ޖަލްސާ ރޭ ބާއްވައިފި.\n2011 ވަނައަހަރުގެ ބެސްޓް އޯލް ރައުންޑަރ ގެ މަޤާމް ލިބުނީ ސާޠިއާ އަށް\nލަންދޫސްކޫލްގެ ވޭތުވެ ދިޔައަހަރުގެ އިނާމްދިނުމުގެ ޖަލްސާ ގައި އެޑިޔުކޭޝަން މިނިސްޓަރ ވާހަކަފުޅު ދައްކަވަނީ\nނ.ލަންދޫ ސްކޫލްގެ ވޭތުވެދިޔައަހަރު (2011 ވަނަހަރު) ގެ ނަތީޖާ ފާޅުކުުރުމާއި، އިނާމުދިނުމުގެ ޖަލްސާ ރޭ ލަންދޫސްކޫލްގައި ބާއްވައިފިއެވެ. މިޖަލްސާގެ ޝަރަފްވެރި މެހްމާނަނީ މިނިސްޓަރ އޮފް އެޑިޔުކޭޝަން ޑރ.ޢާސިމް އަޙްމަދު އެވެ.\nލަންދޫސްކޫލްގެ ވޭތުވެ ދިޔައަހަރުގެ ހުރިހާ ގޮތަކުން އެންމެ މޮޅު ދަރިވަރަކަށް ހޮވުނީ ނ.ލަންދޫ ސަމާ މަރިޔަމް ސާޠިއާ އެވެ.\nބެސްޓް ސްޓޫޑެންޓް އޮފް ޕްރައިމަރީ އަށް ހޮވުނު3ދަރިވަރުންނަކީ 1 ވަނަ ޙުސެއިން އަޙްނަފް2ވަނަ އާމިނަތު ނަޝްފާ އަދި3ވަނަ ހަސަން ރިޝްވާން އެވެ.\nރޭ 8:45 ގައި ލަންދޫސްކޫލްގައި ފެށިގެން ދިޔަ މިޖަލްސާގައި އެޑިޔުކޭޝަން މިނިސްޓަރގެ އިތުރުން އެމިނިސްޓްރީގެ ޑެޕިއުޓީ މިނިސްޓަރ އަލްފާޟިލް މުހައްމަދު އާސިފް އާއި، ކޮންޓްރޯލަރ އޮފް އިމިގްރޭޝަން އެންޑް އެމިގްރޭޝަން ޑރ.މުޙައްމަދު ޢަލީ އާއި، އެޑިޔުކޭޝަން މިނިސްޓްރީގެ ޕާރމަނަންޓް ސެކްރެޓަރީ ޑރ.ޢަބުދުލް މުޙުސިން މުޙައްމަދު އާއި، އެމިނިސްޓްރީގެ ޑިރެކްޓަރ އަލްފާޟިލް އަބުދުﷲ އިބްރާހިމް ބައިވެރިވެ ވަޑައިގެންނެވިއެވެ.\nބެސްޓް އޯލް ރައުންޑަރގެ މަޤާމަށާއި، ސްކޫލްގެ ޚާއްޞަ ވަނަތަކަށް އިނާމާއި ޝީލްޑާއި ސެޓްފިކެޓްތައް ބައްސަވާ ދެއްވީ މިނިސްޓަރ ޑރ. ޢާސިމް އަޙްމަދެވެ.\nރޭގެ ޖަލްސާގައި މިނިސްޓަރ ވާހަކަފުޅުދެއްކެވިއެވެ. މިނިސްޓަރުގެ ވާހަކަފުޅުގައި ވިދާޅުވީ މިހާ ލޯތްބާއެކު ޕްރައިޒް ޑޭ އަކަށް ތައްޔާރު ކޮށްފައިވާ އެހެން ސްކޫލަކަށް އެމަނިކުފާނު އަދި ވަޑައިނުގަންނަވާ ކަމަށާއި، އެކަމަށްޓަކައި އުފާުފުޅު ކުރައްވާކަމަށެވެ. އަދި ބެލެނިވެރިންނާ ސްކޫލާއި، ގުޅިގެން މިހާކުލަގަދަ ގޮތެއްގައި ޕްރަިއޒް ޑޭ ގެ އެންމެހައި ކަންތައްތައް ކުރިއަށް ގެންގޮސްފައިވާތީ ތައުރީފް ކުރެއްވިއެވެ.\nދަރިވަރުންނާއި، މުޚާތަބުކުރައްވާ ވިދާޅުވީ ސްކޫލްގެ ނަތީޖާ ރަގަޅު ކުރުމުގައި ދަރިވަރުންގެ ރޯލް ވަރަށްބޮޑުކަމަށާއި، ބަސްއަހައިގެން ކިޔަވަން ދަރިވަރުން މަސައްކަތް ކޮށްގެންނޫނީ ނަތީޖާ ރަގަޅު ނުކުރެވޭނެކަމަށެވެ. ހަމަ މިމޭރުުން ޓީޗަރުންނާއި، ބެލެނިވެރިންނާއި، ސްކޫލްގެ އިސްވެރިންނާ މުޚާތަބު ކުރައްވާވެސް މިނިސްޓަރުގެ ވާހަކަ ފުޅުގައި އަލިއަޅުއްވާ ލެއްވިއެވެ.\nރޭގެ ޖަލްސާއަށްފަހު ބެލެނިވެރިންގެ ފަރާތުން ހުށަހަޅައިދިން މުނިފޫހި ފިލުވުމުގެ އައިޓަމެއްވެސް އޮތެވެ. މިއައިޓަމްގައި ހުށަހަޅައިދީފައިވަނީ ހެއްވާ މަޖާ އިބްރަތްތެރި ކުރު ފިލުމެކެވެ.\nރޭގެ ޖަލްސާއަށްފަހު އޮތް ބިލެއްމީރުކޮށްލެއްވުމަށްފަހު ސްކޫލްގެ އެސް އެމް ޓީގެ ބޭފުޅުންނާއި، ޕީޓީއޭގެ އެގްޒެކްޓިވް ކޮމިޓީގެ ބޭފުޅުންނާއި، ސްކޫލްގެ ބޯޑު ބޭފުޅުންނާއި، އަދި ރަށު ކައުންސިލްގެ ބޭފުޅުންނާއި، އެކު މިނިސްޓަރ ބައްދަލުވުމެއް ބޭއްވެވިއެވެ.\nމިބައްދަލުވުމުގައި ސްކޫލަށް މިހާރުން މިހާރަށް ބޭނުންވާ މާލީ އެހީތެރިކަމާއި، ފަންނީ އެހީތެރިކަމަކީ ކޮބައިތޯ ބައްލަވާ އެކަންކަމުގެ ތެރެއިން ވެދެއްވެން ހުރި އެހީތައް ވެދެންވެން ހުރި މިންވަރަކުން ވެދެއްވާނެ ކަމަށް މިސްޓަރ ވިދާޅުވިއެވެ.\nލަންދޫ ސްކޫލްގެ ޕްރައިޒް ޑޭ 2011 ގެ ރަސްމިއްޔާތު ތަކުގައި ބައިވެރި ވެ ވަޑައިގަތުމަށް ދެދުވަހުގެ މުއްދަތަށް މިނިސްޓަރ އޮފް އެޑިޔުކޭޝަން ލަންދުއަށް ކުރެއްވި ދަތުރުފުޅު ނިންމާވާލައްވާ ލަންދޫން ފުރާވަޑައިގަތީ ހުކުރު ދުވަހު ( މިއަދު ) ހެނދުނު 10:30 ހާއިރުއެވެ.\nގަދަ ލަންދޫސްކޫލްއިނގޭ ޕްރައިޒްޑޭ ގައި އެހެން ރަށްރަށުން ދައުވަތު ދެނީ ސިޔާސީ ލީޑަރުންނަށް . އެކަމުގެ ސަބަބުން ރައްޔިތުންނާ ސްކޫލާ ދެމެދު އޮްންނަނީ އަބަދުވެސް ތަޅާފޮޅުން.


Mulhi hafthaa hoonu vaane, boakoh vaarey veheynee May mahu: MET\nމި ހަފުތާ ހޫނު ވާނެ، ބޯކޮށް ވާރޭ ވެހޭނީ މެއި މަހު: މެޓް\nކުރިޔަށް އޮތް ހަަފުތާގައި ވެސް ހޫނު ގަދަވާނެ ކަމަށާއި ބޯކޮށް ވާރޭ ވެހޭނީ މެއި މަހުގައި ކަމަށް މޯލްޑިވްސް މީޓިއޮލޮޖިކަލް ސެންޓަރު (މެޓް އޮފީސް) އިން ބުނެފި އެވެ.\nމެޓް އޮފީހުގެ ޑިރެކްޓާ އޮފް މީޓިއޮރޮލޮޖީ އަހުމަދު ރަޝީދު "އަވަސް" އަށް ވިދާޅުވީ މިއީ ކޮންމެ އަހަރެއްގައި ވެސް އެންމެ ހޫނު ގަދަވާ ދުވަސްވަރު ކަމަށާއި އަދި ކުރިޔަށް އޮތް ދުވަސްތަކަށް ވެސް ލަފާ ކުރެވެނީ މި ހޫނު މިން ދެމި އޮންނާނެ ކަމަށެވެ. ނަމަވެސް ރާއްޖޭގެ ދެކުނުގެ ބައެއް ރަށްތަކާއި މެދު ރާއްޖެ ތެރޭ ބައެއް ރަށްތަކަށް ކެރީގެ އަސަރު ކުރާނެ ކަމަށާއި އެގޮތުން އިއްޔެ ވެސް ބައެއް ރަށްތަކަށް ކޮންމެވެސް ވަރަކަށް ވާރޭ ވެހުނު ކަމަށް އަހުމަދު ވިދާޅުވި އެވެ. އެހެން ނަމަވެސް ބޯކޮށް ވާރޭ ވެހޭނެ ކަމަށް ލަފާ ނުކުރެވޭ ކަމަށް ވެސް އޭނާ ވިދާޅުވި އެވެ.\n"މިއީ މިދިޔަ އަހަރުގައި ވެސް އެންމެ ހޫނު ގަދަ ދުވަސްވަރު، އިރުވައި މޫސުމުގެ މި ދުވަސްވަރު އެއްގޮތަކަށް ވެސް ބޯކޮށް ވާރޭ ވެހޭނެ ކަމަށް ލަފައެއް ނުކުރެވޭ،" އަހުމަަދު ވިދާޅުވި އެވެ.\nއަހުމަދު ވިދާޅުވީ މި ހަފްތާގެ ހުރިހާ ދުވަހެއްގައި ވެސް ހޫނު ގަދަވެ ފިނި ހޫނުމިން 30 އިން މަތީގައި ހުންނާނެ ކަމަށް ލަފާ ކުރެވޭ ކަމަށެވެ. އަދި ބޯކޮށް ވާރޭ ވެހޭނީ ހުޅަނގު މޫސުން ފެށޭ ދުވަސްވަރުގައި ކަމަށާއި އެއީ މެއި މަހު ދެވަނަ ހަފްތާގައި ކަމަށް އޭނާ ވިދާޅުވި އެވެ.\nމިއަދުގެ ފިނިހޫނު މިން ހުރީ 31 ޑިގްރީ ސެލްސިޔަސްގަ އެވެ. ހޫނު ގަދަވުމާ ގުޅިގެން ފެނުގެ ޑިމާންޑު ބޮޑުވެ، މާލޭގެ ފިހާރަތަކުން ވަނީ ފެން ވިއްކުން ލިމިޓްކޮށްފަ އެވެ. ހެލްތު ޕްރޮޓެކްޝަން އެޖަންސީ އިން ވަަނީ ގަދަ ހޫނުން ރައްކާތެރިވުމަށް އެޅެން ހުރި ފިޔަވަޅުތައް އެޅުމަށް އިލްތިމާސްކޮށްފަ އެވެ. އަދި ފެނުގެ ދަތިކަމުން ސަލާމަތްވެ ވާރޭ ވެހުމަށް އެދި މާދަމާ މުޅި ރާއްޖޭގައި އިސްތިސްގާ ނަމާދު ކުރުމަށް ވެސް ވަނީ ހަމަޖެހިފަ އެވެ.\nބޯކޮށް ވާރޭވެހި މާލެ ފެނު ތެރޭގައި\nވިއްސާރަައިގައި ހުވަދޫގެ ރަށްތަކަށް ގެއްލުންވެއްޖެ\nސައިކްލޯންގެ އަސަރު ރާއްޖެއަށް، މޫސުން އިތުރަށް ގޯސްވާނެ: މެޓް


Youth Ministry ah ithuru State Minister eh\n15 ޖުލައި 2021 - 20:30:07\nޔޫތު މިނިސްޓްރީގެ ސްޓޭޓް މިނިސްޓަރުގެ މަގާމަށް މއ. ބޯގަންވިލާ، ހުސައިން އިސްމާއީލް އައްޔަން ކުރައްވައިފި އެވެ.\nލ. ފޮނަދޫ ދާއިރާގެ އެމްޑީޕީ ގައުމީ މަޖިލީހުގެ ރައީސް ކަމުގެ މަގާމުގައި ހުންނެވި ހުސައިން އަކީ ހީޓް ހެލްތް އެންޑް ފިޓްނަސް ގެ ޗެއަމަންގެ އިތުރުން ސަރުކާރުގެ އިސް މަގާމުތައް ވެސް މީގެ ކުރިން ފުރުއްވާފައިވާ ބޭފުޅެެކެވެ. އެގޮތުން މިނިސްޓްރީ އޮފް ހިއުމަން ރިސޯސް ޔޫތް އެންޑް ސްޕޯޓްސްގެ ޑެޕިއުޓީ މިނިސްޓަރުގެ މަގާމުވެސް ހުސައިން ވަނީ އަދާކުރައްވާފައެވެ.\nއިކޮނޮމިކް މިނިސްޓަރު ފައްޔާޒް އިސްމާއިލްގެ ބޭބެ ހުސެއިން އަކީ ބެލްޖިއަމްގެ އިކޮނިމިކްސް ސްޓަޑީ ބިއުރޯ ބަޖް އިން ޑިޕްލޮމާ އިން މާކެޓީން އެންޑް ޓޫރިޒަމް ޑިވެލޮޕްމަންޓް ޕްލޭނިން ހާސިލްކުރައްވައިގެން ހުންނެވި ބޭފުޅެކެވެ.\nޔޫތު މިނިސްޓްރީއަށް އިތުރު ސްޓޭޓް މިނިސްޓަރަކު އައްޔަން ކުރެއްވިއިރު މިހާރު އެ މަގާމުގައި ހުންނެވީ، އަސްހަދު އަލީ(އަޑުބަރޭ) އެވެ. ހުސައިންއާއިއެކު، ޔޫތު މިނިސްޓްރީގައި މިހާރު ދެ ސްޓޭޓް މިނިސްޓަރުން ތިއްބަވާނެ އެވެ.\nމީގެ އިތުރުން ޖެންޑަ މިނިސްޓްރީގެ ސްޓޭޓް މިނިސްޓަރުގެ މަގާމަށްވެސް މިއަދު ވަނީ ބޭފުޅަކު އައްޔަން ކުރައްވާފައެވެ. އެމަގާމަށް އައްޔަން ކުރައްވާފައިވަނީ، މ. ބާންސާގެ، މުހައްމަދު ޝިހާބު އެވެ.


ޒާރާ ސީޒަން2(3) – Esfiya\nކުރީގެ އަދަދާއި ގުޅޭ: “ޒާރާއަށް ކިހިނެއްވީތަ؟” ސިތާރާއަށް އެވާހަކައާ ބެހޭ އިތުރު ސުވާލުތައް ކުރުން ހުއްޓައެއްް ނުލެވުނެވެ.\n“ދަރިފުޅާ އެއީ ވަރަށް ނަސީބު ދެރަ ރެއެއް. ޒާރާއާއި ޒާރާގެ ފިރިމީހާ މަރުވީ އެކްސިޑެންޓެއްގައި. ކޮންމެވެސް ތަނަކަށް ދާން އެމީހުން ދަނިކޮށް އެކަން ދިމާވީ. ޒާރާއާއި ފިރިމީހާ ހިނގާފައި ދަނިކޮށް ކުއްލިއަކަށް މާބާރު ސުޕީޑެއްގައި އައި ކާރަކުން ޖެއްސީ.. އޭރު ޒާރާގެ އުރުގައި އެމީހުންގެ ތުއްތު ދަރިފުޅުވެސް އިން. ޒާރާ ސަލާމަތްކުރަން ޒާރާގެ ފިރިމީހާ އުޅުނަސް އެކަމެއް ވާގޮތެއް ނުވި. އެއެކްސިޑެންޓްގައި ސަލާމަތްވީ އެތުއްތު ކުއްޖާ އެކަނި. ދަރިފުޅަށް އެނގޭތަ އެކުއްޖާ ސަލާމަތްކުރީ ކާކުކަން. ދަރިފުޅުގެ ބައްޕަ. ބައްޕައަށްވެސް އެންމެން ސަލާމަތް ކުރެވޭގޮތް ނުވީ.. ބައްޕަ އުޅުނީ ޒާރާ ސަލާމަތްކުރަން. އެކަމަކު ޒާރާ އަވަސްއަވަހަށް އިޝާރާތުން ދެއްކީ އަތުގައި އޮތް އެކުޑަކުޑަ ތުއްތު ދަރިފުޅު. ބައްޕަ އަތަށް ޒާރާ އެތުއްތު ކުއްޖާ ދެވުންތަނާ މަދު ސިކުންތުކޮޅެއްވެސް ނުވަނީސް އެކަންވެ ނިމިއްޖެ. އެކްސިޑެންޓް ހިނގައިފި. ބައްޕައަށް އެތަނަށް ދެވުންއިރު ވަަގުތު ކުޑަވެފައި އޮތުމުގެ ސަަަަަަަަަަަަަަަަަަބަބުން ސަލާމަތްކުރެވެން އޮތީވެސް ކޮންމެވެސް އެކަކު. ޒާރާއަށްވެސް ބައްޕަ ލޮލަށް ފެނުން. ބައްޕަކަން އެނގުންވެސްމެ. އެންމެފަހުން ޒާރާ މަރުވެެެެެެެެެެެެގެން ދިޔައީވެސް ބައްޕަގެ ލޯކުރިމަތީގައި. އެކަންވީ ބައްޕައަށް ވަރަށް ވޭންހުރިކަމަކަށް.” އެހިތާމަވެެެެރި ހާާދިސާ ކިިިިިިިޔައިދެމުން ގެންދިޔައިިިިރުު ޔާާާސްމީންވެސްްް އިނީ ހިތްދަތިވެފަަަަައެވެ.\n“ޒާރާއަށް އެއީ ބައްޕަކަންް އެނގުނޭ؟ ބައްޕަ އެސިފައިގައިތަ ދިޔައީ؟” ސިތާރާ ހުރީ އަދިވެސް އިތުރަށް އޮޅުންފިލުވަން ބޭނުންވެފައެވެ.\n“ނޫނޭ.. އެސިފައިގަަ އެއްނޫން. އެކަމަކުު ޒާރާ ސަލާމަތްކުރަން އުޅުނީތީ އެއީ ބައްޕަކަން ޒާރާއަށް ވަރަށް އަވަހަށް ދެނެގެނެވިއްޖެ. ޒާރާއަށް މާކުރީންވެސް ބައްޕައަކީ އިންސާނެއްނޫންކަން އެނގޭ.. އެވާހަކަ މިކިޔާދެނީ.. ބައްޕައާ ޒާރާ ދިމާވިގޮތް.” އެހެން ބުނެފައި ޔާސްމީން، އެހުރިހާ ވާހަކައެއް އޭނާގެ ދަރިފުޅަށް ކިޔާދޭން ފެއްޓިއެވެ.\nމައްޗަށް އުދުހެމުންދިޔަ ޒިލާލްގެ ފިކުރު ބަދަލުވުމާއެކު އަނބުރާ ބިމަށް މިސްރާބު ޖެހިއެވެ. ޒިލާލްގެ މަންޒިލަކަށްވީ ފުނަދޫގައި ޒާރާ އުޅުނު ގެއެވެ.\nއެރަށާއި ދިމާއިން މަތިން އުދުހެފައި އައިސް އެގޭ ބޭރު ދޮރުކުރިމައްޗަށް ކުރިމައްޗަށް ޒިލާލް ތިރިކޮށްލިއެވެ. އެއަށްފަހު ޒާރާ ގާތަށް އައި ޒިލާލް ކުރިން އައި ކުޑަކުއްޖާގެ ސޫރައަށް ބަދަލުވިއެވެ.\nއެގޭގެ ވަށައިގެންވީ ހަމަހިމޭންކަމެކެވެ. ޒިލާލްވެސް އެހުރި ފިޔަވަޅު މަތީގައި ގުޑާނުލާ ހުރިއިރު ހަނދާނަށް އަންނަމުންދިޔައީ އެންމެ ފުރަތަމަ ޒާރާ ފެނުނު ދުވަހެވެ. އެދުވަހު ޒާރާ ބިރުގަނެފައި ހުރިވަރެވެ.\n“ހަލޯ؟ ރަނގަޅު މައުލޫމާތެއް ދޯ ތިއީ؟” ސައިކަލެއްގެ ފަހަތުގައި އިނދެ ފޯނުން ޒޭން ވާހަކަދައްކަމުން ގެންދިޔައެވެ.\n“އާނ. ޔަގީނެެއްނު. ޒޭން ބްރޯއަށް އެނގެއެއްނު އަހަރެންގެ މަކަރުވެރިކަން. އަހަރެން މަކަރުން ހުރިހާ މައުލޫމާތެއް މިހޯދާލަނީ.. ލޮކޭޝަން ހަމަ ކޮންފާރމްޑް. ” އެކޮޅުން ވާހަކަދެއްކި މީހަކު ބުންޏެވެ.\n” އާނ. މައްސަލައެއް ނޯންނާނެ އިނގޭ.. ތޭންކްސް ފޯރ ދަ އިންފޮމޭޝަން. ” ފޯނު ކަނޑާލަމުން ޒޭން ބުނެލިއެވެ.\n” ކޮބާ؟ ކަލޭމެންނަށް އިވިއްޖެއެއްނު. އޭނަގެ ދުވަސް ދުއްވާލަން ދާން ތައްޔާރުވޭ. ” ޒޭން އޭނާގެ އެކުވެރިންނާއި ވާހަކަދެއްކިއެވެ.\nއޭރު ޒޭންއާއި އޭނާގެ އެކުވެރިން ތިބީ މީހުންނޫޅޭ ފަޅުގެއެއްގައެވެ. ކަންތައް ކުރިއަށް ގެންދާނެ ގޮތަކާއި ބެހޭގޮތުން އެމީހުން އޮތީ ޕްލޭން ކޮށްފައެވެ.\nއެހެންތިބެތިބެފައި ޒޭންއާއި އޭނާގެ އެކުވެރިން ސައިކަލްތަކުގައި މަގުމައްޗަށް ނުކުތީ ރޭގަނޑު9ޖެހިތަނާއެވެ.\n” މީދެން ކިހާ ބޮޑުވެއްޖެކަމެއް..” ކޮންމެވެސް ކަމަކާ ރުޅިއައިސްފައި ޝަަަަަައިހާ ވިލްދާންގެ ގައިގައި ޖެހިއެވެ. އޭރު އެމަންޒަރު ބަލަން އިންސާނުންނަށް ނުފެންނަ ބާރަކާއެކީގައި ފޮރުވިގެން ސިތާރާއާއެކު އިތުރު އެހެން ޖިންނިއެއްވެސް ހުުުުުުުުއްޓެވެ.\n” މިހިރަ އަންހެނެއް. މަ ކިހާ ދުވަހެއް ވެއްޖެ މީނައަށް ފާރަލާތާ. ހިތަށް އަރާ ގޮއްސަ ހަމަަ….” ސިތާރާގެ ރުޅިގަނޑު ކޮންޓްރޯލުން ނެއްޓިއެވެ.\n“އޭ.. ސިތާ ކޮއްކޯ ހަމަޖެހޭ.. އިކްލީލްބެ މިހިރީއެއްނު.. އެހެންވީމާ ހާސްވާނެކަމެއް ނެތް.. ކޮއްކޮ ދެން ހަދާ ގޮތް ބަލަންހުރޭ.. އެހާ އަވަހަށް ރުޅިއައިސްގެން ކަމަކު ނުދާނެ..” ސިތާރާ ގާތުގައި އިކްލީލް އެހެން ބުނަމުން ޝަައިހާއަށް ބަލާލީ މަކަރުވެރި ހިނިތުންވުމަކާއެކުގައެވެ.\n“އިކްލީލްބެއަށް ކީއްކުރެވޭނީ؟” އިކްލީލް އެހެން ބުނުމާއެކު ސިތާރާ އިކްލީލްއަށް ބަލާލިއެވެ. އިކްލީލް ސިތާރާއަށް ހިލީއިރު މުޅި ލޯ ހުރީ ކަޅުކުލައިގައެވެ.\n“ހުންނާނެ ކުރެވޭނެ ކަންތައް. ކޮންމެކަމެއް ކޮށްފަވެސް މި އަންހެނާއަށް ރަގަޅު ފިލާވަޅެއް ދޭނަން.” އިކްލީލް އެވަގުތު އެތައް ރޭވުމެއް ރާވާލިއެވެ.\n” އާނ.. ތިގޮތަށް ކަންތައް ކުރިއްޔާ މަށަަށް ރަނގަޅީ.. މިހާރުވެސް ރުޅިއައިސްގެން ކިރިޔާ މިހުރެވެނީ.. ” ސިތާރާ ހުރީ ރުޅިއައިސްގެން ތުރުތުރު އަޅާހާލުގައެވެ.\n” ކޮއްކޮއަށް އިނގޭނެ ބޭބެ މީ ކޮންކަހަލަ މީހެއްކަން. އަދި އަމުދުން މިކަހަލަ މީހަކާމެދު ރަނގަޅަށް ކަންތައް ކުރާކަށް ބޭބެއެއް ނޫޅެން.. މި އަންހެނާގެ ބަލިފައި އެހެރީ. އެ ފިރިހެންކުއްޖާ.” އެވަގުތު އެތަނަށް އައި ޒޭން، އިނގިލިން އިޝާރާތް ކޮށްފައި ސިތާރާއަށް ދައްކާލިއެވެ.\n“ދެން ސިތާ ބަލަން ހުރޭ.. މިވަގުތުން ފެށިގެން..” އެހެން ބުނެފައި ކުއްލިއަކަށް ސިތާރާގެ ލޯމަތިން އިކްލީލް ގެއްލުނެވެ.\n” ޒޭން؟ ބޭބީ ލޭ ތިހިރީ ކަރުދޮށުގަ. އަނެއްކާވެސް؟ ޒޭން ފެނުމުން ޝަައިހާާގެ ސަމާލުކަން ޒޭންއަށް ހުއްޓުނެވެ. “ހުމްމް. ބޭބީ ދެން އެހާ ގިނަ ސުވާލު ނުކުރޭ.. ހިނގާދާން ކޮޓަރިއަށް.. ” ޒޭން ޝަައިހާގެ އުނަގަނޑުގައި އަތް އަޅުވާލުމަށްފަހު ހިނގައިގަތެވެ.\n” ކިހިނެއްވީ؟ ” ޝަަަަައިހާ އެކުގައި ހިނގާފައި ދަމުން ގޮސް ވަކިހިސާބަކުން ކުއްލިއަކަށް ޒޭންއަށް ހުއްޓުމެއް އެރިއެވެ.\n” ކަމެއް ނުވޭ.. ހިނގާ އަވަހަށް. ” ޒޭން ހީލާފައި އަވަސްއަވަހަށް ދެފަރާތަށް ބޯހޫރުވާލިއެވެ. ޝަައިހާގެ ސިކުނޑީގައި އެކަމާއި މެދު ކުޑަކޮށް ސުވާލު އުފެދުނު ނަމަވެސް ޝަަަަަައިހާވެސް ޒޭންއަށް ހީލިއެވެ.\nކޮޓަރިއަށް ވަނުމުގެ ކުރިން އެޕާޓްމެންޓްގެ ކުޑަދޮރު ކައިރީގައި ބަލަންހުރި ސިތާރާއަށް ޒޭން ހިނިތުންވެލިއެވެެ. އެވަގުތު ޒޭންގެ ދެލޯ ކަޅުކުލައަށް ބަދަލުވިއެވެ. އެމަންޒަރު ފެނުމުން ސިތާރާއަށްވެސް އެއީީ ކާކުކަން އެނގިއްޖެއެވެ.\nޝަަަަަަަައިހާގެ ކޮޓަރި ތެރެއަށް ވަދެވުމާއެކު ޒޭން އަވަސްއަވަހަށް ދޮރު ތަންޑުއެޅުވިއެވެ.\n” ބޭބީ ދާންވީނު ފްރެޝް ވެލަން.. ” ޝަަަަަަަަަައިހާާ ޒޭންގެ ގާތަށް އައިސް ހުއްޓުނެވެ. އެވަގުތު ޒޭން އައިސް ޝަަަަަަަައިހާގެ އުނަގަނޑުގައި ދެއަތް އަޅުވާލިއެވެެ.\n“މިރެއަކު ނުދާނަން.. މިރޭ އަހަރެން ހުންނާނީ ހަމަ މިހެން..” ޒޭން ޝައިހާއަށް ނުރައްކާތެރި ގޮތަަަކަަށްް ބަލާލަމުން ހީލާފައި ބުނެލިއެވެ.\nއޭރު ޝަައިހާއަށް ބެލެމުން ދިޔައީ ޒޭންގެ ކަރުދޮށުގައި ހޭކިފައި ހުރި ލެއަށެވެ. އެތަން ފެނި ޝަައިހާއަށް ހިންދިރުވާލެވުނެވެ.\n” މީތަ؟ ތިހާ ބިރުގަންނަންޏާ މި ފޮހެލަފާނަމޭ. އެކަމަކު މިރެއަކު އެހެން ސަކަރާތް ޖަހާކަށް އަހަންނަކަށް ނޫޅެވޭނެ. ” އެހެން ކިޔާފައި ލައިގެން ހުރި ޓީޝާޓް އަމިއްލައަށް ވީދާލުމަށް ފަހު ފާހާނަ އިސްކުރުން ކުޑަކޮށް ތެންމާލައިގެން އައިސް ޒޭން އެތަން ފޮހެލިއެވެ.\nއެމަންޒަރު ބަލަން ޝަައިހާއަށް ހުރެވުނީ ބުނާނެ އެއްޗެއްވެސް ނޭނގިފައެވެ. އެހެން ރޭރޭ ޒޭން އައިސް އެންމެ ފުރަތަމަވެސް ފެންވަރާނީއެވެ.\n” ކޮބާ މިކަންތައް ވެސް މިނިމުނީނު.. އެވަރުގެ ކަމެކޭ.. ” ޒޭން އައިސް ޝަައިހާ ކުރިމަތީގައި ހުއްޓުނެވެ. އޭރުވެސް ޝަަަަަައިހާ ހުރީ ހަމަ ހުރިތަނުގައެވެ.\nކުއްލިއަކަށް ޒޭން ޖެހި ކުއްލި ލުތްކަކާއެކު ބަސް ހުއްޓިފައި ހުރި ޝަައިހާ އެނދުމައްޗަށް ވަަަަަަަަަަައްޓާލިއެވެ. ޝަައިހާއަށް ބަހެއް ބުނާނެ އިތުރު އެންމެ ފުރުސަތެއްވެސް ނުދީ ޒޭން، ޝަައިހާ ލައިގެން ހުރި ފޭރާންތައް އަތުން އިރާލިއެވެ.\nއެވަގުތު ޝަައިހާއަށް ހަމަބިމަށް އާދެވިގެން ދެލޯބޮޑުކޮށްލާފައި ޒޭންއާއި ދިމަ ބަލާލިއެވެ. ޒޭންގެ މޫނުމަތީގައިވާ ހިނިތުންވުން ޝަައިހާއަށް ފެނުނެވެ.\nޝަައިހާގެ ސިކުނޑި ތެރޭގައި ސުވާލަކަށް ފަހު ސުވާލެއް ފުނިޖެހެމުން ދިޔައެވެ. އެހެނަސް އެސުވާލުތަކަށްް ޖަވާބެއްް ހޯދާނޭ ވަގުތެއްވެސް ޝަައިިހާާއަަަަަަކަށް ނުލިބުނެވެ.\nފޭރާންތައް ހަމަވަކިކޮށްލެވުމާއެކު ޒޭން ޝަައިހާގެ ގައިމައްޗަށް ޖެހިގަތީ ބަނޑުހައިވެފައިވާ ޖަނަވާރެއް ފަދައިންނެވެ. ޝަައިހާގެ ހަށިގަނޑުން އުފާ ހޯދަމުން ދިޔައީ އެޔެއް މިޔެއް ބަލާފައެއް ނޫނެވެ.\n” ބޭބީ ކިހިނެއްތަ މިރޭ ތިއުޅުނީ؟ އެއްޗެކޭ ހީނުކުރައްޗޭ.. އެކަމަކު މިހެން ބުނެވޭނީ. ހީވަނީ ކަރުހިއްކައިގަނެގެން ދުވަހަަކުު ފެންފޮދެއްވެސް ނުލިބި ހުރިހެން. ” ޝަައިހާ ޒޭންއާ ވީފަރާތަށް އެނބުރިއޮވެ ވާހަކަދެއްކިއެވެ.\n” ކީއްވެ އެހެން ތިބުނީ؟ ” ޒޭން އެނގޭކަމަކަށް ނުހެދިއެވެ.\n” އެހެން މިބުނީ.. އެއޮތީ ވިއްޔަ ހެދުންތައްވެސް އިރާފަ. ބޭބީ ދުވަހަކުވެސް ކަންތައް ކުރިގޮތެއް ނޫނެއްނު އެއީ.. ” ޝަައިހާ އިތުރަަށްް އެކަމާ ވިސްނަންފެށިއެވެ.\n” ދެން ތިހެންވީއިރު ކީއްވެ އަހަރެން ނުހުއްޓުވީ؟ ބޭބީ އުފަލެއް ނުވޭދޯ؟ ” އެހެންބުނެފައި ޒޭން އުޅުނީ އަނެއް ފަރާތަށް އެނބުރޭށެވެ.\n” ނޫން.. އުފާވޭ.. ކުރީގައި ދުވަހަކުވެސް ނުލިބޭފަދަ އުފާ މިރޭ ލިބިއްޖެ.. އެކަމަކު ބޭބީ ކުރިއާ ތަފާތުކޮށް އުޅޭތީ މިބުނީ އެހެން. އެކަމާ ދެން އަޅާނުލާ.. ” ޝަައިހާ އެވަގުތު ޒޭންގެ މޭގައި ބޯ އަޅާލިއެވެ.\nޒޭންވެސް ޝައިހާގެ ހަށިގަނޑުގައި ދެއަތްވަށާލުމަށްފަހު ހިނިތުންވެލިއެވެ. އެވަގުތު އަނެއްކާވެސް ޒޭންގެ ދެލޯ ކަޅުކުލައަށް ބަދަލުވިއެވެ. އެހެންނަމަވެސް ޝަައިިހާާއަަށްް މިފަހަރުވެސް އެމަންޒަރު ފެންނަ ގޮތެއް ނުވިއެވެ.\n“މިއީ އަދި ފެށުން. ސިތާ ކޮއްކޮއަށް ނޭނގުނަސް އަހަރެން ތި އަންހެނާއަށް ފާރަލަން. އެކަމަކު ތިއަންހެނާދެކެ އަހަރެން ކުޑަކޮށްވެސް ލޯތްބެއްނުވޭ.. ނިވާކަން ކުޑަ ހެދުން އަބަދު ލާނީ. އަހަރެން ތި އަންހެނާއާ އަޅައިގަތީ އެހެންވެ. މިހާރު ތިއީ ހަމަ އެކަނިި މަގޭ މީހެއް. އަހަރެން ބޭނުންްގޮތަކަށް އުފާވެސް ހޯދާނަން.” ނިދާފައި އޮތް ޝައިިހާާއަށް ބަލާލަމުން ޒޭން ހިތާހިތާ ކިޔާލިއެެވެ.\nV reethi ekamaku pick aa gulhumeh neth kan faahaga kohlan\nNew photo eh innane. Btw photo up kurevey gotheh nuvey. Due to some prob\nއެހެނިހެން ލޯބި August 5, 2019\nއަބަދަށް އެކީގާ… (04)\nހިތާމަ މަޖާ ލޯބި January 6, 2017\nޢަޞްރު (ނުވަވަނަ ބައި)\nދީނީ ލޯބި November 29, 2016


Nafrathun Vevunu Loabi - 10 | Vaahaka ނަފްރަތުން ވެވުނު ލޯބި – 10 – Vaahaka\n3k20\tJuly 30, 2021\nފައިހާ ވޯޑައް ނެރުނީ އިރު ހަވީރު ހަތަރެއް ޖަހަނީއެވެ. އަޒާން އަށް މާޝާގެ މޫނު މަތިން ފެންނަމުން ދަނީ ސުވާލު މާކު ތަކެކެވެ. އެހެން ނުވާންވީ ސަބަބެއްވެސް ނެތެވެ. އަޒާން އަކީ ފައިހާގެ ބޭބެ ކަން އެނގުމުން މާޝާ ހުރީ ހައިރާންވެފައެވެ. ފައިހާ ވޯޑައް ނެރުނީ އިރުވެސް ފައިހާ އަށް އޮތީ ނިދިފައެވެ. އަޒާން މާޝާ ބަލަން އިން ގޮތުން އުނދަގޫވެގެނެ ގޮސް ހުރިހާ ވާހަކަ ތަކެއް ކިޔައި ދިނެވެ. "ސޯ ވެން ޝުޑް ވީ ގޯޓުޑޫ ހާ ސާޖަރީ" މާޝާ ވާހަކަ ދެއްކީ ސީދާ އަޒާންގެ މޫނައް ބަލަން ހުރެއެވެ. "ފައިއްކޮ ޑިސްޗާޖު ވާނެ މިރޭ ސޯ ޑޭ އާފްޓާ ޓުމޯރޯ. ކޮލެޖްވެސް ނިމުނީނުން. ދެން ގްރެޖުއޭޝަން އޮންނަންވާއިރަށް އާދެވޭނެ" އަޒާން ވާހަކަ ދެއްކީ ފައިހާގެ ގައިމަތީގައި އޮތް ފޮތިގަނޑު ރީތި ކޮއްލަމުންނެވެ. "އޯކޭ ގެއަށް ގޮސް އައި ވިލް ޓޯކް މައި މަދާ އެބައުޓް އިޓް އައިނީ ޝީވިލް އެގްރީ. އެނީ ބޭސް އައިއޭމް ޓުވެންޓީ ފައިވް ނައު." ކޮނޑުގައި ދަބަސް އަޅުވައިގެން ނުކުންނަމުން މާޝާ އެހެން ބުނެލީ ލާނެއް ގޮތަކައް ބޯލައިގެން ހުރެއެވެ. ވޯޑުން ނުކުންނަން ދިޔަ މާޝާ ގައިގައި މީހަކު އައިސް ލައިގަތެވެ. ދެލޯ ބޮޑުކޮއް މާޝާއަށް އެމީހާއާއި ދިމާއަށް ބަލާލިއެވެ. ކާކުކަމެއް ނޭނގޭތީ ސޮރީއޭ ބުނެ ހޮނގައިގަންނަން އެޅި ފިޔަވަޅު ހުއްޓުނީ މާޝާގެ ނަމުން އެމީހާ ގޮވާލީމައެވެ. ގައިން ހީބިހި ބަހައިގެން ގޮސް ހުރިތަނުގައި ގުޑި ލާން ވެސް ނޭނގިފައި ހުރީއެވެ.\nމާޝާގެ ހަބަރެއް ނުވެގެން ކަންބޮޑުވެފައި ހުރި ހަސީނާއައް ގެއަށް ވަދެގެން އައި މާޝާ ފެނުމުން ގޮސް މާލަހުން އައި ކިއްވެތޯ ސުވާލު ކުރިއެވެ. "މަންމާ. އިނގޭތަ ފައިހާ އަކީ އަޒާން ގެ ކޮއްކޮ އޭނަ ދޮންބެ ވެސް އައިސްގެން އެބައުޅޭ. އަހަންނަށް ނޭންގުން އަޅައިގަނެފައި ވެއްޓުން އިރުވެސް. އެންޑް އައި ނީޑް ޔުއާ ޕާމިޝަން" ތިއްތި ކުއްޖެއްހެން އެނދުމައްޗަށް އަރާ ހަސީނާގެ ގައިގާ ބައްދާލަމުން ބުންޔެވެ. " ކޮންކަމަކަށް؟" ހަސީނާގެ ޖަވާބު ވަރަށް ކުރެވެ. "ޓޫ ޑޭސް ފަހުން ލަންކާއަށް ދާން ފައި އަޒޫ އެން އަޒޫ ދޮންބެ ދެން އަޅުގަނޑު" ގޮނޑި މަތީގައި ހުރި ފޮތްތައް ތަރުތީބު ކޮއްލަމުން މާޝާ ވާހަކަ ދެއްކިއެވެ. "ކީއްކުރަން ލަންކާއަށް" "ފައި އޮޕަރޭޝަން ކުރަން" މާޝާ ވާހަކަ ދެއްކީ ވަރަށް ސީރިއަސްވެ ހުރެއެވެ. ހަސީނާއައް މާޝާގެ މޫނުމަތީގެ ކުލަވަރު ބަދަލު ވެގެން ދިޔަތަން ވަރަށް ސާފު ކޮއް ފެނުނެވެ. މާޝާ ގެނެސް ހަސީނާގެ އުނގުމަތީ ބާއްވާފައި އެ ބޮލުގައި ފިރުމާލިއެވެ. ރޮއެވުނު ކަމުގައި ވިޔަސް މާޝާގެ ހިތައް ބަޔާން ކުރަން ދަތި އުފަލެއް ލިބުނެވެ. އަމިއްލަ މަންމަގެ އަތުތެރޭ އޮވެގެން ހިތް ފުރޭ ވަރަށް ރޮއެ ލެވުނީތީއެވެ.\nފައިހާއަށް ހޭލެވުނު އިރު ކައިރީގައި އަޒާން އާއި އިތުރު ފިރިހެނަކު އިނުމުން ހިތުގައި އެތައް ސުވާލު ތަކެއް އުފެދުނެވެ. "ހޫމް. މަށަކީ ފައިގެ އެއްބަނޑު އެއްބަފާ ބޭބެ. ދެން މީނީ ދޮންބެ" އަޒާން ވާހަކަ ދައްކަން ފެށީ ފައިހާގެ ހިތުގައި އޮތް ސުވާލު ތަކުގެ ޖަވާބު ދިނުމުގެ ބޭނުމުގައެވެ.\n"ވަޓް ޔުއާ މައި ބްރަދާ ހައު" ފައިހާ ވާހަކަ ދެއްކި ގޮތުން އަޒާން އަށް ހެވުނެވެ. "ދޮންބެ ދެން ކޮއްކޮއަށް އިންޓްރޯ ވާންވީނުން" އަޒާން ހިނި ގަނޑު މަތަޖުރަމުން ވާހަކަ ދެއްކިއެވެ. "އޯކޭ މައި ނޭމް އިޒް އިޒާން ދި ދެކުދިންގެ ލީގަލް ބްރަދާ އެންޑް ޕޭރެންޓު. މޮންމް އެންޑް ޑޭޑް ޑިވޯސް ވުމުން ޑޭޑް އެހެން މީހަކާ މެރީކުރީ ކާރު އެކްސިޑެންޓެއްގައި ނިޔާވީ. މަންމަ އަށް އެކަން އެނގުމުން ލިބުނު ޝޮކެއްގަ ހާޓް އެޓޭކެއް ޖެހިގެން މަންމަ ވެސް އަހަރެމެން ދޫކޮއް ދިޔައީ" އިޒާން ވާހަކަ ދައްކާ ނިމުނު އިރު އެ ލޮލުން ކަރުނަ ފާއްދާލިއެވެ.\nމިޝަލް ގޭތެރޭއަށް ފެންފުޅިއެއް ހިފައިގެން ނުކުމެ ހުއްޓާ މާޝާ ބުރުގާ ނާޅާ ހުއްޓާ ފެނުމުން އަވަހަށް ކޮޓަރިއަށް ވަދެގެން ދިޔައެވެ. ސުކޫލް ދުވަހުން ސުރެ މާޝާ ދެކެ ވާ ލޮއެއްބެއްގެ ބޮޑު ކަމުން އިތުރު އަންހެން ކުއްޖަކާ ވައިވެސް ނޭޅީ މިޝަލް އުޅެމުން އައެވެ. ކާކުގެ ގެޔެއްކަން ނޭނގި ކުއްޔައް ހޮވުނީ މާޝާގެ ގޭގެ ކޮޓަރިއެކެވެ. މާޝާ ފެނުމުން އެހީތައް ބަޔާން ކުރަން ދަތި އުފަލެއް ވިއެވެ. ރޭގަ މާޝާގެ މަންމަ ގާތު މާޝާ އާއި ކައިވެނި ކުރަން ބޭނުން ކަމަށް ބުނެ ވަނީ ވާހަކަ ދައްކާފަ އެވެ.\n"ކޮން އިރަކުންތަ ޑިސްޗާޖު ކޮއްލަނީ" އިޒާން ދެރަވެފައި އިންކަން އެނގުމުން ފައިހާ މައުލޫ އޮޅުވާލި އެވެ. "އިރުކޮޅަކުންނޭ ނާސް ބުނީ" އިޒާން އަޒާން އާއި ފައިހާއަށް ބަލާލަމުން ވާހަކަ ދެއްކިއެވެ.\nފައިހާ ގެއަށް ދޫކޮއްލި އިރު ރޭގަނޑު އަށެއް ޖަހަނީއެވެ. ގެޔެއް ކުއްޔައް ހިފައިގެން އަޒާން އުޅެން ބޭނުން ނުވާތީ ފައިހާ އެދުނީ ފައިހާގެ ގޭގައި އަޒާން އާއި އިޒާން މީގެ ފަހުން އުޅޭށެވެ. ތިންބެންގެ މެދުގައި އެތަކެއް ވާހަކަ ތަކެއް ދައްކަމުން ގޮސް އެންމެ ފަހުން ފައިހާ އަޒާން އާއި ވަރުގަދަ ސުވާލެއް ކޮއްލިއެވެ. "އަޒޫ ކުޑަބެ މާޝް ދެކެ ލައިކްވޭ ދޯ" "ހޫމް ސިންސް ވީވާ ޓީންސް ބަޓް ޝީ ރިހެކްޓެޓް ލެޓްސް ނޮޓް ޓޯކް އެބައުޓް އިޓް" ހިނި ގަނޑެއް ޖަހާލާފައި ވާހަކަ ދެއްކި ކަމުގައި ވިޔަސް އަާޒާން ގެ ހިތައް ތަދުވިއެވެ. "މާދަމާ ފުރާ ގޮތައް މާޝް ކައިރީވެސް ބުނެލާފަ ބާއްވާ. އަދި ޕެކް ނުކޮއް ތިއުޅެނީ. ދޭ ޕެކުކުރަން" ފޯނު ބާއްވާފައި އައިސް އިޒާން ވާހަކަ ދެއްކިއެވެ.\n"މަންމާ. އޭނަ ކައިރީ ބުނޭ މެލޭ އިން އައިސް އޭ މެރީ ކުރެވޭނީ" ފައިހާ ތުން ދަބާލާފައި ހަސީނާގެ ކޮޓަރިއަށް ވަދެ ވާހަކަ ދެއްކިއެވެ. "ދެކުދިން އެކީ ދާންވީނުން. އެކަކު އަނެކަކު ދަސްވާން ފުރުސަތެންނު އެލިބެނީ. މަންމަ ބުނާނަން މިޝަލް ކައިރީ" ހަސީނާ ވާހަކަ ދެއްކީ އުފަލުން ހުރެއެވެ. ހަސީނާގެ ކޮޓަރީގައި ޓަކި ދޭން އަތް އުފުއްލާލި މިޝަލް ހުއްޓުން އެރީ މާޝާ އައިސް ދޮރު ހުޅުވާލުމުންނެވެ. "9 ގަ ފުރަނީ އެހާއިރަށް ރެޑީވޭ ދަންޔާ" ހަސީނާގެ ވާހަކައަށް އިތުރު ކޮއްލަމުން މާޝާ ވާހަކަ ދެއްކީ ކޮޓަރިއާއި ދިމާލަށް ދަމުންނެވެ.\nމިޝަލް ދުވެފައިގޮސް ކޮޓަރިއަށް ވަދެ ވަދެ ހުރި މާޝާގެ އަތުގައި ހިފިއެވެ. މާޝާއަށް އެނބުރި ބަލާލެވުނީ ހަސީނާ ބަލަން ހުރެ ދާނެތިންނެވެ. މިޝަލް ގެ އަތުގައި ހިފާ ކޮޓަރި ތެރެއަށް ދަމާފައި މާޝާ އޭނަ ވެއްދި އެވެ. ހަސީނާ މިމަންޒަރު ބަލަން ހެވިފައި ހުއްޓެވެ. " އައި ލަވް ޔޫ އެހެންވެ މެރީ ކުރަން އެއްބަސް ވީވެސް." މާޝާ ވާހަކަ ދެއްކީ ދުރުބަލަން ހުރެއެވެ. މިޝަލް މަޑު ހިނގުމެއްގައި ގޮސް މާޝާގެ ފުރަގަހުގައި ހުއްޓި ބައްދާލިއެވެ. "އައި ލަވް ޔޫ ޫ މާޝް" މާޝާއަށް މިޝަލް ބުނި ޖުމްލައިން ހިތައް ދުވަހަކު ވެސް ނުކުރެވޭ އިހްސާސެއް ކުރެވުނެވެ. މާޝާ އުނބުރު ވަގުތު މާޝާގެ ތުންފަތަށް މިޝަލް ބޮސްދިނެވެ. އެ ހަރަކާތް ތަކުގައި މާޝާ ވެސް ބައިވެރި ވިއެވެ.\nއިބާ July 31, 2021\nސަަޅި މި ޕާޓުވެސް..ކޮން އިރަކުން ނެކްސްޓުޕާޓް؟؟؟\nސާންތާ August 8, 2021\nދިސް ނޯ ގުޑް. ވައި ދއިސް ހޭވިން ސޯމެނީ ޓުވިސްޓް. އައި ޑޯންޓް ލައިކް ދިސް


SunOnline: Turukee aau America ge diplomatic araarun thakugai America ah goiiy dhookuran jehenee\nތުރުކީއާއި އެމެރިކާގެ ޑިޕްލޮމެޓިކް އަރާރުންތަކުގައި ގޮތްދޫކުރަން އެމެރިކާއަށް ޖެހެނީ\n8 މަސް2ހަފްތާ ކުރިން - 12 އޮކްޓޯބަރ 2017 4\nތުރުކީ އާއި އެމެރިކާއާ ދެމެދު އުފެދިފައިވާ ޑިޕްލޮމެޓިކް އަރާރުންތަކާއި އެނޫން އަރާރުންތަކާއި ހިތްހަމަ ނުޖެހުންތަކަށް ސުލްހަވެރި ހައްލެއް ގެންނަން ބޭނުންވާ ކަމަށް އެމެރިކާ އެންމެފަހުން ބުނެފި އެވެ.\nތުރުކީގައި ހުންނަވާ އެމެރިކާގެ ސަފީރު ޖޯން ޕާސް ވިދާޅުވީ އޭނާއާ ދެކޮޅަށް ތުރުކީގެ ރައީސް ރަޖަބް ތައްޔިބު އުރުދުޣާން ދެއްކެވި ހަރުކަށި ވާހަކަތަކަށް ރައްދު ދޭން ބޭނުންނުވާ ކަމަށާއި ބޭނުން ވަނީ މައްސަލަ ހައްލުކުރަން ކަމުގަ އެވެ. އެމެރިކާގެ ދިފާއީ ވަޒީރު ޖޭމްސް މާޓީސް ވިދާޅުވީ ތުރުކީއާއި އެމެރިކާއާ ދެމެދު އުފެދިފައިވާ ޑިޕްލޮމެޓިކް އަރާރުންތަކުގެ އަސަރު ދެގައުމުގެ އަސްކަރީ ގުޅުންތަކަށް ނުކުރާނެ ކަމުގަ އެވެ.\nތުރުކީއާއި އެމެރިކާއާ ދެމެދު ޑިޕްލޮމެޓިކް އަރާރުންތައް އުފެދުނީ އަންކަރާގައި ހުންނަވާ އެމެރިކާގެ އެންބަސީގައި މަސައްކަތްކުރާ ތުރުކީ މުވައްޒަފުންގެ އެތައް ބަޔަކު ތުރުކީ ފުލުހުންގެ ބެލުމުގެ ދަށަށްގެންގޮސް ހައްޔަރުކުރުމާ ގުޅިގެންނެވެ. މިއީ ތުރުކީގެ ވެރިކަން ވައްޓާލުމަށް މިދިޔަ އަހަރު ގެންނަން އުޅުނު ނާކާމިޔާބު ބަޣާވާތާ ގުޅުންވާ ކަމަށް ވަރަށް ބޮޑަށް ޝައްކުކުރެވިގެން ހައްޔަރުކުރި މުވައްޒަފުންތަކެކެވެ.\nމިމައްސަލާގައި އެމެރިކާގެ ރައީސް ޑޮނަލްޑް ޓްރަމްޕް ކޯފާވެގެން އޭނާ ވަނީ އަންކަރާގައި ހުންނަ އެމެރިކާ އެންބަސީން ތުރުކީ ރައްޔިތުންނަށް އެމެރިކާ އަށް ވަނުމުގެ ވިސާ ދިނުމުގެ ކަންތައް ހުއްޓާލައިފަ އެވެ. މިކަމަށް ބަދަލުހިފުމުގެ ގޮތުން ތުރުކީން ވެސް ވަނީ ވޮޝިންޓަންގައި ހުންނަ ތުރުކީ އެންބަސީން އެމެރިކާގެ ރައްޔިތުންނަށް ތުރުކީއަށް ދަތުރުކުރުމުގެ ވިސާ ދިނުން ހުއްޓާލާފަ އެވެ.\nނަތީޖާއެއްގެ ގޮތުން ދެގައުމުގެ ވިޔަފާރިވެރިންނަށާއި ފަތުރުވެރިންނަށްވަނީ ބޮޑެތި ދަތިތަކެއް ކުރިމަތިވެފަ އެވެ. ތުރުކީގެ ވެރިކަން ވައްޓާލުމަށް މިދިޔަ އަހަރު ގެންނަން އުޅުނު ނާކާމިޔާބު ބަޣާވާތާ ގުޅުންހުރި ބަޔަކު އެމެރިކާ އެންބަސީގެ މުވައްޒަފުންގެ ގޮތުގައި ގެންގުޅުނު މައްސަލާގައި ތުރުކީގެ ރައީސް ރަޖަބް ތައްޔިބު އުރުދުޣާން ވަނީ ތުރުކީގައި ހުންނަވާ އެމެރިކާގެ ސަފީރު ޖޯން ޕާސް އަށް ބަހުގެ ހަމަލާތަކެއް ދެއްވާފަ އެވެ.\nމިގޮތުން އެމެރިކާގެ ސަފީރު ޖޯން ޕާސް އަކީ ތުރުކީއަށް ބޭނުންނުވާ ބޭފުޅެއް ކަމަށާއި އޭނާ އަށް އެންމެ ރަނގަނޅު ގޮތަކީ އަމިއްލައަށް އެނބުރި އެމެރިކާއަށް ވަޑައިގަތުންކަމަށް އުރުދުޣާން ވިދާޅުވި އެވެ. ޕާސްގެ އަމަލުތަކާމެދު ކަންބޮޑުވެ ވަޑައިގަންނަވާ ކަމަށް ވެސް އުރުދުޣާން ވިދާޅުވި އެވެ. މީގެއިތުރުން ސަފީރު ޖޯން ޕާސް އަށް އިޙްތިރާމް ނުކުރައްވާކަމަށް ވެސް އުރުދުޣާން ވިދާޅުވި އެވެ. ނަމަވެސް ބަޣާވާތާއި ޖޯން ޕާސް އާ ގުޅުންވާކަން ސާބިތުނުވާތީ އޭނާ ތުރުކީން ބޭރުކޮށްލުމަށް ރަސްމީ ސިފައެއްގައި އުރުދުޣާންގެ ސަރުކާރުން ނިންމާފައެއް ނުވެ އެވެ.\nމިމައްސަލާގައި ސަފީރު ޖޯން ޕާސް ނިންމެވީ އުރުދުޣާން އަށް ރައްދު ނުދެއްވުމަށެވެ. ރައްދު ދެއްވި ނަމަ ތުރުކީން އޭނާ ބޭރުކޮށްލާނެ ކަމަށް ބެލެވޭތީ އެވެ.\nމީގެ އިތުރުން މިދިޔަ އަހަރު އުރުދުޣާން އެމެރިކާއަށް ކުރެއްވި ދަތުރުފުގައި އުރުދުޣާން އާ ދެކޮޅަށް މުޒާހަރާކޮށް އުރުދުޣާން އަށް ޖިސްމާނީ ގޮތުން ގޯނާކުރަން މަސައްކަތް ކުރި ބަޔަކަށް އުރުދުޣާން ގެ ބޮޑީ ގާޑުން ހަމަލާދިން މައްސަލައަކީ ވެސް އެމެރިކާއާއި ތުރުކީއާ ދެމެދު އުފެދިފައިވާ މައްސަލަ އެކެވެ. މިމައްސަލަ ގޯސްވީ އުރުދުޣާންގެ ގާޑުން އެމެރިކާގެ އެތެރޭގައި އުރުދުޣާން ގެ ދިފާއުގައި ބަޔަކަށް ހަމަލާދިނުމާ އުރުދުޣާންގެ ހަށިކޮޅަށް ގޯނާކުރާ ހިސާބަށް ދިޔައިރު ވެސް އެމެރިކާ ސަރުކާރުން އުރުދުޣާންއަށް ހިމާޔަތް ދިނުމަށް ފަސްޖެހުމުންނެވެ.\nމިމައްސަލާގައި އެމެރިކާގެ ކޯޓަކުން ވަނީ އުރުދުޣާންގެ ގާޑުންގެ މައްޗަށް ހަރުކަށި ހުކުމެއްކޮށްފަ އެވެ. ނަމަވެސް އެމީހުން މިހާރުތިބީ ތުރުކީގައި ކަމުން އެމީހުންގެ މައްޗަށް ހުކުމް ތަންފީޒު ކުރުމަކީ އެމެރިކާ ސަރުކާރަށް ކުރެވޭނެ ކަމެއްނޫނެވެ. ތުރުކީގެ ވެރިކަން ވައްޓާލުމަށް މިދިޔަ އަހަރު ގެންނަން އުޅުނު ނާކާމިޔާބު ބަޣާވާތުގެ ފަހަތުގައިވާ ތުރުކީގެ އިދިކޮޅު ލީޑަރު ފަތްހުﷲ ގުލެން އެމެރިކާ އިން ތުރުކީއާ ހަވާލުކުރުމަށް ފަސްޖެހުމަކީ ވެސް ތުރުކީން އެމެރިކާ ދެކެ ހިތްހަމަ ނުޖެހޭ މައްސަލައެކެވެ.\nމީގެ އިތުރުން އެމެރިކާ އިން ސޫރިޔާގެ ކުރުދީންނަށް އެހީތެރިވުމާއި އިރާގުގެ ކުރުދިސްތާނުގައި މިނިވަން ދައުލަތެއް އިޢްލާން ކުރުމަށް ކުރުދީން ކުރާ މަސައްކަތްތަކަށް އަޑިއަޑިން އެމެރިކާ ތާއީދު ކުރުމަކީ ވެސް ތުރުކީން އެމެރިކާ ދެކެ ހިތްހަމަ ނުޖެހޭ މައްސަލައެކެވެ. މިކަންތައްތަކާ ގުޅިގެން ތުރުކީ ގެންދަނީ އެމެރިކާގެ ދެ ހަތުރުންކަމަށްވާ އީރާނާއި ރަޝިޔާ އާ ގުޅުންތައް ބަދަހިކުރަމުންނެވެ. ތުރުކީ ނޭޓޯގެ ގައުމެއްގެ ގޮތުގައި އޮވެ ތުރުކީންވަނީ ރަޝިޔާއިން ހަތިޔާރު ގަތުމުގެ މަސައްކަތް ވެސް ފަށާފައެވެ.\nމިއީ އެމެރިކާ ދެރަކޮށްލުމުގެ ގޮތުން ތުރުކީ އެޅި ފިޔަވަޅެއްކަމަށްވަނީ ބެލެވިފައެވެ. މިކަންތައްތަކާ ގުޅިގެން ތުރުކީއާ ފާޅުގައި ކުރިމަތިލާން އެމެރިކާއަށް ކެރިފައެއް ނުވެއެވެ. މީގެ ބަދަލުގައި އެމެރިކާގެ މަސްއޫލުވެރިންވަނީ ތުރުކީއާއި އެމެރިކާއާ ދެމެދު އުފެދިފައިވާ ޑިޕްލޮމެޓިކް އަރާރުންތަކަށް ހައްލެއް ގެންނަން ބޭނުންވާ ކަން ހާމަކުރައްވައި ވާހަކަ ދައްކަވާފަ އެވެ. ސަބަބަކީ ތުރުކީއަކީ އެމެރިކާއަށް ގޯނާކުރެވޭ ވަރަށްވުރެ އެމެރިކާއަށް މުހިއްމު އަދި އެއަށްވުރެ ހުރިހާ ގޮތަކުން ވެސް ބާރުގަދަ އަދި ބުރަދަންހުރި ގައުމަކަށްވުމެވެ.


vnews - Thiya Loaibaa Dhurah ge promotional lava aammu kohffi\n"ތިޔަ ލޯތްބާ ދުރަށް"ގެ ޕްރޮމޯޝަނަލް ލަވަ އާންމުކޮށްފި\nއޮލިމްޕަހުގައި އަންނަ މަހު ރިލީޒްކުރަން ހަމަޖެހިފައިވާ ދިވެހި ފިލްމު "ތިޔަ ލޯތްބާ ދުރަށް"ގެ ޕްރޮމޯޝަނަލް ލަވަ އާންމުކޮށްފި އެވެ.\nއޭޕްރީލް މަހުގެ 21 ވަނަ ދުވަހު މި ފިލްމު ޕްރިމިއާ ކުރުމަށް ތާވަލުކޮށްފައިވާއިރު ފިމްލުގެ 80 އިންސައްތަ މަސައްކަތް މިހާރު ވަނީ ނިންމާލާފަ އެވެ.\nމި ދުވަސްވަރު ފިލްމުގެ ޕްރޮމޯޝަން މަސައްކަތްތައް ފެށިގެން ކުރިއަށްދާއިރު މިފިލްމުގެ ޕްރޮމޯޝަނަލް ލަވަ މިއަދު އާންމުކޮށްފައިވަނީ ފިލްމުގެ ފޭސްބުކް ޕޭޖުގަ އެވެ.\nމަޝްހޫރު ވާހަކަ ލިޔުންތެރިޔާ މަރިޔަމް މޫސާ (މަރީ)ގެ ވާހަކައަކަށް އޭނާ ފުރަތަމަ ފަހަރަށް ޑައިރެކްޓް ކުރާ "ތިޔަ ލޯތްބާ ދުރަށް"ގެ ޕްރޮމޯޝަނަލް ލަވަ ކިޔާދީފައިވަނީ އިބްރާހިމް ނިފާރު (ތިއްތި) އެވެ. މި ލަވައިގެ ޅެން ހަދާދީފައިވަނީ އިސްމާއިލް މުބާރިކް އެވެ.\nފިލްމުގެ ހުރިހާ މަންޒރެއްވެސް ސްރީލަންކާގައި ޝޫޓްކޯށްފައިވާއިރު ޕްރޮމޯޝަނަލް ލަވައިން ފެނިގެންދަނީ އަހުމަދު އަޒްމީލް (އަޒޭ) އާއި މަލީހާ ވަހީދު (މަލް) އެވެ. މީގެ އިތުރުން ފިލްމުގެ ޓީޒާއިން ފެނިގެންދާ ހުރިހާ ތަރިންވެސް ޕްރޮމޯޝަނަލް ލަވައިން ފެނިގެން ދެއެވެ.\nމަރީގެ އަމިއްލަ ވާހަކަ އަކަށް ތައްޔާރުކޮށް ޓެކްނޯ މީޑިއާއިން ޕްރޮޑިއުސް ކޮށްފައިވާ "ތިޔަ ލޯތްބާ ދުރަށް" މާލޭގައި ޕްރިމިއާ ކުރާއިރު ލަންކާގައިވެސް މި ފިލްމު ދައްކާނެ ކަމަށް މަރީ ބުންޏެވެ. މަރީ ބުނީ މިއީ އޭނާ އަށް ވަރަށް ހާއްސަ ފިލްމެއް ކަމަށާއި، ފިލްމަކީ ބެލުންތެރިންނަށް ކަމުދާ ފިލްމަކަށް ވާނެ ކަމަށް އުއްމީދު ކުރާ ކަމަށެވެ.\nތިނެސްކަން ލޯބީގެ ވާހަކައަކަށް ތައްޔާރުކޮށްފައިވާ "ތިޔަ ލޯތްބާ ދުރަށް"ގެ ޝޯަތަކަށް އޮންލައިންކޮށް ޓިކެޓް ބުކްކޮށްދެމުންގެންދާއިރު މިފިލްމުގެ ޕްރޮމޯޝަންގެ ބޮޑު ބައެއް ކުރިޔަށް ގެންދަނީ ފޭސްބުކްގައެވެ.\n"ތިޔަ ލޯތްބާ ދުރަށް" ގެ ފޭސްބުކް ޕޭޖުގައި މިއަދު ޕްރޮމޯޝަނަލް ލަވަ އާންމުކޯށްފައިވާއިރު މީގެ ކުރިން ވަނީ ދެ ޓީޒާވެސް އާންމު ކޮށްފައެވެ. މި ދެ ޓީޒާއިން ފެންނަ ތަރިންނަކީ ފިލްމުގެ ލީޑް ރޯލް އަދާކުރާ މަލީހާ ވަހީދު (މަލް) އާއި، އަހްމަދު އަޒްމީލް (އަޒޭ) އާއި އިތުރުން މަރިޔަމް ޝަހުޒާ (ޝަހޫ) އާއި އޭނާގެ ފިރިމީހާ އަހްމަދު އަމަން (ޓޮމް) އާއި ސުޖީތާ އަބުދުﷲ (ޖީ)، އާރިފާ އިބްރާހިމް އާއި ލަންކާގެ ބަތަލާއެއް ކަމަށްވާ އުދޭނީ އެވެ.\nމަރީ އަކީ ދިވެހިންގެ ތެރޭގައި މަގްބޫލު ގިނަ ވާހަކަތަކެއް ލިޔެފައިވާ މަޝްހޫރު ވާހަކަ ލިއުންތެރިޔެއެކެވެ. 2011 ވަނަ އަހަރު ފަރިވާ ފިލްމްސް އިން އުފެއްދި ދިވެހި ފިލްމު "ސަޒާ" އަކީ އޭނާގެ ވާހަކައަކަށް ތައްޔާރުކޮށްފައިވާ ފިލްމެކެވެ.


Spanish League Ge Hattrick Record Messi Ah - Vaguthu\nމެސީގެ 35 ވަނަ ހެޓްރިކާއެކު ބާސާ އަށް ފަސޭހަ މޮޅެއް\n8 މަސް ކުރިން ( ޑިސެމްބަރު 8, 2019 )\nސްޕެނިޝް ލަލީގާގައި އާޖެންޓީނާގެ ފުޓްބޯޅަ ތަރި ލިއޮނެލް މެސީ ކާމިޔާބުކުރި 35 ވަނަ ހެޓްރިކާއެކު ބާސެލޯނާ އިން މަޔޯކާގެ މައްޗަށް ފަސޭހަ މޮޅެއް ހޯދައި އަލުން ލީގް ތާވަލުގެ އެއްވަނަ އަށް ޖެހިލައިފި އެވެ.\nކޭމްޕްނޫގައި ރޭ ކުޅުނު މެޗު ބާސާ އިން ކާމިޔާބުކުރީ 5-2 އިންނެވެ. މި މޮޅާއެކު ބާސާ އަށް އެއްވަނަ ލިބެނީ 34 ޕޮއިންޓާއެކު އެވެ. ދެވަނައިގައި ވިއްދާފައި އޮތް ވާދަވެރި ރެއާލް މެޑްރިޑަށް ވެސް ހަމަ އެ އަދަދަށް ޕޮއިންޓް ލިބިފައިވީ ނަމަވެސް ބާސާ އޮތީ ރެއާލަށް ވުރެ ލަނޑުގެ ގޮތުން ކުރީގަ އެވެ. ލަލީގާ ތާވަލުގެ ތިންވަނައިގައި 30 ޕޮއިންޓާއެކު ސެވިއްޔާ އޮތް އިރު ހަތަރު ވަނަ ލިބެނީ 26 ޕޮއިންޓް ހަމަކޮށްގެން ރެއާލް ސޮސިއެޑާޑަށެވެ.\nއަމިއްލަ ދަނޑުގައި ކުޅުނު މެޗުގައި ބާސާ އިން މަޔޯކާ ކޮޅަށް ފަސް ލަނޑު ޖެހި އިރު އޭގެ ތެރެއިން ތިން ލަނޑު ކާމިޔާބުކޮށް ކެޕްޓަން މެސީ ވަނީ ރެކޯޑު ފޮތުން ޖާގަ ހޯދައިފަ އެވެ. މި މެޗުގައި މެސީ ހެދި ހެޓްރިކާއެކު އޭނާ ވަނީ ސްޕެނިޝް ލީގުގެ ތާރީހުގައި ވެސް އެންމެ ގިނަ ހެޓްރިކް ހަދައިގެން ޕޯޗުގަލްގެ ކްރިސްޓިއާނޯ ރޮނާލްޑޯ ހަދާފައިވާ ރެކޯޑު މުގުރާލާފަ އެވެ.\nރޭގެ މެޗާއި 32 އަހަރުގެ މެސީ ކުރިމަތިލީ ދާފި ފަހުން ޕެރިހުގައި އޮތް ފްރާންސް ފުޓްބޯޅަ އެވޯޑް ހަފްލާގައި އަހަރުގެ އެންމެ މޮޅު ފުޓްބޯޅަ ކުޅުންތެރިއާ އަށް ދިން “ބެލޮންޑިއޯ އެވޯޑް” ރެކޯޑު ހަވަނަ ފަހަރަށް އުފުލާލުމަށްފަހު އެވެ. މެސީ ވަނީ އޭނާގެ ހަވަނަ ބެލޮންޑިއޯ އެވޯޑު މެޗުގެ ކުރިން ކޭމްޕްނޫ އަށް މެޗު ބަލަން ގޮސް ތިބި ކްލަބުގެ ސަޕޯޓަރުންނަށް ދައްކާލައިފަ އެވެ.\nބާސާގެ ފަރާތުން ޖުމްލަ ގޮތެއްގައި މޮޅު ކުޅުމެއް ފެނިގެންދިޔަ މި މެޗުގައި ގިނަ ވަގުތު ބޯޅަ ހިފަހައްޓައިގެން ކުޅުނީ ވެސް އެޓީމުންނެވެ. މެޗުގައި ބާސާ އިން ޖެހި ފުރަތަމަ ލަނޑު މެޗު ފަށައިގެން މާގިނައިރުތަކެއް ނުވަނީސް ޖަހައިދިނީ އެންޓޮއިން ގްރީޒްމަން އެވެ. ގްރީޒްމަން މި ލަނޑު ޖެހީ އިދިކޮޅު އޭރިއާ ތެރެއަށް ވަދެ ގޯލްކީޕަރު މަނޯލާ ރެއިނާގެ ބޯ މަތިން ބޯޅަ ގޯލުގެ ތެރެއަށް ފޮނުވާލައިގެންނެވެ.\nބާސާގެ ދެވަނަ ލަނޑު ގްރީޒްމަން ދިން ބޯޅައެއްގައި އޭރިއާ ބޭރުން ރެއިނާ ބީޓް ކޮށްލުމަށްފަހު މެސީ ޖެހި ނަމަވެސް 35 ވަނަ މިނެޓުގައި މަޔޯކާގެ އަންޓޭ ބުޑިމިއާ ވަނީ ޓާސްޓެޖަން ބޯމަތިން ބޯޅަ ގޯލުގެ ތެރެއަށް ވައްދާލައިގެން ނަތީޖާ 2-1 އަށް ބަދަލުކޮށްދީފަ އެވެ.\nބާސާ އަށް އަނެއްކާވެސް ދެ ލަނޑުގެ ލީޑެއް ހޯދައިދިނީ މެސީ އެވެ. އީވާން ރަކިޓިޗް ދިން ބޯޅައެއްގައި މެސީގެ ހަމަލާ މިފަހަރުވެސް އޭރިއާ ބޭރުން ފޮނުވާލި އިރު އެ ބޯޅަ އަމާޒުވީ ސީދާ ގޯލުގެ ކަނަށެވެ. މި ނަތީޖާގައި އޮވެ ފުރަތަމަ ހާފު ނިމެމުން ދަނިކޮށް ބާސާގެ ލީޑު ތިން ލަނޑަށް ފުޅާވީ 43 ވަނަ މިނެޓުގައި ފްރެންކީ ޑިޔޮންގް ތަނަވަސްކޮށްދިން ފުރުސަތެއްގައި ލުއިސް ސުއަރޭޒް ކާމިޔާބުކުރި ހިތްގައިމު ލަނޑުންނެވެ.\nދެވަނަ ހާފުގައި މަޔޯކާގެ ކުޅުން ތަންކޮޅެއް ރަނގަޅުވެގެން ދިޔަ އިރު މިހާފުގެ 64 ވަނަ މިނެޓުގައި ބުޑިމިއާ ވަނީ މެޗުގައި ދެވަނަ ފަހަރަށް ޓާސްޓެޖަންގެ ގޯލު ފޫއަޅުވާލައި ނަތީޖާ 4-2 އަށް ބަދަލުކޮށްފަ އެވެ. މި ލަނޑާއެކު މަޔޯކާ އަށް އުއްމީދު އާވެ އެޓީމުން ދެން ކުޅުނީ ވަރަށް ބޮޑަށް ކުރިއަށް ޖެހިލައިގެންނެވެ.\nފަރަގު ކުޑަ ކުރަން މަޔޯކާ އިން މަސަތްކަތް ކުރި ނަމަވެސް އެކަން ނާކާމިޔާބު ބާސާ އިން ވަނީ މެޗު ނިމެން ދިހަ ވަރަކަށް މިނެޓު ވެފައި ވަނިކޮށް ފަސްވަނަ ލަނޑު ޖަހައި ލީޑު އަނެއްކާވެސް ތިން ލަނޑަށް ފުޅާކޮށްފަ އެވެ. މެސީގެ ހެޓްރިކް ފުރިހަމަ ކުރި މި ލަނޑު އޭނާ ޖެހީ ސުއަރޭޒް ދިން ބޯޅައަކުން ގޯލުގެ އަރިމަތީ ކަނަށް ބޯޅަ ވައްދާލައިގެންނެވެ.\nއާރްތޫރަށް ފިޔަވަޅު އަޅަން ބާސާއިން ނިންމައިފި\nކޮވިޑް-19 ގެ ސަބަބުން އެންމެ ބޮޑު ގެއްލުމެއް ލިބުނީ ބާސާ އަށް: ބާޓޮމެއު\nބާސާގެ ލެޖެންޑް ޒަވީ އަށް ކޮވިޑް-19 ޖެހިއްޖެ


އަނދިރިފަރާތް 21 | Esfiya - Dhivehi Vaahaka Site\nއެމީހާ ރައިނާގެ ގާތަށް ދިޔަ ސަބަބު މިހާރު އަހަންނަށް އެނގިއްޖެއެވެ. މާޒް އަކީ ސީކްރެޓް އޭޖެންޓެއްކަން އެމީހާއަށް ޝައްކުވީއެވެ. އެކަމަކު ކިހިނެއް ހެއްޔެވެ؟\nރޭގަނޑުގެ ވަގުތު އަހަރެންނާއި ރޫޝިން އެޖެންސީ ތެރެއަށް ވަދެގެން އައީ ދާދި އެކު އެކީގައެވެ. ނޫހުދު އަލިން މުޅިތަން ދިއްލިފައި ވީއިރު، އެކި ދިމަދިމާގައި މީހުން ހަރަކާތްތެރި ވާތަން އޭރު އަހަންނަށް ފެނުނެވެ.\n“އަރޫން. މާޒްގެ އަންހެނުންނަށް އެނގޭނެ ދޯ އޭނަ މިތަނުގަ މަސައްކަތް ކުރާކަން؟”\nމަޝްވަރާ ރޫމާ ދިމާއަށް އަހަރެމެން މިސްރާބުޖެހި ވަގުތު ރޫޝިން މަޑުމަޑުން އަހާލިއެވެ. އަހަރެން އޭނާގެ މޫނަށް ބަލާލުމާއެކު އޭނާ އެހުރީ ބޮޑު ވިސްނުމެއްގައިކަން އެނގިގެން ދިޔައެވެ. މިޔަދު ރައިނާ ދެއްކި ވާހަކައިގެ ސަބަބުން އަހަރެމެން ދެމީހުންވެސް މިތިބީ ވަރަށް ކަންތައް ބޮޑުވެފައެވެ. ނަމަވެސް އެވާހަކަ އާރިފް ސާރ ގާތު ދެއްކުމުގެ ކުރިން އަހަރެމެން ބޭނުންވީ މާޒްއާ އެކަމާ ބެހޭގޮތުން ވާހަކަދައްކާލާށެވެ.\n“އާނ، އެނގޭނެ. އެކަމަކު އޭނަގެ ވައިފް ހިއެއް ނުވޭ އެހެން މީހެއް ގާތު އެ ވާހަކަ ދައްކަފާނެހެނެއް. އެވަރުގެ ޔަގީންކަމެއް ލިބުނީމަ ދޯ މާޒް އެކަން ހާމަކުރާނީ އަސްލު.”\nއަހަރެން ވިސްނުންތެރި ކަމާއެކު ބުނެލީމެވެ. ރޫޝިން މަޑުމަޑުން ބޯ ޖަހާލިއެވެ. މަޝްވަރާ ރޫމާ ހިސާބަށް ދެވުމާއެކު އޭނާ ދޮރުގައި ފިންގަރފްރިންޓް ޖަހާލިއެވެ. އެއާއެކު މައްޗަށް ވާގޮތަށް އެ ދޮރު ކެހިގެން ދިޔައެވެ.\nއެތަނުގެ އެތެރޭގައި ބަހައްޓާފައިވާ ކަޅުކުލައިގެ ބިސްބުރު ބައްޓަމަށްވާ ބޮޑު މޭޒު ކައިރީގައި އިން ރާޔާ ފެނުމުން އަހަރެންގެ ތުންފަތުގައި ލުއި ހިނިތުންވުމެއް ދުވެލިއެވެ. ރޫޝިންގެ ފަހަތުން އަހަރެން އެތެރެއަށް ވަނުމާއެކު ދޮރު ލެއްޕިގެން ދިޔައެވެ. އެއަޑަށް ލެޕްޓޮޕުގެ ސްކްރީނަށް ނަޒަރު ހުއްޓާލައިގެން އިން ރާޔާ އިސްއުފުލައި އަހަރެމެންނާ ދިމާއަށް ބަލާލިއެވެ. އެވަގުތު އޭނާ ފިޔަވައި އިތުރު އެހެން މީހަކު މަޝްވަރާ ރޫމުގައި ނެތީ ކީއްވެގެން ބާވައޭ އަހަރެންގެ ހިތަށް އަރަމުން ދިޔައެވެ.\nރާޔާގެ ގާތަށް ފިޔަވަޅެއް އަޅާލަމުން، އަހަރެން ލާނެތް ގޮތަކަށް ވާހަކަދެއްކީމެވެ. އެއާއެކު އޭނާ ތުން އަނބުރާލިއެވެ. އަހަންނަށް މާބޮޑު ސަމާލުކަމެއް ނުދީ އޭނާ އަނެއްކާވެސް ކުރަން އިން މަސައްކަތާއިގެން ކުރިއަށް ދިޔައެވެ. އަހަންނަކަށް އެގޮތެއް ކަމަކު ނުދިޔައެވެ. ހިނގާފައި ގޮސް އަހަރެން ރާޔާގެ ކުރިމައްޗަށްވާ ގޮތަށް ހުރި ގޮނޑީގައި ޖައްސާލީމެވެ. ރޫޝިން ވެސް އައިސް އެތަނުން ގޮނޑިއަކަށް ވެއްޓިގަތެވެ.\n“ކޮބާ އާރިފް ސާރއާ އެހެން މީހުން؟ އަހަރެން ހީކުރީ މީޓިންގް އެއް އޮތީމަ ކަމަށް އަހަރެމެން ގާތު އަންނާށޭ ބުނީ..”\nރޫޝިން ރާޔާއާ ވާހަކަދެއްކިއެވެ.\n“މީޓިންގް އެއް ނެތް މިރެޔަކު.”\nލެޕްޓޮޕުގެ ސްކްރީނުން ނަޒަރު ވަކިކޮށްނުލާ އެއިން ގޮތަށް އިނދެ ރާޔާ ޖަވާބުދިނެވެ.\n“ދެން ކީއްވެ އަހަރެމެން މިތަނަށް ގެނައީ؟ އެހާ ވަރުބަލިވެފައޭ މިހުރީ!”\nރޫޝިން ހަރަންބަނދެލަމުން ރުންކުރު ރާގަކަށް ބުނެލިއެވެ. ފާއިތުވެ ދިޔަ ހަފްތާ ތެރޭގައި އެ މިސްޓާރ ޒެޑްއަކަށް ފާރަލުމުގައި ރެޔާއި ދުވާލު ހޭދަކުރުމުގެ ސަބަބުން ހަޤީޤަތުގައިވެސް އަހަރެމެން ދެމީހުންނަށް ވަރުބަލިކަން އިހުސާސް ކުރެވެމުން ދިޔައެވެ.\n“އަމިއްލައަށް ވިސްނާބަލަ ކީއްވެގެންކަން.”\nރާޔާ ރޫޝިންއާ ދިމާއަށް ވަށްކަޅިން ބަލާލުމަށްފަހު ބުނެލިއެވެ. އެއާއެކު ރޫޝިން ބޯ ކަހާލިއެވެ.\n“ދެން ފެޓީ އެސިޑް ކީއްވެ މިތާ ތިއިނީ؟”\nއަހަރެން ރާޔާއަށް ބަލަހައްޓައިގެން އިނދެ އަހާލީމެވެ.\nރާޔާ އަކީ މިދިޔަ އަހަރު ޓީމުގެ އައިޓީ ސެކްޝަންއާ ގުޅުނު އާ މެންބަރެވެ. ޢުމުރުން އެންމެ ސޯޅަ އަހަރުގައި އޭނާ މި އެޖެންސީއާ ގުޅުމާއެކު އޭނާ ވެފައި ވަނީ މިތަނުގައި މަސައްކަތްކުރާ އެންމެ ހަގު އެޖެންޓަށެވެ.\n“އެތަން މާ ހަލަބޮލީ.”\nރާޔާ އެތަނޭ ކިޔައި އެ މުޚާތަބުކުރީ އައިޓީ ސެކްޝަނަށް ކަން އަހަންނަށް އެނގުނެވެ. ހިނިގަނޑެއް ޖަހާލަމުން އަހަރެން ގޮނޑިން ތެދުވެގެން ގޮސް ރާޔާއާ ދާދި ގާތުގައި ހުއްޓެލީމެވެ.\n“ޕިގް ޓެއިލް، ކޯއްޗެއް ތި ސޯލްވް ކުރަނީ؟”\nރާޔާގެ ލެޕްޓޮޕުގެ ސްކްރީނަށް ބަލާލަމުން އަހަރެން ސުވާލުކޮށްލީމެވެ. އެއާއެކު އޭނާ އަނެއްކާވެސް ތުންއަނބުރާލިއެވެ. އަހަރެން އޭނާއާ ދިމާއަށް ފާޑުފާޑުގެ ނަންނަން ކިޔާތީ އޭނާ މިހާރު ހައިރާނެއް ނުވާނެވެ. ފެޓީ އެސިޑް، ޕިގް ޓެއިލް، ޗަބީ، މިއީ އަހަރެން ހައްތަހާވެސް އޭނާއާ މުޚާތަބުކުރާ ގޮތްގޮތެވެ. އޭނާ މި އެޖެންސީއާ ގުޅުނީއްސުރެ އަހަރެންގެ ހިތުގައި އޭނާއަށްޓަކާ ވަނީ ޚާއްސަ މަޤާމެއް ދެވިފައެވެ.\nރާޔާ އަކީ ތުއްތު އިރުއްސުރެ އައްޑޫގެ ކުޑަކުދިންގެ ހިޔާގައި އުޅެ ބޮޑުވި ކުއްޖެކެވެ. އޭނާގެ މައިންބަފައިންނަކީ ކޮންބައެއްކަން ޚުދު އޭނާއަކަށްވެސް ނޭނގެއެވެ. އަހަރެންގެ ހިތުގައި މި އަންހެންކުއްޖާއަށްޓަކާ ޚާއްސަ މަޤާމެއް ދެވުނީ މި ސަބަބާ ހުރެއެވެ. އަހަންނާ އޭނާގެ ޙަޔާތުގައި ވެސް އެއްގޮތް ކަންތައްތަކެއް ހުރީތީއެވެ. އަހަރެންނަކީވެސް މައެއް ބަފައެއް ނެތި، ރަށުތެރޭގައި ގިނަވެފައި ވަނިކޮށް އާރިފް ސާރ މި އެޖެންސީއަށް ގެނައި މީހެކެވެ. ވުމާއެކު، އަހަންނަށް ރާޔާއާމެދު ދެކެވެނީ ކޮއްކޮއެއް ގޮތަށެވެ. ރާޔާ ފެންނަ ކޮންމެ ފަހަރަކު އޭނާ ރައްކާތެރިކުރަންޖެހޭނެ ކަމުގެ އިހުސާސް އަހަންނަށް ކުރެވެއެވެ.\n“ދުރަށް ދޭބަލަ. އަހަރެން ވަރަށް މުހިންމު އެއްޗެކޭ މި ސޯލްވް ކުރަނީ.”\nރުންކުރު ގޮތަކަށް ރާޔާ އެހެން ބުނެލުމުން އަހަރެން ދެއަތުން އޭނާގެ ބޮޑު ދެކޮލުގައި ހިފައި ފިއްތާލީމެވެ.\n“ޗަބީ ޗަބީ ކޮލެކޭ ދޯ؟”\nދޯއަށް ދަމާލަމުން އަހަރެން އެހެން ބުނުމާއެކު އޭނާ އަހަރެންގެ އަތް ފޮޅުވާލިއެވެ. ދެބުމަ ގޮށްޖަހާލަމުން އޭނާ ހަރަންބަނދެލީ ރުޅިއައިސްފައިވާ މިންވަރު ހާމާކުރުމަށް ތޯއްޗެވެ. ރާޔާ ރުޅި އައީމަ އަދި މާ ލޯތްބެވެ. މިހާރު އެ ދޮން މޫނުމަތި ވަނީ ކޮންމެވެސް ވަރަކަށް ރަތް ވެފައެވެ. އެ ތުންފަތް ވަނީ އޫކޮށްލެވިފައެވެ.\n“ރޫޝިންއާ ދެމީހުން މިތަނުން ނިކުމެބަލަ!”\nރާޔާ ބާރަކަށް ބުނެލިއެވެ.\n“މީ ރާޔާގެ ތަނެއް ނޫނެއްނު؟ ވަން ވޯޑް. ނު-ނި-ކު-ން-ނާ-ނަ-ން!”\nރޫޝިން ގޮތްދޫ ނުކުރާ ރާގަކަށް ބުނެލިއެވެ. ރާޔާ ތުން އަނބުރާލުމަށްފަހު އަނެއްކާވެސް އޭނާގެ މަސައްކަތް ކުރިއަށް ގެންދެވޭތޯ އުޅުނެވެ. ނަމަވެސް އަހަރެން އޭނާގެ ބޮލުގައި ދެފަރާތަށް ވާގޮތައް އައްސާފައިވާ އިސްތަށިގަނޑާ ކުޅެލުމާއެކު އަނެއްކާވެސް އޭނާގެ ރުޅިގަނޑު ފަޅައިގެން ދިޔައެވެ. ގޮނޑިން ތެދުވެ އޭނާ އަހަންނާ ދިމާއަށް ބަލާލީ އަލިފާނުގެ ނަޒަރަކުންނެވެ.\n“ދެމީހުން މޮޔަވެގެންތަ ތިއުޅެނީ؟ ނޭނގޭތަ މިރެއަކީ ކޮން ރެއެއް ކަމެއް؟؟”\nރާޔާ ބާރަކަށް އެހެން ބުނުމާއެކު އަހަރެން ކުޑަކޮށް ސިހިގެން ވެސް ދިޔައެވެ. މިޔަދު ނޫނަސް އަހަރެން އޭނާއަށް ޖެއްސުން ކުރަމެވެ. ނަމަވެސް އޭނާ މިހާ ރުޅިއައިސްފައި ހުއްޓާ އަހަރެން މިދެކުނީ އަދި އަލަށެވެ.\n“ޑޯންޓް ޓެލް މީ ޔޫ ފޮގޮޓް.”\nއަހަރެންނާ ރޫޝިން އެއްޗެކޭ ނުބުނުމުން ރާޔާ އަނެއްކާވެސް ބުނެލިއެވެ. އެއާއެކު އަހަންނަށް ބަލާލެވުނީ ރޫޝިންގެ މޫނަށެވެ. މިރެއަކީ ކޮން ރެޔެއް ހެއްޔެވެ؟ މިއީ ވަކި ޚާއްސަ ރެޔެއް ހެއްޔެވެ؟ ރޫޝިންގެ މޫނުމަތިން ވެސް ފެނިގެން ދިޔައީ ސުވާލުމާކުތަކެކެވެ.\n“ހީވިޔޭ ހަނދާންނެތިފަހެން. އެހެންވެއެއްނު ތިހާ މަޖާކޮށްކޮށްފަ ތި އުޅެނީ. ކަމުގެ ސީރިއަސްކަން ނޭނގި..”\nރާޔާ މަޑުމަޑުން ބުނެލިއެވެ.\n“ކޮން ރެޔެއްތަ މިއީ؟”\nއަހަރެން ހަރަން ބަނދެލަމުން ސުވާލުކޮށްލީމެވެ.\n“މިއީ އެއްކަލަ ހާދިސާއަށް2އަހަރު ފުރޭ ރޭ. އާރިފް ސާރ ތި ދެމީހުންނަށް މިތަނަށް އަންނަން އެންގީ އެހެންވެ.”\nރާޔާގެ އެ ވާހަކައާއެކު އަހަރެންގެ ދުލުގައި ތަޅެއް އެޅުވުނު ކަހަލައެވެ. ރޫޝިންގެ މޫނުގެ ކުލަވަރުވެސް ވަގުތުން ބަދަލުވެގެން ދިޔަތަން އަހަންނަށް ފެނުނެވެ. މިއީ… އެ ހާދިސާއަށް ދެ އަހަރު ފުރޭ ރޭ ހެއްޔެވެ؟ އެކަން ރޭކާލުމާއެކު އަހަންނަށް ވަގުތުން އަމިއްލަ ނަފްސު ކުށްވެރި ކުރެވުނެވެ. މި ހަފްތާ ތެރޭގައި މާ ބުރަކޮށް އުޅުނު ނަމަވެސް އެވަރުގެ ބޮޑު ކަމެއް އަހަރެންގެ ސިކުނޑިން ކައްސާލައިގެން ގޮސްގެން ނުވާނެއެއް ނޫން ހެއްޔެވެ؟\n“ބާރަ ޖަހާއިރު މެއިން ހޯލްގަ ސެރެމޮނީ.”\nރާޔާ އެހެން ބުނުމާއެކު އަހަރެން މަޑުމަޑުން ބޯ ޖަހާލީމެވެ. ވާހަކަދައްކާނެހާ ހިތްވަރުވެސް އަހަރެންގެ ހަށިގަނޑުގައި އެވަގުތު ނެތް ފަދައެވެ. މަޑުމަޑުން އަހަރެން ރާޔާގެ ގާތުގައިވާ ގޮނޑީގައި އިށީނީމެވެ. ދެ އަހަރު ކުރީގެ ހަނދާންތައް ސިކުނޑީގައި އެނބުރެން ފެށުމާއެކު އަހަންނަށް މަޑުމަޑުން ދެލޯ މަރައިލެވުނެވެ.\nގަޑިން ބާރަ ޖެހިއިރު އަހަންނާއި ރޫޝިން އަދި ރާޔާ ހުރީ މެއިން ހޯލްގައެވެ. ޓީމުގެ މެންބަރުންނާއެކު ސަފުގައި އެތުރިގެން ތިބިއިރު އަހަރެމެންގެ ދެމެދުގައި މާގިނަ ވާހަކަތަކެއް ނުދެކެވެއެވެ. ކުރީގެ ހަނދާންތައް އާވުމާއެކު ހުރިހާ އެންމެންގެ ހިތްތަކަށްވެސް ވަނީ ވަރަށް ފުން އަސަރުތަކެއް ކުރުވާފައި ކަން ޔަޤީނެވެ. ރޫޝިންގެ މޫނުމަތިންވެސް މިހާރު ފެންނަމުން ދިޔައީ މަޑުމޮޅިކަމެވެ. ރިޒާމް އާއި މާޒްވެސް އަހަރެމެންނެކޭ އެއް ސަފުގައި އިސްޖަހާލައިގެން ތިއްބެވެ. މުޅި މާހައުލަށް ވެރިވެފައި ވަނީ އާދަޔާ ޚިލާފު ހަމަހިމޭންކަމެކެވެ.\nހަތަރުފާރުގައި ބިއްލޫރި ޖަހާފައިވާ އެ ހޯލްގައިވާ ބޮޑު ސްޓޭޖަށް އާރިފް ސާރ އާ އިތުރު ދެމީހަކު އަރައި އެތަނުގައިވާ ކާޓެއިން ކަހާލިއެވެ. އެއާއެކު އެ ބިތުގައިވާ ބޮޑެތި ފޮޓޯ ލޯގަނޑުތައް ކަޝްފު ވެގެން ދިޔައެވެ. އެ ފޮޓޯތަކުގައި އެވަނީ އެމީހުންނެވެ. އެ ހާދިސާގައި މި ދުނިޔެ ދޫކޮށް ދިޔަ ބަޠަލުންތަކެވެ. މީގެ ދެއަހަރު ކުރިން އިންޑިޔާ ބަޔަކު ރާއްޖެއަށް ހަމަލާ ދިނުމާއެކު އެމީހުންނާ އެޖެންސީގެ މީހުންނާ ދެމެދު ހިނގައި ދިޔަ ކުރިމަތިލުން ތަކުގައި އެޖެންސީގެ ޖުމްލަ ފަނަރަ މީހަކު ވަނީ މި ދުނިޔެއާ އަލްވަދާޢު ކިޔާފައެވެ.\nއެ ފޮޓޯތަކުގެ ތެރެއިން އަހަރެންގެ ކަޅި ހޯދަމުން ދިޔައީ ހަމަ އެންމެ ސޫރައެކެވެ. އެތަނުން ތިން ވަނައަށް ހުރި ޝުބާގެ ތަސްވީރު ފެނުމާއެކު އަހަންނަށް ހިންދިރުވާލެވުނެވެ. ކަރުތެރޭގައި އެއްޗެއް ތާށިވެފައިވާ ކަމުގެ އިހުސާސް އަހަންނަށް ކުރެވެމުން ދިޔައެވެ. އެންމެ ފަހުން އަހަންނާ ޝުބާއާ ދެމެދު ދެކެވުނު ވާހަކަތައް ހަނދާނަށް އަންނަން ފެށުމާއެކު އަހަރެންގެ ދެލޯ ފެންކަޅިވެގެން ދިޔައީ އިޚްތިޔާރުން ބޭރުގައެވެ.\n“ޝުބްއަށް ރަނގަޅުވާނެ އޭނަ ކޮންމެ ކަމެއް ކުރިޔަސް..”\nމިއީ ހިތްހަމަނުޖެހިފައި ހުރެ އަހަރެން އެންމެފަހުން ޝުބާއާ ދިމާއަށް ބުނެލި ޖުމްލައެވެ. ޝާކިން ސަލާމަތްކޮށްދޭށޭ ކިޔައި އެފަކީރު ކިހާ އާދޭހެއް ކުރި ހެއްޔެވެ؟ ކިހާ ކަރުނައެއް އެޅި ހެއްޔެވެ؟ ނަމަވެސް އަހަރެން…އަހަރެން އޭނާގެ އެންމެ ފަހު އެދުމަށްވެސް ދިނީ ބީރު ކަންފަތެކެވެ. އެ ދުވަހު ޝާކިންއާއެކު އޭނާ މި ދުނިޔެއާ އަލްވަދާޢު ކީހިނދު އަހަރެންގެ ހިތަށް ކުރި އަސަރު ދެނެވޮޑިގެންވާނީ އެންމެ ފަރާތެކެވެ. އެހެން އެއްވެސް މީހަކަށް ނޭނގުނަސް އަހަރެން ފެށުނީއްސުރެ ޝުބާ ދެކެ އިންތިހާއަށް ލޯބިވީމެވެ.\nއެދުވަހު އަހަންނަށް އެހެން ކަންތައް ކުރެވުނީ އަހަރެންގެ އަމިއްލަ އެދުން ބޮޑުކަމުންނެވެ. ޝުބާ ޝާކިން ސަލާމަތްކޮށްދިނުމަށް އެދި ރޮއި އާދޭސްކުރަން ފެށުމުން ހަޤީޤަތުގައި އަހަރެންގެ ހިތުގައި ޙަސަދައިގެ ހުޅުކޮޅެއް ރޮއިވީއެވެ. ޝާކިންއަށް އަޅާލާ ފަދައިން އޭނާ އަހަރެންނަށް ވެސް އަޅާލާނެ ނަމައޭ އެދުވަހު އަހަރެންގެ ހިތަށް އެރިއެވެ. ޝާކިން ދެކެ ލޯބިވާ ފަދައިން އޭނާ އަހަރެން ދެކެ ވެސް ލޯބިވާނެ ނަމައޭ ހިތަށް އެރިއެވެ. ނަމަވެސް… ނަމަވެސް މިޔަދު މަންޒަރު މިވަނީ މުޅިން ބަދަލުވެފައެވެ. މިހާރު ޝުބާ އެވަނީ އަހަރެމެން އެންމެން ދޫކޮށް އެހެން ދުނިޔެއަކަށް ޙިޖުރަކޮށްފައެވެ. ދެން އަހަންނަށް ޝުބާގެ އެރީތި ސޫރައެއް ދުވަހަކުވެސް ނުފެންނާނެއެވެ. އެ ހިތްގައިމު އަޑެއް ދުވަހަކުވެސް ނީވޭނެއެވެ.\nދެލޮލުން ފޭދިގެން އައި ކަރުނަތައް އަހަރެން އަތުގެ ނުފުށުން ފުހެލީމެވެ. އެ މަންޒަރު އަހަރެންގެ ކައިރީގައި ހުރި ރާޔާއަށް ފެނުމާއެކު އޭނާ އަހަރެންގެ އަތަށް ފިތާލީ ހިތްވަރު ދިނުމުގެ ގޮތުންނެވެ. ނަމަވެސް އަހަރެންގެ ހިތް އެވަގުތު ހީވީ ފަޅައިގެން ހިނގައިދާނެހެންނެވެ. އަހަރެން ހުރީ އަޑުން އަޑު ނަގައި، އަޑުގެ ކޮޅަށް ރޮއިގަންނަން ބޭނުންވެފައެވެ. ނަމަވެސް ވަގުތާ ހާލަތުގެ ގޮތުން އަހަރެން ކެތްކުރީމެވެ.\nސެރެމޮނީ ނިމުމާއެކު އަހަރެން ވަގުތުން އެޖެންސީގައި ހުންނަ އަހަރެންގެ ކޮޓަރިއަށް ދިއުމަށް މިސްރާބުޖެހީމެވެ. އަހަރެން ބޭނުންވީ އެކަނިވެލާށެވެ. ޝުބާގެ ހަނދާންތައް ރަނގަޅަށް އާކޮށް، ހިތުގައިވާ އުދާސްތައް ކަރުނައިގެ ސިފައިގައި ބޭރުކޮށްލާށެވެ. ކޮޓަރިއަށް ވަދެ ދޮރު ތަޅުލުމަށްފަހު އަހަރެން އެނދުމައްޗަށް ވެއްޓިގަތީމެވެ. ބާލީހުގައި ބާރަކަށް ބައްދާލުމަށްފަހު އަހަރެން ދެލޯ މަރައިލީމެވެ.\n“ޝުބް.. އައިމް ސޯ ސޮރީ..”\nވައި އަޑުން އަހަރެންގެ އަނގައިން އެ ބަސްތައް ނިކުމެގެން ދިއުމާއެކު އަހަންނަށް ގިސްލެވެން ފެށުނެވެ. އެތައް އިރަކު އަހަރެން ދެލޮލުން ކަރުނަ އޮހޮރުމުގައި އެރޭ ހޭދަކުރީމެވެ. ޝުބާ އެނބުރި އަންނާނެ ނަމައޭ އަހަރެންގެ ހިތަށް އެރީ ކިތައް ފަހަރު ކަމެއް ވެސް ނޭނގެއެވެ.\nއިރުގަނޑެއްފަހުން ކޮންމެވެސް މީހަކު ކޮޓަރީގެ ބެލް އަޅާލި އަޑު އިވިގެން ދިޔައެވެ. މޫނު ރީތިކޮށް ފުހެލައި، ހަމަޖެހެން މަސައްކަތްކުރަމުން އަހަރެން ހިނގާފައި ގޮސް ދޮރު ހުޅުވާލީމެވެ. ދޮރުމަތީގައި ތިބި ރޫޝިންއާއި ރިޒާމް އަދި މާޒް ފެނުމުން އަހަރެން ހިތްދަތި ގޮތަކަށް ހިނިތުންވެލީމެވެ.\nއަހަރެން އެމީހުނަށް އެތެރެއަށް ވަންނަން ދަޢުވަތު ދިނީމެވެ. އެ ތިން މީހުންގެ މޫނުތައް ވެސް ވަނީ އަހަންނެކޭ އެއްގޮތަށް މިލާ މޯޅިފައެވެ. ގައިގައި ހަކަތަ ނެތް ފަދައަކުން އެމީހުން ހިނގާފައި އައިސް ކޮޓަރީގައިވާ ސޯފާގައި އިށީންތަން ފެނުމުން އަހަރެންގެ ހިތަށް އަނެއްކާވެސް ތަދުވިއެވެ. ޝުބާ މި ދުނިޔެ ދޫކޮށް އެދިޔައީ ހާދަހާ ގިނަ ބައެއްގެ ހިތްތަކަށް ތަދުކޮށްފައޭ އަހަރެންގެ ހިތަށް އެރިއެވެ.\n“ދެ އަހަރުވީދޯ އޭގެ ފަހުން.. އެކަމަކު ހީވަނީ އެއީ އިއްޔެ ވީ ކަމެއް ހެން..”\nއިރުކޮޅެއްގެ ހަމަހިމޭންކަމަށްފަހު ރިޒާމް މަޑުމަޑުން ބުނެލިއެވެ. އަހަރެން ބޯ ޖަހާލީމެވެ.\n“އައި މިސް ހާރ.”\nރޫޝިން ކުރެހިފައިވާ އަޑަކުން ބުނެލިއެވެ. އެ އަޑުންނާއި، ދުޅަވެފައިވާ ދެލޮލުން އޭނާ ރޮއިފައިވާ މިންވަރު ހާމަވެއެވެ.\nމާޒް މަޑުމަޑުން ބުނެލިއެވެ. ޝުބާ މަތިން ހަނދާންނުވާނީ ކާކު ހެއްޔެވެ؟ އެއީ މުޅި ޓީމުގައި ވެސް އުޅުނު އެންމެ މަޖާ، އަދި އެންމެ ސަކަރާތްޖަހަން ފޯރި ހުންނަ މީހާއެވެ.\n“އަހަރެން މިއުޅެނީ މާދަމާ ޝުބާގެ ރަށަށް ގޮސްލަން ވެގެން.. އޭނަގެ ފެމެލީގެ ހާލު ބަލައިލަން އަހަރެން ބޭނުން..”\nރޫޝިން އެހެން ބުނުމާއެކު އަހަންނަށް އޭނާއާ ދިމާ ބަލާލެވުނެވެ. ޝުބާގެ މަރާ ގުޅިގެން އޭނާގެ މައިންބަފައިންނަށް ކޮށްފައިވާ އަސަރު ބަލާލަން އަހަރެންވެސް ވަރަށް ބޭނުމެވެ.\n“ޝިން ދާއިރުން އަހަރެން ވެސް ގެންދަންވީނު؟”\nއަހަރެން މަޑުމަޑުން އަހާލީމެވެ. އެއާއެކު ރޫޝިން އެކަމަށް އެއްބަސްވުމުގެ ގޮތުން ބޯޖަހާލިއެވެ.\nއަނެއްދުވަހު ހެނދުނުގެ ވަގުތު އަހަންނާއި ރޫޝިން، ކުޑަ ލޯންޗެއްގައި އިރުދޭފުއްޓަށް ދިއުމަށް ދަތުރު ފެށީމެވެ. ލޯންޗު ދުއްވަން ރޫޝިން ހުރިއިރު އަހަރެން ލޯންޗުގެ ކުރީ ކޮޅުގައި، ފެންނަމުން ދިޔަ ހިތްގައިމު މަންޒަރުތަކަށް ނަޒަރު ހުއްޓާލައިގެން އިނީމެވެ. ލޯންޗު ދުވަމުން ދާއިރު، ގަދަ ނޫކުލައިގެ ކަނޑުގައި ހުދު ފޮނުތައް އުފެދޭ މަންޒަރަކީ ބަލާލަން ކިހާ ހިތްގައިމު މަންޒަރެއް ހެއްޔެވެ؟ ޖެހެމުންދާ ބާރު ވައިރޯޅިތައް އަހަރެންގެ މޫނުގައި ބީހޭއިރު އެވާ އިހުސާސަކީ ބަޔާންކުރަންދަތި އުފަލެއް ގެނުވާ އިހުސާސެކެވެ.\nއިރުދޭފުށީގެ ބަނދަރަށް ލޯންޗު ގާތްކޮށްލުމާއެކު އަހަރެން ޖެޓީއަށް ފަރިތަކަމާއެކު ފުންމާލީމެވެ. ލޯންޗުގެ ވާތަށް ޖެޓީގައި އައްސާލުމަށްފަހު ރޫޝިން ފައިބަންދެން އަހަރެން އެތަނުގައި މަޑުކޮށްލީމެވެ.\n“ހާދަ ބަރު ދަބަސްގަނޑެކޭ ތި ގެނައީ އެންމެ ދުވަހަކަށް އައި އިރުވެސް..”\nއަހަރެންގެ ދަބަސް ޖެޓީއަށް ބާލަމުން ރޫޝިން ބުނެލިއެވެ. އަހަރެން އެއްޗެކޭ ނުބުނެ ކޮނޑުގައި އެ ދަބަސް އަޅުވާލީމެވެ. ރޫޝިންވެސް އޭނާގެ ދަބަސް އަޅުވާލުމަށްފަހު ލޯންޗުން ފައިބައިގެން އައެވެ.\nރަށުގެ ބޮޑު މަގުތަކުން ހިނގަމުން ދިޔައިރު އަހަންނަށް އެކި ކޮޅުކޮޅަށް ނަޒަރު ހިންގެމުން ދިޔައެވެ. ހުރިހާ މަގުތަކެއްގައި ކަހަލަ ގޮތަކަށް ތާރުއަޅައި، ޒަމާނީ ފެންވަރަކަށް ހަދާފައި ވީނަމަވެސް ރަށުގެ ފެހިކަމަކަށް އެއްވެސް ބަދަލެއް ނާދެއެވެ. ހިޔާދޭ ބޮޑެތި ޖޭމު ގަސްތަކާއި، ހިރުނދު ގަސްތައް ގިނަ މަގުތަކުގައި ހައްދާފައި ވުމުގެ ސަބަބުން އަހަރެމެންގެ ހަންގަނޑުތައް އިރުގެ ގަދަ އަވިން ސަލާމަތްވަމުން ދިޔައެވެ.\nވަކި ހިސާބަކަށް ގޮސްފައި ރޫޝިން ހުއްޓުނެވެ. އެމަގުގައިވާ ގެއެއްގެ ދޮރާއްޓާ ދިމާއަށް ބަލަހައްޓައިގެން އޭނާ ހިނދުކޮޅެއް ވަންދެން ހުއްޓެވެ.\n“މީ އެ ގެ..”\nރޫޝިން އަހަންނާ ދިމާއަށް ބަލާލަމުން ބުނެލިއެވެ. ނޫކުލައިގެ ބޮޑު ދޮރާއްޓެއް ލާފައިވާ އެ ގޭގެ ވާށާފާރު ވަނީ މަތިކޮށް ރާނާފައެވެ. ފާރުކައިރީގައި މަގުމައްޗަށް ވާގޮތަށް ޖޯލިފައްޓެއް ބަހައްޓާލާފައި ވިއެވެ.\nރޫޝިން އެތެރެއަށް ވަންނަން ނޫޅުމުން އަހަރެން ކެތް މަދުވެފައި ހުރެ ބުނެލީމެވެ. އެއާއެކު ރޫޝިން ކަމަކަށް ތައްޔާރުވާ ފަދައިން ފުންނޭވާއެއް އެތެރެއަށް ދަމާލުމަށްފަހު ބޭރުކޮށްލިއެވެ. އެއަށްފަހު ދޮރާށީގެ ތަޅުގައި ހިފައި ކުޑަކޮށް ހުޅުވާލަމުން އޭނާ އެތެރެއަށް ބޯ ދިއްކޮށްލިއެވެ.\nރޫޝިން ދެތިން ފަހަރަކު ސަލާމް ގޮވާލިއެވެ. އިރުކޮޅެއްފަހުން ބުރުގާ ހެޔޮވަރު ކުރަމުން އެ ގޭގެ ތެރެއިން ނިކުމެގެން އައީ މެދު ޢުމުރުގެ އަންހެނެކެވެ. އަހަންނަށް ވަގުތުން އެއީ ޝުބާގެ މަންމަކަން އެނގިގެން ދިޔައެވެ. އެހާވެސް އެ އަންހެންމީހާގެ މޫނުމަތީގައި ޝުބާއާ ވައްތަރު ގޮތެއް ހުއްޓެވެ.\nރޫޝިން ފެނުމާއެކު ޝުބާގެ މަންމަގެ ދެލޯ ބޮޑުވެގެން ދިޔައެވެ. މިލާފައިވާ އެ މޫނުމަތި ކުޑަ ހިނދުކޮޅަކަށް ނަމަވެސް އުޖާލާވެގެން ދިޔަކަން އަހަންނަށް ފާހަގަވިއެވެ.\n“ރޫޝިން؟ އަވަހަށް އާދޭ އެތެރެއަށް. ކޮންއިރަކުތަ އައީ؟ ކޮން ދަތުރަކު ތިއައީ؟ ގުޅާވެސް ނުލަމެއްނު ދިޔަފަހަކުން.”\nޝުބާގެ މަންމަ އެ ވާހަކަތައް އެއް ފައްޗަކަށް އަމުނާލިއެވެ. އަދި އަހަންނާ ރޫޝިންއަށް އެތެރެއަށް ވަނުމަށް އިޝާރާތްކޮށްލިއެވެ.\n“ދައްތާ، ހަމަ ބިޒީކަމުން ނުގުޅުނީއޭ.”\nބޯ ކަހާލަމުން ރޫޝިން ޖަވާބު ދިނެވެ. ނަމަވެސް އެއީ ކަނޑައެޅިގެން ދޮގެއްކަން އަހަންނަށް އެނގެއެވެ. އޭނާ ޝުބާގެ މަންމައަށް ނުގުޅީކީ ނޫނެވެ. ޝުބާގެ މަންމައަށް ގުޅާނެހާ ހިތްވަރު އޭނާގެ ގައިގައި އޭރު ނެތީއެވެ.\n“އެކަމަކުވެސް ދެން ގުޅާލަން ވާނެއްނު؟ މިއީ ކޮން ކުއްޖެއް؟ ރައްޓެއްސެއްތަ؟”\nޝުބާގެ މަންމަ އަހަންނަށް އިޝާރާތް ކުރަމުން އަހާލިއެވެ. އެއާއެކު ރޫޝިން ބޯ ޖަހާލިއެވެ. އަހަރެންވެސް ޝުބާގެ މަންމަގެ މޫނަށް ބަލާލަމުން ހިނިތުންވާން މަސައްކަތްކުރީމެވެ. އެމޫނު ފެނުމާއެކު އަހަރެންގެ ދެލޯ ކުރިމައްޗަށް ޝުބާ ފެންނަހެން އަހަންނަށް ހީވަމުން ދިޔައެވެ.\n“އިށީންދެބަލަ ތިހެން ނުހުރެ.”\nޝުބާގެ މަންމަ އެހެން ބުނުމުން އަހަންނާ ރޫޝިން އެގޭ ތެރޭގައި ހުރި ސޯފާގޮނޑިތަކުގައި އިށީނީމެވެ. އަހަރެން އެ ގޭގެ އެކި ދިމަދިމާއަށް ނަޒަރު ހިންގާލީމެވެ. ބަލާބެލުމަށް އެއީ ވަރަށް ފުދުންތެރި ބައެއްހެން ހީވެއެވެ. ގޭތެރޭގައި ބަހައްޓާފައި ހުރީ އެންމެ ޒަމާނީ ފަރުނީޗަރެވެ. ނަމަވެސް އަހަރެންގެ ސަމާލުކަން އެންމެ ބޮޑަށް ދަމައިގަތީ ސިޓިންގްރޫމު ފާރުގައި ހަރުކޮށްފައި ހުރި އެމީހުންގެ ޢާއިލީ ފޮޓޯގަނޑަށެވެ. އެ ފޮޓޯގައި ޝުބާއާއެކު އޭނާގެ މަންމަ އާއި ބައްޕަގެ އިތުރުން ޝިބާން ހުއްޓެވެ. އެ އެންމެންގެ މޫނުމަތިންވެސް ފެންނަމުން ދިޔައީ ފުޅާ ހިނިތުންވުމެކެވެ.\n“ހިނގާ ދޯ ސައިބޯން. ވަރަށް ބަނޑުހައިވެފައެއްނު ތި ހުރީ. ދައްތަ އަންނާނަން އިނގޭ ސައި ހަދާލާފަ.”\nއެހެން ބުނުމަށްފަހު ޝުބާގެ މަންމަ ބަދިގެ ފަރާތަށް ހިނގައްޖެއެވެ.\nޝުބާގެ މަރުގެ ޚަބަރު ލިބުމާއެކު އެ ދައްތަގެ ހިތަށް ކިހާ އަސަރެއް ކުރާނެ ހެއްޔެވެ؟ މޫނުމަތިން ހިނިތުންވުމެއް ދައްކައިގެން ހުއްޓަސް އެ ހިނިތުންވުމުގެ ފަހަތުގައިވާ ހިތާމަތައް އަހަންނަށް ރީތިކޮށްވެސް ފެނުނެވެ.\nމާގިނައިރުތަކެއް ނުވަނީސް ޝުބާގެ މަންމަ އަހަރެމެންނަށް ސައިބޯން އައުމަށް ގޮވާލައިފިއެވެ. އަހަންނާ ރޫޝިން ގޮސް ކާގެއަށް ވަދެ މޭޒުދޮށުގައި ހަމަޖެހިލައިގެން އީށީނީމެވެ. އެއާއެކު އެ ދައްތަ އަހަރެމެން ދެމީހުންގެ ތައްޓަށް ރިހަ އަޅައިދޭން ފެށިއެވެ. ރޮށިވެސް ކޮށައިދިނެވެ. އިރުއިރުކޮޅާ އިތުރު އެއްޗެއް ބޭނުންތޯ އަހާލައެވެ. އޭނާ ކަންތައްކުރާ ގޮތުން ހީވަނީ އަހަރެމެން ދެމީހުންނަކީ އޭނާގެ އުފަން ދަރިންހެނެވެ. އެހާވެސް ހިތްހެވެވެ.\n“ދެކުދިން ރަނގަޅަށް ކާތި. ތި ދެކުދިން އައީމަ ދައްތަ އަސްލު ވަރަށް އުފާވެސް ވެއްޖެ. ޝިބާންއާ ދެމީހުން މި ދުވަސްކޮޅު ގޭގަ އުޅޭތީ އަސްލު ގޭތެރެ ވަރަށް ފަޅު. ހިތަށްއަރާ ޝުބާ….”\nޝުބާގެ މަންމައަށް ބުނެވުނީ އެހިސާބަށެވެ. ކުއްލިއަކަށް އެ މޫނުމަތީގައިވާ ހިނިތުންވުން ގެއްލި، އެ މޫނުމައްޗަށް މާޔޫސްކަން ވެރިވިއެވެ. މަޑުމަޑުން އޭނާއަށް ގިސްލެވެން ފެށިއެވެ. ނަމަވެސް ހިތްވަރުކޮށްލާފައި އޭނާ ފެންކަޅިވަމުން ދިޔަ ދެލޯ ބުރުގަލުގެ ކަނަކުން ފުހެލައި އަނެއްކާވެސް ހިނިތުންވާން މަސައްކަތްކުރިއެވެ.\nއަހަންނާ ރޫޝިން ވެސް އިނީ ދެރަވެފައެވެ. ޝުބާގެ މަންމަގެ ހާލު ފެނި އަހަރެންގެ ހިތް ހަމްދަރުދީއިން ފުރިގެން އައެވެ. ނަމަވެސް އަހަންނަށް ކޮށްދެވޭނީ ކޮން ކަމެއް ހެއްޔެވެ؟ އެވަގުތު އަހަންނަށް ޝުބާ މި ދުނިޔެއަށް އަނބުރާ ގެނެވޭނެ ނަމައޭ ހިތަށްއެރިއެވެ.\n“ދެކުދިން ރަނގަޅަށް ކާތި..”\nއެހެން ބުނެލުމަށްފަހު ޝުބާގެ މަންމަ ކާގެއިން ނިކުމެގެން ދިޔައެވެ. އެވަގުތު އަހަންނަށް ބަލާލެވުނީ ރޫޝިންގެ މޫނަށެވެ. އޭނާ ވެސް އިނީ ވިސްނުމަކަށް ގެއްލިފައެވެ.\n“އަރޫން. ހިނގާ ޝުބާގެ މަންމަ ގާތު ބުނަން ޝުބާ އެޖެންސީގަ މަސައްކަތްކުރި ވާހަކަ.”\nއިރުކޮޅަކު އެހެން އިނުމަށްފަހު ރޫޝިން ބުނެލި އެއްޗެއްގެ ސަބަބުން އަހަރެން ކޮށިއެރިއެވެ. ކެއްސަމުން ކެއްސަމުން އަހަރެން އޭނާގެ މޫނަށް ބަލާލީ އެ ކުރަނީ ސަމާސާއެއް ކަމަށް ހީކޮށެވެ. ނަމަވެސް އަހަރެން ހީކުރިގޮތާ ޚިލާފަށް އޭނާގެ މޫނުމަތިން ފެންނަމުން ދިޔައީ ސީރިއަސްކަމެވެ. ސަމާސާގެ އެއްވެސް ކުލަވަރެއް އެ މޫނުމަތިން ފެންނާކަށް ނެތެވެ. ރޫޝިން މޮޔަވީ ހެއްޔެވެ؟\nI know this part isalittle sad.? Well.. how did u feel after reading this?\nFeel free to leave ur comments ingey. 🙂\nAnd How do u think about RAYA? the new character.\nWott???? Shuba maru vee????\nA little sad eh noon thi kollee liaa. Thi rovvaalee. Shuba, the energetic girl? Alhey so sad so sad. Dhen sama ah ehen kamakaa medhu nuves visneyne.. ??\nWhat the heck liaa? Nooo noo she is not dead. I haveafeeling that she isnt.\nAlhe shuba maruv tha? Haadha dhera eyy dhw.. ? eyna genes bala dhen.. masha llah mivaahaka vv reethi.. dhen anna bayah inthizaaru khllan❤\n? Thankyw Hana 🙂\nDhn shuba nethyma haadha dherayeh !\nYeah dhw :(?\nSalhiey mi part vs bt shuba maraaleema v v dhera dw.thanks liaaaaa\nthank u Almaa ?\nMaasha Allah.. Nice but shuba?\nThank u dear ? Alhey Shuba dhw ?\nI think shuba is gonna take revenge like shaakin\nLets see dhw kitty. 🙂 Hama heenukuraa kahala gotheh ves vedhaane ingey ?\nshubaa matey nuvaane :(:(:( save her please foohi her vehje mihaaru\nI think shubaa is not dead yet she is alive konmeves thaakuvani ekahala feelings eh ree ge huri dhen neyge dho shuba ge character nethima varah dheravey? but stry is nice waiting for the upcoming episod❤\nCould Raya be Shuba\nJust wow… ekam shuba :”(\nOwwwww shubaa my favorite character…. I love this part liaa.. Bt shubaa. ?? I’m fan of ur stories… Looking forward to next part.. I haveafeeling that next part would be amazing too..\nSeriouslyy..i can’t belive she is dead..??\nލޯބި June 16, 2021\nލޯބި July 12, 2018


Cricket match ge sababun cricket kulhuntherinah ehen gaumuthakugai thamreen kurumuge furusathu libene - Raees Soalih Cricket match ge sababun cricket kulhuntherinah ehen gaumuthakugai thamreen kurumuge furusathu libene - Raees Soalih\nހާއްސަ މެޗުން ކްރިކެޓް ކުޅުންތެރިންނަށް އިތުރު ދޮރުތަށް ހުޅުވޭނެ - ރައީސް ޞާލިޙް\nއެއާރ އިންޑިއާގެ ޓީމާ ދެކޮޅަށް ކުޅުމަށް ރައީސް ޞާލިޙް ފަރިތަކުރުންތައް ކުރިޔަށްގެންދަވަނީ | ފޮޓޯ:ރައީސް އޮފީސް\nހުކުރު ދުވަހު ކުޅޭ ޙާއްސަ ކްރިކެޓް މެޗުގެ ސަބަބުން ރާއްޖޭގެ ޒުވާން ކްރިކެޓް ކުޅުންތެރިންނަށް އެހެން ޤައުމުތަކުގައި ތަމްރީންކުރުމުގެ ފުރުސަތު ލިބޭނެކަމަށް ރައީސުލްޖުމްހޫރިއްޔާ އިބްރާޙިމް މުޙައްމަދު ޞާލިޙް ވިދާޅުވެއްޖެއެވެ.\nރައީސް ޞޯލިހް މިހެން ވިދާޅުވީ ހުކުރުދުވަހު ހަމަޖެހިފައިވާ ޙާއްސަ ކްރިކެޓް މެޗަށް ތައްޔާރުވުމަށް ކުރެއްވި ޕްރެކްޓިސްތަކުގެ ތެރެއިން މީޑިޔާއާއި ވާހަކަދައްކަވަމުންނެވެ. ރައީސް ވިދާޅުވީ މި މެޗުން ރާއްޖޭގެ ކުޅިވަރަށް، އަދި ވަކިން ޙާއްސަކޮށް ކްރިކެޓަށް ލޯބިކުރާ ޒުވާނުންނަށް އިތުރު ފުރުސަތުތައް ލިބިގެންދާނެކަމަށެވެ.\nއަދި މި ސަރަޙައްދަކީ ދުނިޔޭގެ ކްރިކެޓްގައި އެންމެ މޮޅެތި ޤައުމުތަށް ހިމެނޭ ސަރަޙައްދުކަން ފާހަގަކުރައްވާ ރައީސް ވިދާޅުވީ، ރާއްޖެއަށް ބައިނަލްއަގްވާމީ ފެންވަރުގައި އެންމެ ބޮޑަށް ކުރިޔަށް ދެވިދާނެ އެއް ކުޅިވަރުގެ ގޮތުގައި ކްރިކެޓް ފާހަގަކުރެވޭކަމަށެވެ. އަދި ކްރިކެޓަކީ ރާއްޖޭގައި ކުރިން ވަރަށް ފޯރިއާއެކު ކުޅެމުން އައި ކުޅިވަރެއް ކަމަށާއި، މިހާރުވެސް ހުނަރު ހުރި ޒުވާން ކްރިކެޓް ކުޅުންތެރިން ރާއްޖޭގައި ތިބިކަން ރައީސް ޞާލިޙް ވަނީ ފާހަގަކުރައްވާފައެވެ.\nރައީސް ވިދާޅުވީ މި މެޗަކީ އަދި މިކަމުގެ ފެށުން ކަމަށާއި، ކުރިޔަށް އޮތްތަނުގައި އެހެން ޤައުމުތަކުގެ ޓީމުތައް ރާއްޖެ ގެނައިސް މިފަދަ މެޗުތައް ކުޅެވިގެން ދާނެކަމަށެވެ. އަދި މިފަދަ ފުރުސަތުތަކުގެ ބޭނުން އެންމެ ރަނގަޅު ގޮތުގައި ހިފުމަށް ރާއްޖޭގެ ޤައުމީ ކްރިކެޓް ޓީމުގެ ކުޅުންތެރިންގެ ކިބައިން ރައީސް ވަނީ އެދިވަޑައިގެންފައެވެ.


Ras Online - އިންޑިގޯއިން ރާއްޖެއާއި މުމްބާއީއާ ދެމެދު ޝެޑިއުލް ދަތުރުތައް ފަށައިފި\nއިންޑިގޯއިން ރާއްޖެއާއި މުމްބާއީއާ ދެމެދު ޝެޑިއުލް ދަތުރުތައް ފަށައިފި\nއިންޑިގޯ އެއަރލައިނުން ރާއްޖެއާއި އިންޑިއާއާ ދެމެދު ޝެޑިއުލް ދަތުރުތައް އަލުން ފަށައިފިއެވެ.\nއިންޑިގޯގެ ދަތުރުތައް އޮންނާނީ އިންޑިއާގެ މުމްބާއީއާއި ރާއްޖޭގެ ވެލާނާ އިންޓަރނޭޝަނަލް އެއަރޕޯޓާއި ދެމެދުގައެވެ. ހަފްތާއަކު2ދަތުރުކުރުމަށް ހަމަޖެހިފައިވާ މި އެއާލައިންގެ ފްލައިޓްތައް އޮންނާނީ ކޮންމެ ހަފްތާއެއްގެވެސް ބުރާސްފަތި އަދި އާދީއްތަ ދުވަހު އިންޑިއާގެ މުމްބާއީން ވެލާނާ އިންޓަރނޭޝަނަލް އެއަރޕޯޓަށެވެ.\nކޯވިޑަށްފަހު އިންޑިގޯ އެއަރލައިން ރާއްޖެއަށް ދަތުރުތައް އަލުން ފަށާފައިވަނީ ސެޕްޓެމްބަރުމަހުގެ3ވަނަ ދުވަހުއެވެ. މިއާ އެކު އިންޑިގޯއިން ދަނީ އިންޑިއާގެ ކޮޗިން އާއި ވެލާނާ އިންޓަރނޭޝަނަލް އެއަރޕޯޓާއި ދެމެދު ހަފްތާއަކު ތިން ދަތުރުކުރަމުންނެވެ.\nއިންޑިގޯއިން ރާއްޖެއަށް ޝެޑިއުލް ދަތުރުތައް ފުރަތަމަ ފަށާފައިވަނީ 2018 ވަނަ އަހަރުއެވެ. އަދި އޭގެ ފަހުން އިންޑިގޯއިން ކޮންމެ ހަފްތާއަކު އިންޑިއާގެ މުމްބާއީ، ކޮޗިން އަދި ބެންގަލޫރާއި ރާއްޖެއާއި ދެމެދު ފަސް ފްލައިޓް ދިޔައީ ބާއްވަމުންނެވެ. އިންޑިގޯއަކީ އިންޑިއާގެ އެންމެ ބޮޑު އެއް ބަޖެޓް އެއަރލައިނެވެ.


އޭސީސީގެ ރިޕޯޓްގައި ދޮގު މައުލޫމާތު އެބަހުރި: ސްޓްރާޑާ\nއޭސީސީގެ މެންބަރުން ބޭއްވި ނޫސްވެރިންގެ ބައްދަލުވުމެއްގެ ތެރެއިން: ނިއުޕޯޓް މައްސަލައިގައި އޭސީސީން ނެރެފައިވާ މައްސަލައިގައި ދޮގު މައުލޫމާތު ހިމަނާފައިވާ ކަމުގެ ތުހުމަތު ސްޓްރާޑާ އިން ކުރޭ -- ފޮޓޯ: އަވަސް\nބްރިޖްވިއުއިން ޕްލެޓްފޯމް ޕްރޮޖެކްޓް މައްސަލައިގައި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒުގެ މައްޗަށް ދައުވާކުރަން އޭސީސީން އެކުލަވާލި ރިޕޯޓްގައި ދޮގު މައުލޫމާތު އެބަހުރި ކަމަށް ސްޓްރާޑާ ޕްރައިވެޓް ލިމިޓެޑުން ބުނެފި އެވެ.\nސްޓްރާޑާ ޕްރައިވެޓް ލިމިޓެޑަކީ މުއިއްޒުގެ ހައުސިން މިނިސްޓަރު ކަމުގައި ބްރިޖްވިއުއިން ޕްލެޓްފޯމް ޕްރޮޖެކްޓް ހަވާލުކުރި ކުންފުންޏެވެ.\nސްޓްރާޑާ އިން މިއަދު ނެރުނު ބަޔާނުގައި ބުނެފައިވަނީ މުއިއްޒަށް ދައުވާކޮށްދިނުމަށް އޭސީސީން ޕީޖީ އޮފީހަށް ފޮނުވާފައިވާ ރިޕޯޓްގައި ހަގީގަތް އޮޅޭފަދަ މައުލޫމާތު އެބަހުރި ކަމަށެވެ. އެގޮތުން ހައުސިން މިނިސްޓްރީއާއި އެކު ވެވުނު އެއްބަސްވުމުގައިވާ ޕާކިން އޭރިއާ ހުޅަނގަށް ޖައްސާލުމަށްފަހު އެތަނުގައި ޗާޓައިމް ހެދުމުގެ ހުއްދަ މިނިސްޓްރީން ސްޓްރާޑާ އަށް ދިނުމުން، އެއްބަސްވުމުގައިވާ ސަރަހައްދުގެ އިތުރުން 2464 އަކަފޫޓުގެ ބިމުގެ ސަރަހައްދެއް ސްޓްރާޑާއަށް އިތުރަށް ލިބިފައިވާ ކަމަށް ރިޕޯޓްގައިވާ މައުލޫމާތަކަކީ ދޮގު ކަމަށެވެ.\nއޭސީސީގެ ރިޕޯޓްގައި އިތުރު ސަރަހައްދު ކަމަށް ބުނެފައި އެވަނީ ބްރިޖް ވިއުއިން ޕްލެޓްފޯމާއި އެކު އާންމުންނަށް ބޭނުންކުރެވޭ ގޮތަށް ހުސްކޮށް އޮތް ހުސް ޖާގަ ހިމަނައިގެން ކަމަށްވެސް ބަޔާނުގައިވެ އެވެ. އާންމުންނަށް ބޭނުންކުރެވޭ ގޮތަށް ހުޅުވާލާފައިވާ ސަރަހައްދު ސްޓްރާޑާ އިން އެއްބަސްވުމުގައިވާ މުއްދަތުގައި ބަލަހައްޓައިދެމުން ދިޔަ ނަމަވެސް އެއީ އެ ކުންފުންޏަށް ލިބިފައިވާ އިތުރު ސަރަހައްދެއް ނޫން ކަމަށް ފާހަގަކޮށްފައިވެ އެވެ.\nސްޓްރާޑާއިން ނޮވެމްބަރު 1، 2017 އިން ޖުލައި 1، 2018 އަށް އަރާފައިވާ ކުލި ވާނީ ކުލި ދެއްކުން ލަސްވުމުގެ ސަބަބުން ދައްކަންޖެހޭ ޖޫރިމަނާއާއި އެކު ދައްކާ ހަލާސްކޮށްފައި ކަމަށްވެސް ބަޔާނުގައިވެ އެވެ. ސްޓްރާޑާ އިން ބުނާ ކުއްޔަކީ ބްރިޖު ވިއު ސަރަހައްދުގައި އެ ކުންފުނިން ހެދި ރެސްޓޯރަންޓް، ނިއުޕޯޓްގެ ކުއްޔެވެ. އޭސީސީގެ ރިޕޯޓްގައި ސްޓްރާޑާ އިން 1,976,548 ރުފިޔާ ދައުލަތަށް ނުދައްކާ އޮތް ކަމަށް ބުނެފައިވާތީ އެ ވާހަކަތައް ވެސް ސްޓްރާޑާ އިން ދޮގުކޮށްފައިވެ އެވެ.\nސްޓްރާޑާ އިން އިތުރަށް ބުނެފައިވަނީ އޭސީސީން މިމައްސަލައާއި ގުޅޭގޮތުން ފުރަތަމަ ހިންގި ތަހުގީގުގައިވެސް އަދި މިހާރު ނެރެފައިވާ ރިޕޯޓަށް ވެސް އެ ކުންފުނީގެ އެއްވެސް ބަހެއް ހޯދާފައި ނުވާ ކަމަށެވެ. އަދި އެތައް ފަހަރަކު އެދުމުންވެސް އެފުރުސަތު ދީފައި ނުވާ ކަމަށެވެ. އޭސީސީގެ ރައީސް މަރިޔަމް ޝިއުނާ އަކީ އެކުންފުނީގެ އެއް ޑައިރެކްޓަރާ ޒާތީ މައްސަލައެއް އޮތް ފަރާތެއް ކަމަށްވެސް ފާހަަގަކޮށްފައިވެ އެވެ. އެގޮތުން އެ ކުންފުނީގެ އެއް އައުޓްލެޓް ކަމަށްވާ ނިއުޕޯޓް ބޮއިކޮޓް ކުރުމަށް ހިންގާފައިވާ ކެމްޕޭނުގައި ޝިއުނާ ބައިވެރިވެފައިވާ ކަމަށާއި އެހެންކަމުން ރިޕޯޓްގެ ނަޒާހަތްތެރިކަމާ މެދު ސުވާލު އުފެދޭ ކަމަށްވެސް ސްޓްރާޑާ އިން ބުނެފައިވެ އެވެ.


"Covid vaccine in libey gellumah vure faidhaa bodu"\n"ކޮވިޑް ވެކްސިނުން ލިބޭ ގެއްލުމަށް ވުރެ ފައިދާ ބޮޑު"\nޔޫރަޕިއަން މެޑިސިން އޭޖެންސީގެ އޮފިޝަލުން: ކޮވިޑް ވެކްސިނުން ލިބޭ ގެއްލުމަށް ވުރެ ފައިދާ މާބޮޑު\nކޮވިޑް ވެކްސިންގެ ރައްކާތެރިކަމާ ބެހޭ ގޮތުން ޔޫރަޕިއަން މެޑިސިން އޭޖެންސީ (އީއެމްއޭ) އިން ބަޔާނެއް ނެރެފި އެވެ. އީއެމްއޭއިން ބުނީ ފައިޒާ އަދި މޮޑާނާ ކޮވިޑް ވެކްސިނާ ބެހޭ ގޮތުން ހޯދި ހޯދުމުން ބަލި ކަށިކަމެއް ފެނިފައިވާ ކަމަށާއި އެއީ ނިސްބަތުން ކުޑަ މިންވަރެއް ކަމަށެވެ. ފައިދާ ބޮޑު ކަމަށެވެ\nފައިޒާ އަދި މޮޑާނާ ވެސް ކޮވިޑް ވެކްސިން އުފައްދާފައި ވަނީ އެމްއާރުއެންއޭ ޓެކްނޮލޮޖީއަށް ބަރޯސާ ކޮށެވެ. ޔޫރަޕިއަން މެޑިސިން އޭޖެންސީ ބުނީ މި ދެވެކްސިން ދިން މީހުންގެ ތެރެއިން 321 މީހުނަށް ކުރި ނޭދެވޭ އަސަރެއް ގޮތުން ހިތްދުޅަވުން ތަޖުރިބާ ކުރެވިފައިވާ ކަމަށެވެ.\nއީއެމްއޭއިން ބުނި ގޮތުން އެމްއާރުއެންއޭ ވެކްސިން ދިން 164 މީހަކަށް މަޔޮކާޑައިޓިސް – ހިތުގެ މަސްގަނޑު ދުޅަވުން އަދި 157 މީހަކަށް ޕެރިކާޑައިޓިސް – ހިތުގެ ދުލިފަށް / ހިތް ވަށައި ލެވިފައި އޮންނަ ތުނި ހަން ފަށަލަ ފުއްޕުން ތަޖުރިބާ ކުރެވިފައިވާ ކަމަށެވެ.\nއިންސާނުންގެ ހިތަށް މިފަދަ ހާލަތެއް މެދުވެރިވެއްޖެ ނަމަ ފެންނާނެ އަލާމާތަކީ، އީއެމްއޭ ބުނާ ގޮތުން ނޭވާ ކުރުވުމާއި މޭގައި ރިއްސުން އަދި ޕަލްޕިޓޭޝަން – ހިތުގެ ވިންދު ފާލުން ކެޓުމެވެ. ހިތުގެ ވިންދުގެ ތަރުތީބު ގެއްލުމެވެ.\nކޮވިޑް ވެކްސިނާ ބެހޭ ގޮތުން ދުނިޔޭގެ ސިއްހަތު ޖަމާތްތަކުން ވަނީ ހޯދުންތަކެއް ހޯދާފަ އެވެ. އެމްއާރުއެންއޭ ވެކްސިނުން އެމީހުންނަށް ފާހަގަ ކުރެވުނު ބަލިކަށިކަން ބޮޑަށް ގުޅިފައި ހުރީ އިންސާނުންގެ ހިތާ އެވެ. އިނގިރޭސިވިލާތުގެ ސައިންސްވެރިން ހޯދި ހޯދުމުން ވެސް މިހިސާބަށް ދެވިފައި ވާއިރު ނަތީޖާ އާންމެއް ނުކުރެ އެވެ. އެހެން ނަމަވެސް ބޭނުން މީހަކަށް އޮންލައިންކޮށް ކިޔާލަން ލިބެ އެވެ.\nޔޫރަޕިއަން މެޑިސިން އޭޖެންސީން ބުނީ ގައުމުތަކުގައި ކޮވިޑް ވެކްސިން ދެމުން ގެންދާއިރު މިހާތަނަށް ފައިޒާ / ބަޔޮންޓެކް 177 މިލިއަން ޑޯޒް ދެވިއްޖެ ކަމަށާއި މޮޑަނާ ވެކްސިންގެ 20 މިލިއަން ޑޯޒް ދެވިފައިވާ ކަމަށެވެ. އަދި ބުނީ ވެކްސިނުން ނޭދެވޭ އަސަރު ކުރަނީ ވަރަށް މަދު ބަޔަކަށް ކަމަށެވެ. ވެކްސިން އުފެއްދި ކުންފުނިތަކާ ގުޅިގެން އޭގައި ހުރި ބަލިކަށިކަން ނައްތަން މަސައްކަތް ކުރާނެ ކަމަށް ވެސް އީއެމްއޭއިން ބުންޏެވެ.\nއީޔޫ ކޮވިޑް-19 ކޮވިޑް ވެކްސިން + ފައިޒާ ބަޔޯންޓެކް\nޖަރުމަނުގައި ކޮވިޑް ވެކްސިން 101 އަހަރުގެ އަންހެނަކަށް\nކޮވިޑް އަދި ދުވަސްކޮޅެއް ވަންދެން އުޅޭނެ: ބަޔޮންޓެކް


Tax | Mihaaru\nލީނާ ޒާހިރު ހުސައިން\nDecember 05, 2019 5\nއިންކަމް ޓެކްސް ދައްކަން އޯކޭ، އެކަމަކު ސުވާލުތަކެއް!\nއެކަކު ބުންޏެވެ؛ "އިންކަމް ޓެކްސް ދައްކަން ތައްޔާރެވެ! އެކަމަކު މިކަންކަން ވާނެ ހެއްޔެވެ؟"\nDecember 02, 2019 8\nޓެކްސް ދައްކަން ދަތި މީހުންނަށް ލުޔެއް\nދައްކަންޖެހޭ ޓެކުހާއި އެހެނިހެން ފައިސާ ދެއްކުމަށް ދަތި މީހުންނަށް ލުއި ގޮތްތަކެއް ހޯދައިދިނުމަށް މީރާގެ އެންފޯސްމަންޓް ޕޮލިސީ އަށް ބަދަލުތައް ގެނެސްފި އެވެ.\nއިންކަމް ޓެކްސް ނަގާ އާމްދަނީގެ އެންމެ ދަށް ސީލިންގެ ގޮތުގައި 60،000ރ. ކަނޑައެޅުމަށް ރައްޔިތުންގެ މަޖިލިހުގެ މުޅި ކޮމިޓީން މިއަދު ފާސްކޮށްފި އެވެ.\nމީރާގެ ބޯޑުގެ ޑެޕިއުޓީ ޗެއާޕާސަންކަން ލީނާ އަށް\nދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ)ގެ ބޯޑުގެ ޑެޕިއުޓީ ޗެއާޕާސަން ކަމަށް ލީނާ މުހައްމަދު ޒާހިރު ހުސައިން މިއަދު ހަމަޖައްސައިފި އެވެ.\nއިންކަމް ޓެކްސްގެ ބިލް ކޮމިޓީ އަށް\nއާމްދަނީން ޓެކްސް ނެގުމުގެ ބިލަށް ރައްޔިތުންގެ މަޖިލީހުގައި ބަހުސް ކުރުމަށް ފަހު، އެ ބިލް އިތުރަށް ދިރާސާ ކުރުމަށް ކަމާ ގުޅޭ ކޮމިޓީ އަށް މިއަދު ފޮނުވައިފި އެވެ.\nޕެޑުން ނަގާ ޓެކްސް ޖަރުމަނުން އުވާލައިފި\nއަންހެނުންގެ މައްސަރު މައްސަލަތަކަށް ބޭނުންކުރާ ސެނިޓަރީ އުފެއްދުންތައް "ލަގްޒަރީ" އައިޓަމްތަކެއްގެ ގޮތުގައި ހިމަނާފައި އޮތް އޮތުން ބާތިލުކޮށް، އެފަދަ ބާވަތްތަކުން ނަގަމުން ދިޔަ ޓެކްސް އަންނަ އަހަރުން ފެށިގެން ނުނަގަން ޖަރުމަނުން ބުރާސްފަތި ނިންމައިފި އެވެ.\nކޮމިޝަނާ ޖެނެރަލް އޮފް ޓެކްސޭޝަންގެ މަގާމަށް، މޯލްޑިވްސް އިންލެންޑް ރެވެނިއު އޮތޯރިޓީ (މީރާ) ގެ ކުރީގެ ޑިރެކްޓަ ޖެނެރަލް ފަތުހުﷲ ޖަމީލް އައްޔަން ކުރަން ރައްޔިތުންގެ މަޖިލިހުން...\nޓެކްސް ނަގަންޖެހޭނީ ވިޔަފާރިތަކަށް ދަތިނުވާ ގޮތަށް\nސަރުކާރުން ޓެކްސްތައް ނަގަން ޖެހޭނީ ވިޔަފާރިތަކަށް ދަތިނުވާ ގޮތަށާއި ވިޔަފާރިތައް ކުރިއަރާނެ ނިޒާމެއް ސަރުކާރުން ގާއިމުކޮށްދޭ ގޮތަށް ކަމަށް ޕީޕީއެމްގެ ޕާލަމެންޓްރީ ގްރޫޕްގެ...\nޓެކްސް ނުދައްކައިގެން ފުއާދު އެންމެ ފަހުން ޖަލަށް\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ދައްކަން ޖެހޭ ޓެކްސް ފައިސާ ނުދައްކައިގެން ޓްރޭޑް ޔޫނިއަންގެ ކުރީގެ ރައީސް ފުއާދު ޒާހިރު ދެ މަސް ދުވަހަށް ޖަލަށްލުމަށް ސިވިލް ކޯޓުން ހުކުމްކޮށްފި އެވެ.\n"އާމްދަނީ ލިބޭ އެންމެންގެ އަތުން ޓެކްސް ނަގަންޖެހޭނެ"\nއާމްދަނީ ލިބޭ އެންމެންގެ އަތުން ތަފާތު ކުރުމެއް ނެތި އިންކަމް ޓެކްސް ނަގަން ޖެހޭނެ ކަމަށް ޖުމްހޫރީ ޕާޓީ (ޖޭޕީ) ގެ ލީޑަރު ގާސިމް އިބްރާހިމް މިރޭ ވިދާޅުވެއްޖެ އެވެ.\nދެން އޮތީ އިންކަމް ޓެކްސް! އެކަމަކު އެސުވާލެއް ނާހަން\nއިންކަމް ޓެކްސް ތައާރުފް ކުރުމަކީ މި ސަރުކާރުގެ ވައުދެކެވެ. މިއީ ނޭނގި ހުއްޓާ، ހުޅަނގުގެ ގަދައިގައި އިރު ދަށުން ނެގި ވިލާގަނޑެއް ނޫނެވެ. މިއީ ބަލަން ތިއްބާ، ހެދެމުން ދިޔަ...\nދައުލަތުުގެ ޓެކްސް އިދާރާ މީރާގެ ދައުރު، ޓެކްސްއާ ބެހޭ ސިޔާސަތުތައް ކަނޑައެޅުމުގައި މިހާރަށް ވުރެ ކުޑަކޮށް ފިނޭންސް މިނިސްޓްރީ އަށް އެ ބާރުތައް ދިނުމަށް މި ސަރުކާރުގެ ފަސް އަހަރު ދުވަހުގެ އެކްޝަން ޕްލޭން ގައި ހިމަނައިފި އެވެ.\nAugust 04, 2019 3\nއާމްދަނީގެ 61 ޕަސެންޓް ލިބުނީ ޑޮލަރުން\nމި އަހަރުގެ ދެވަނަ ކުއާޓާގައި ދައުލަތަށް ލިބުނުގެ އާމްދަނީގެ 61 ޕަސެންޓް ބަލައިގަތީ ޑޮލަރުން ކަމަށް ދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފި އެވެ.\nAugust 03, 2019 71\nއެނބުރި އައިސް މިތިބީ އިންކަމް ޓެކްސް ނަގަން: ނަޝީދު\nރާއްޖޭގެ ވެރިކަމަށް އެމްޑީޕީން އެނބުރި އައިސް މިތިބީ އަމިއްލަ ފަރުދުންގެ އާމްދަނީން ޓެކްސް ނެގުމަށް ކަމަށް ރައްޔިތުންގެ މަޖިލިހުގެ ރައީސް، ކުރީގެ ރައީސް މުހައްމަދު ނަޝީދު ރޭ ވިދާޅުވެއްޖެ އެވެ.\nތްރީއޭ އިން 2.7 މިލިއަން ޑޮލަރު ދައްކަން ޖެހިއްޖެ\nދައުލަތަށް 2.7 މިލިއަން ޑޮލަރު (42 މިލިއަނަށް ވުރެ ގިނަ ރުފިޔާ) ދައްކަން ތްރީ އޭ ކުންފުނީގެ މައްޗަށް ސިވިލް ކޯޓުން ހުކުމްކޮށްފި އެވެ.\nމިދިޔަ އަހަރު ޓެކްސްގެ 58 ޕަސެންޓް ލިބުނީ ޑޮލަރުން\nމިދިޔަ އަހަރު ޓެކްސްގެ ގޮތުގައި ލިބުނު ފައިސާގެ 58.5 ޕަސެންޓަކީ ޑޮލަރު ކަމަށް ދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފި އެވެ.


Covid vaccine jehumun mi alaamaai thah feney tha? kanbodu nuvey - Hali News\nކޮވިޑް-19 ވެކްސިން ޖެހުމުން މި އަލާމާތްތައް ފެނޭތަ؟ ކަންބޮޑުނުވޭ!\n19 April 2021, 01:17\nކޮވިޑް-19 އަށް ދުނިޔޭގެ އެތައް ގައުމެއްގައި އެތައް މިލިއަން ބަޔަކަށް މިހާރުވެސް ކޮވިޑް ވެކްސިން ޖަހައިފިއެވެ. އަދި ކޮންމެ ދުވަހަކު އެތައްހާސް ބަޔަކަށް ގެންދަނީ ވެކްސިން ޖަހަމުންނެވެ. މުޅި ދުނިޔެ ތަހައްމަލް ކުރަމުންދާ ބަލިމަޑުކަމުން އަރައިގަތުމަށް ނުވަތަ އެކަމުން ސަލާމަތްވެ ރައްކާތެރިކަން ހޯދުމަށް ގައުމުތަކުން ގެންދަނީ ގަދައަޅައި މަސައްކަތް ކުރަމުންނެވެ.\nއެކި ގައުމުތަކުގައި ތަފާތު ވެކްސިންތައް ގެންދަނީ ބޭނުންކުރަމުންނެވެ. އެމެރިކާ، ޔޫކޭ، ޗައިނާ، ރަޝިޔާފަދަ ގައުމުތަކުން އުފައްދާފައިވާ ވެކްސިން ދުނިޔޭގެ އެތައް ގައުމެއްގައި ބޭނުން ކުރަމުންދާއިރު، އެތައް ގައުމެއް މިހާރުވަނީ ވެކްސިން އުފެއްދުމުގެ އެންމެ ފަހު މަރްހަލާގައި ވެސް މެއެވެ.\nމިހާރަށް އުފައްދައި ބޭނުންކުރަމުންދާ އެކި ވެކްސިންގެ ރައްކާތެރިކަމާއި، އެފިކަސީ ރޭޓް އެކި މިންވަރަށް ހުރިއިރު، ވެކްސިންޖަހާ ގިނަމީހުންނަށް ސައިޑް އިފެކްޓްސްގެ މައްސަލަ ކުރިމަތިވާކަމުގެ ރިޕޯޓްތައްވެސް ކުރަމުން ގެންދެއެވެ. މިއީ، ވެކްސިންގެ ކްލިނިކަލް ޓްރައިލްސްގެ މަރްހަލާތަކުގައިވެސް ބައެއް މީހުންނަށް ކުރިމަތިވި މައްސަލަތަކެވެ.\nކްލިނިކަލް ޓްރައިލްސްގައިވެސް ހުން އައުމާއި، ހީކެރުވުންފަދަ ކަންކަން ދިމާވިއެވެ. މިހާރު ވެކްސިންޖަހާ މީހުންނަށްވެސް އެފަދަ މައްސަލަތައް ދިމާވަމުން އެބަދެއެވެ. އެކަމާ ބައެއް މީހުން ކަންބޮޑުވެ އަދި ބިރުންވެސް އުޅެއެވެ. އެކަމާހެދި ބައެއް މީހުން އަދިވެސް ތިބީ ވެކްސިން ޖެހުމަށް ފަސްޖެހިފައެވެ.\nނަމަވެސް، ހުން އައުން ނުވަތަ މާބޮޑަށް ހީކެރުވުންފަދަ ކަންކަން ދިމާވިޔަސް، އެކަމާ ކަންބޮޑުނުވާށެވެ. ފިކުރު ބޮޑު ނުކުރާށެވެ. ޑޮކްޓަރުން ވިދާޅުވަނީ، އެފަދަ ސައިޑް އިފެކްޓްސްއަކީ ވެކްސިން މަސައްކަތް ކުރާކަމުގެ އަލާމާތެއް ކަމަށެވެ. ހަމަ އެއާއެކު، ސައިޑް އިފެކްޓްސް ނުފެނުނަސް، މިހާރު ބޭނުންކުރާ ވެކްސިންތަކަކީ ވަރަށް އިފެކްޓިވް ވެކްސިން ކަމަށް ޑޮކްޓަރުން ވިދާޅުވެއެވެ.\nކޮވިޑް ވެކްސިން ޖަހާ މީހުންނަށް އާންމުކޮށް ދިމާވާ ކަންކަމުގެ ތެރޭގައި، ވެކްސިންޖަހާ ތަން ދުޅަވެ ރިއްސުމާއި، ގައިގައި ރިއްސުމާއި، މޫނުމައްޗަށް އަނދިރިވުމާއި، ބައެއް ފަހަރު ކުޑަކޮށް ހުން އަންނަގޮތް ވުމަކީވެސް ދިމާވާ ކަންކަން ކަމަށް ޑޮކްޓަރުން ވިދާޅުވެއެވެ.\nހަމައެއާއެކު، އެލަޖިކްވުމުގެ މައްސަލަވެސް ބައެއް މީހުންނަށް ދިމާވަމުންދެއެވެ.\nވެކްސިންގެ ދެވަނަ ޑޯޒް ޖަހާ ބައެއް މީހުންނަށްވެސް ވަރަށް ބޮޑަށް ހީކެރުވުންފަދަ ކަންކަން ދިމާވެގެން ރިޕޯޓްކޮށްފައި ވެއެވެ.\nމިގޮތަށް ދިމާވަނީ، ބަލިން ދިފާއުކޮށްދިނުމަށް ވެކްސިން، އިންސާނާގެ ހަށިގަނޑު ފުރިހަމައަށް ތައްޔާރުކޮށްދޭން ފެށުން ނުވަތަ އިމިއުން ރެސްޕޮންސް ވަރުގަދަ ކުރީމާ ކަމަށާއި، ވެކްސިން ޖަހަނީވެސް އެފަދަ ވަރުގަދަ ރައްކާތެރިކަމެއް ހޯދުމަށް ކަމަށް ޑޮކްޓަރުން ވިދާޅުވެއެވެ.\nސައިޑް އިފެކްޓްސްގެ އަސަރު ބައެއް މީހުންނަށް ދިމާވަނީ ވެކްސިން ޖަހާތާ ފުރަތަމަ 30 މިނެޓް ވަންދެނެވެ. ވެކްސިން ޖެހުމަށްފަހު އިރުގަނޑަކު ވެކްސިން ޖަހާ ސެންޓަރުގައި މީހުން ބައިތިއްބަނީ އެހެންވެގެންނެވެ. އެއީ، އެއްވެސް ކަމެއް ގޯސްވޭތޯ ބެލުމަށެވެ.\nބައެއް މީހުންނަށް އެއްދުވަސް ވަންދެންވެސް ސައިޑް އިފެކްޓްސްގެ އަސަރުކުރެއެވެ. ބައެއް މީހުންނަށް އެއަށްވުރެ ދިގު މުއްދަތަކަށްވެސް އަސަރު ކުރެއެވެ. ނަމަވެސް، އޭގެފަހުން ކަންކަން އާދައިގެ ހާލަތަށް ބަދަލުވެއެވެ.\nކޮންމެ އިންސާނަކީވެސް ތަފާތު މީހެކެވެ. ތަފާތު ހަށިގަނޑެއްގެ ވެރިއެކެވެ. ވުމާއެކު، މިފަދަ ވެކްސިނެއް ޖަހައިގެން އެހެން މީހުންނަށް ދިމާނުވާ ކަމެއްވެސް ކުރިމަތިވެދާނެއެވެ. ބައެއް ކަހަލަ ބަލިތަކުގެ ހިސްޓަރީ އޮންނަ މީހުން ނުވަތަ އެލަޖީގެ ބޮޑެތި މައްސަލަ ހުންނަ މީހުން ވެކްސިން ނުޖެހުމަށް ޑޮކްޓަރުން ލަފާ ދެއްވަނީވެސް ރައްކަލަކަށްޓަކައެވެ.\nއިތުރު ލިޔުންތައް ކޮރޯނާ ވައިރަަސް ވެކްސިން ސިއްހަތު